
ĮVADAS 


Tegu visos būtybės būna laimingos ir turi laimės priežastis 
—- 


Kiekvienas trokšta būti gražus, jaunas ir stiprus. Prigalvota be galo 
daug dietų, pratybų ir sveikatingumo programų. Tačiau svarbiausia 
dieta liko nepastebėta. Ši dieta išlaisvina nuo streso, atpalaiduoja 
raumenis, užtikrina gilų miegą, mažina apetitą, padeda atrodyti ir 
jaustis jaunesniems, be to, pritraukia naujų draugų, sukuria malonią 
darbo aplinką, gerina santykius ir pailgina gyvenimą. Tai susilaiky- 
mas nuo pykčio — nuo vienos baisiausių mūsų tautos negandų. 
Pyktis yra rimta bėda, kamuojanti vieną iš penkių amerikiečių. 
Vairuotojų įtūžis, smurtas darbo vietoje ir namie, šūviai mokykloje ir 
žalingi įpročiai yra tik keletas iš daugybės pykčio padarinių. Priežas- 
tis, kodėl didelė dalis šalies gyventojų vartoja antidepresantus, alko- 
holį ir narkotikus, turi antsvorio, kenčia nuo santykių bėdų ir elgiasi 
agresyviai, galima tiesiogiai susieti su pykčio, ypač slapto, poveikiu. 
Be to, jau išsamiai pagrįsta, kad pyktis stipriai paveikia fizinę 
sveikatą ir tiesiogiai siejasi su širdies smūgiu, kraujospūdžio sutriki- 
mu, nugaros skausmu ir daugeliu kitų somatinių negalavimų. Tai 


vadinama pakaitiniais simptomais. 

Pyktį nukreipiame prieš save ir kitais būdais. Tampame prislėgti ar 
kenčiame dėl nuotaikos sutrikimų, nevilties, pasyvios agresijos, palai- 
dumo, smurto namie ir kitokių bėdų. Kartais pyktis virsta obsesiniu- 
kompulsiniu sutrikimu: žmogus nebesugeba priimti svarbių sprendi- 
mų ir laisvai rinktis. Pyktis negailestingai alina kūną, protą ir sielą: 
daugėja žmogžudysčių mokyklose ir darbovietėse, skyrybų šeimose, 
o ligoniams reikia vis stipresnių antidepresantų. Daugelis negali atsi- 
kratyti nerimo dėl Rugsėjo II-osios ir nuolatinės terorizmo grėsmės. 
Akivaizdu, kad pyktis yra vis stiprėjanti visuomenės bėda. Taigi šiuo 
metu atkreipėme dėmesį į baisiausią teroristą — kasdienį pyktį. 

Šią visuomenės problemą būtina spręsti. Reikia paprastos, aiš- 
kios programos su konkrečiomis psichologinėmis ir dvasinėmis 
priemonėmis, leidžiančiomis pyktį suprasti ir įveikti. Viena — protu 
suvokti, kas yra žalinga. Visai kas kita — žinoti, kaip išguiti pyktį iš 
savo gyvenimo. Kaip tik tai atskleis PYKČIO DIETA. 

PYKČIO DIETA - 30 dienų programa — parodys, kaip žingsnis 
po žingsnio atsikratyti įvairių pykčio formų ir jas pakeisti tuo, kas 
sveika ir konstruktyvu. Skaitytojams padėsime aiškiai suvokti, kas 
yra pyktis, kaip jis veikia, kodėl jis slepiasi ir pavergia; atskleisime, 
kaip pyktis žaloja jų pačių ir kitų gyvenimus, ir paaiškinsime, kodėl 
taip svarbu pykčio atsikratyti. 

PYKČIO DIETA apibūdina 24 pykčio formas ir jų kilmę. Skai- 
tytojas sužinos, kad įniršis ant viršininko, sutuoktinio, valdžios ir 
savęs turi tas pačias šaknis. Programa atskleidžia, kaip vieni pykčiu 
naudojasi kaip gynyba, o kitiems pyktis būtinas kaip tapatumo ašis. 
Greitai skaitytojas suvoks, kad pyktis yra gyvenimo nuodas, o gyve- 
nimas be pykčio — džiaugsmas. 

Programa kiekvienai dienai pateikia nurodymų, patarimų ir 


pratimų — pavyzdžiui, „Apsisaugojimo technika“ moko išlikti šal- 

takraujiškiems kilus pykčio audrai. Pati programa suskirstyta į 30 
dienų. 

Kaip kasdien sporto salėje treniruojame raumenis ir laviname 
lankstumą, taip nuolat atlikdami PYKČIO DIETOS pratimus ga- 
lime atsikratyti žalingų elgesio įpročių. Šie pratimai paprasti ir ma- 
lonūs, be to, jų rezultatas iš karto jaučiamas. Kiekviena dietos diena 
skirta vienai pykčio formai įveikti; nurodoma, kaip ir kuo ją pakeis- 
ti. 30 dienų kursas sistemingai pašalina įvairias pykčio formas ir 
kiekvieną pakeičia atitinkamu priešnuodžiu. Kasdien valantis pyk- 
čio nuodus, rezultatą atspindės ne tik psichinė ir emocinė gerovė, 
bet ir aplinka bei psichinė sveikata. Galiausiai įniršis jau neturės 
tokios galios kaip kadaise. 

Dar reikia pasakyti, kad tai atlaidumo knyga - atlaidumo sau, 
kitiems, Dievo ir Visatos atlaidumo. Viso pasaulio šventieji raštai 
prisako atleisti, bet beveik nepateikia nuorodų, kaip šito pasiekti. 
Pyktis yra didžiulis atlaidumo trukdis, tačiau jį išrovus savaime at- 
eina meilė ir malonė. Mūsų pačių ir aplinkinių gyvenimai pašven- 


tinami ir tampa tokie, kokie turi būti. 

I DALIS 


Kas yra pyktis? 


PIRMAS SKYRIUS 


24 PYKČIO FORMOS 


Ką pasėjame, tą pjauname 
—— 


Šiuo metu daugelis mūsų visuomenės narių priklauso nuo įvairių 
vaistų. Antidepresantai, nerimą slopinantys vaistai, papildai svoriui 
mažinti, vaistai nuo aukšto kraujospūdžio, kraujo antikoagulian- 
tai, visokie antibiotikai vartojami daugybei liūdesio, nerimo ir ligų 
simptomams slopinti. Iš pažiūros šie simptomai atrodo skirtingi. 
Tačiau į juos įsigilinę galime pastebėti, kad už visų bėdų tyliai slypi 
pyktis. 

Šiandien bijome daugelio išorės priešų. Tačiau nelengva suprasti, 
kad galingiausias piktadarys tyko viduje, — tai pyktis, pavergiantis 
ir nuodijantis mūsų gyvenimą. 

Pyktis turi daug veidų, pasireiškia skirtingomis formomis ir 
sukelia įvairių padarinių. Lengviausia atpažinti ir įveikti atvirą ir 
aiškų pyktį. Kai akivaizdžiai matyti, kad pyktis apniko mus pačius 
ar ką nors kitą, tada suprantame jo priežastį ir galime ją pašalinti. 
Tačiau dažniausiai pyktis slypi už apgaulingo paviršiaus — neįsisą- 
monintas, pasireiškiantis daugelių slaptų formų: depresija, nerimu, 


apatija, neviltimi ir galybe kitų. 

Nepaprastai svarbu išsiaiškinti ir atpažinti pykčio apraiškas ir 
pastebėti pražūtingus jo padarinius. Tik tada galėsime išdžiovin- 
ti šią požeminę srovę, maitinančią mūsų sielvartą ir kančią, kurią 
sukeliame kitiems. Jeigu leisime pykčiui likti pridengtam, jis laikys 
mus gniaužtuose ir lengvai sugriaus gyvenimą. 

Prieš pradedant laikytis pykčio dietos, svarbu išsiaiškinti gausy- 
bę jo puolimo būdų, jo priedangas ir manevrus. Išmokę atpažinti 
24 pykčio formas, slaptąjį priešą galėsime išvilkti į dienos šviesą ir 
pradėti jį šalinti iš savo gyvenimo. 

Tikrovėje pykčio raiška neapsiriboja šiomis 24 formomis. Gali 
kisti priklausomai nuo individualios patirties. Pastebėsite, kad dau- 
gelis formų tarpusavyje susijusios ar viena sukelia kitą. Kiekvienam 
svarbu pastebėti, kaip pyktis pasireiškia jo gyvenime. Šio skyriaus 
pabaigoje pykčio formų sąrašą galėsite papildyti savosiomis. 

Pykčio formų suvokimas bus puiki pradžia. Suvokimui pasie- 
kus tam tikrą lygį, jau sugebėsite išvengti subtilių pykčio antpuolių. 
Taip pat aiškiai išvysite, kad, kol pyktis tūno viduje, sveikas ir vi- 
savertis gyvenimas neįmanomas. O kai galėsite atsispirti įvairioms 
pykčio formoms, iš tikrųjų jausitės laimingesni, sveikesni, stipresni, 


kūrybingesni, lankstesni, jaunesni ir gyvesni. 

24 PYKČIO FORMOS 


1. TIESUS PYKTIS — ANTPUOLIS 
Šis pyktis aiškus ir lengvai atpažįstamas. Supykstate ir tiesiai tai 
išreiškiate. Dažnai pyktis prasiveržia staiga, o paskui daugelis dėl to 
apgailestauja. Sako: „Taip įsiutau, kad negalėjau susivaldyti.“ Toks 
įniršis turi savo gyvenimą: trenkia tarsi žaibas ir gali lengvai virsti 
žodiniu, emociniu ir fiziniu smurtu. Nevaldomas įniršis kartais bai- 


giasi muštynėmis, avarijomis, žmogžudystėmis ir karais. 


2. VEIDMAINYSTĖ 
Šiuo atveju pyktis įsisąmonintas, bet slepiamas po šypsena ir apsi- 
mestine kauke. Žmogus sąmoningu elgesiu slepia tikrąjį aš ir savo 
jausmus. Šis elgesys neatsiejamas nuo veidmainystės ir nesąžiningu- 
mo. Manydami, kad apgauname kitus, iš tiesų prarandame save ir 


savigarbą. 


3. VAGYSTĖ: IMTI TAI, KO NEDUOTA 
Ši pykčio forma verčia jaustis skurdžiumi, kuris turi mažiau už ki- 
tus, bet yra nusipelnęs jų gerovės. Užuot atsivėręs natūraliai gyveni- 
mo pilnatvei ir pasinaudojęs galimybėmis išpildyti savo troškimus, 
žmogus apiplėšia kitus: pavydi jiems sėkmės ir siekia ją sugadinti. 
Ši pykčio forma skatina ne tik vogti materialiąją nuosavybę, bet ir 


griauti kitų gerus santykius, kurių pačiam trūksta. 


A. MELAS IR APGAULĖ 
Melas ir kitos apgaulės formos kyla iš pykčio ir piktos valios. Tokio 
pykčio ištikti, apgaudinėjame, klaidiname kitus žmones, jiems ken- 


kiame ar jaukiame jų gyvenimą. Taip elgiamės stokodami pagarbos 


PYKČIO DIETA | 19 


sau, pasauliui ir kitiems žmonėms. Tada pikta valia tampa mūsų 
gyvenimo pagrindu. Vis dėlto apgaudami kitą, apgauname ir save. 
Toks elgesys visų pirma patiems neleidžia matyti tiesos. O kiti žmo- 


nės tai pajunta tiesiogiai ar intuityviai ir ima mumis nepasitikėti. 


5. DEPRESIJA 
Šiais laikais depresija taip paplitusi, kad kartais nelengva ją paste- 
bėti. Sunki depresija, atimanti visas jėgas, pasireiškia aiškiai, tačiau 
yra ir daugybė kitų jos formų: didelis mieguistumas, išsiblaškymas, 
nerimą keliančios mintys ir sapnai, apetito stoka, kurių žala sau ir 
kitiems ne tokia akivaizdi. Depresija yra į save nukreiptas pyktis ir 
įniršis. Ji kyla, kai žmogus nesuvokia ar negali (tinkamai) išreikšti 
pykčio. Neįsisąmonintas pyktis niekur nedingsta ir virsdamas de- 


presija atsisuka prieš patį žmogų, kuris jį jaučia. 


6. UŽSISKLENDIMAS 
Užsisklendimas dažnai yra depresijos požymis. Užsisklęsti linkę 
žmonės, besijaučiantys „ne tokie“, kokie turėtų būti. Jie neranda 
vietos visuomenėje, negali kam nors priklausyti arba jaučiasi neat- 
likę kokios nors užduoties. Tada gėda, nepilnavertiškumo jausmas 
verčia užsisklęsti. Jeigu žmogus užsidaro, atsiriboja nuo kitų arba 
dalyvauja kokioje nors grupėje dėl neapykantos kitiems ar noro ką 
nors atstumti, iš tiesų jį užvaldė pyktis. Tokio žmogaus požiūris į 


pasaulį ir visuomenę — neigiamas. 


1. PASYVUS SMURTAS 
Ši pykčio forma pasireiškia ne veiksmais, bet neveiklumu. Pasyvus 
smurtautojas puikiai žino kito žmogaus norus ar poreikius, bet jų 


nepaiso. Tokiu būdu jis nuvilia ar supykdo savo artimą, tačiau atro- 

do, kad šis nori per daug. Siuo atveju pyktis reiškiamas neprisiimant 


atsakomybės ir kaltę už savo elgesį primetant kitam. 


6. NEVILTIS 
Neviltis apninka, kai pasijuntame bejėgiai valdyti savo padėtį, veiks- 
mus ar gyvenimą. Viduje glūdintis pyktis atima pasitikėjimą savo 
jėgomis, valią, ryžtą ir galimybes ką nors pakeisti. Nevilis gali būti 
neįsisąmoninta. Ilgai išliekanti neviltis gali sukelti įvairius kūno, 
psichikos ir emocijų sutrikimus. Šiuos simptomus gydant svarbu 
pastebėti žmogaus neviltį ir ją kurstantį pyktį, kuris sukelia bejė- 


giškumo jausmą. 


9. SAVIŽUDYBĖ IR SAVIŽUDIŠKOS MINTYS 
Dabar savižudybių gausu kaip niekada anksčiau, ypač tarp jaunų 
žmonių. Savižudybę ir savižudiškas mintis sukelia nevilties ir bejėgiš- 
kumo jausmai, vadinasi, tai yra tiesioginė pykčio raiška. Savižudybė 
yra į save nukreiptas pragaištingas smurtas. Neapsigaukite — už šio 
veiksmo ir už savižudiškų minčių slypi ne kas kita, o nenumaldomas 
įniršis. Paradoksalu, kad savižudybė dažnai atrodo kaip vienintelis 
būdas susigrąžinti galią, atkeršyti savo skriaudėjams ir valdyti savo 
gyvenimą bei kūną. Tai būdas atkreipti į save dėmesį, kurio neįma- 
noma laimėti kitaip. Jeigu nuolat kyla mintys apie savižudybę, tuo 
susirūpinkite. O geriausia savižudybei užkirsti kelią, kol šis procesas 


dar neprasidėjęs. Išmokite atpažinti pyktį ir pašalinti jo priežastis. 


10. PERDEGIMAS 
Daug žmonių pasijunta pervargę ir išsekę nuo darbo ar santykių. 
Tada vis labiau trūksta energijos, pasirenkinimo ir ryžto eiti į priekį. 


Daugelis tiki, kad nuo šios bėdos geriausia gelbėtis poilsiu, pertrau- 

ka ar atsinaujinimu. Visa tai naudinga, tačiau reikia žinoti, kad pir- 
minė perdegimo priežastis yra neįsisąmonintas pyktis, kurį sukelia 
nerimas ir nuoskauda dėl nepakankamo atpildo. Dažnai svajonės 
neišsipildo, tikslai lieka nepasiekti, ir tada žmogus pasijunta pa- 
vargęs nuo savo pastangų. Didelės pastangos užmegzti ryšį neretai 
lieka be atsako. Tokiais atvejais reikia akimirką stabtelėti ir pajusti 
slaptumoje glūdintį pyktį — tada suvoksime, kad didelis troškimas 
užgniaužė būties jausmą. Tai supratus, paaiškėja tolesni teisingi 


žingsniai ir entuziazmas vėl kyla naujomis formomis. 


11. SAVINAINA 
Plačiai paplitusi savinaika pasireiškia įvairiausiomis formomis. 
Daug žmonių sužlugdo savo sėkmę (darbe ar santykiuose) visokiais 
subtiliais, neįsisąmonintais būdais. Jie patys neįsileidžia gėrio į savo 
gyvenimą ir liūdina artimuosius, užmiršta savo svarbias pareigas, 
sako dalykus, kurių nenori sakyti. Visa tai išsprūsta nejučiomis, o 
iš tiesų kyla iš neįsisąmonintos nuostatos, kad sėkmės nenusipelnė. 


Tokius žmones viduje glūdintis pyktis verčia save bausti. 


12. SAVIGARBOS STOKA 
Savinaiką lydi savigarbos stoka. Šiuo atveju trūksta meilės, atidumo 
ir pagarbos sau. Savigarbą žlugdo pyktis — tada jaučiamės nepaten- 
kinti savimi. Galbūt sau keliame per didelius reikalavimus ar vis dar 
graužiamės dėl to, kad kadaise negalėjome patenkinti mums svar- 
bių žmonių lūkesčių. Taigi tą neigiamą elgesį tęsiame ir dabar — save 
niekindami. Jaučiamės nevykėliai. Savyje randame tik didžiausias 
blogybes. Apmąstome savo klaidas ir netobulumą. Greitai tampa- 
me pikčiausiais savęs priešais. Savigarbos stoka yra pagrindinė prie- 


žastis daugelio pykčio formų, kurios gali pasireikšti vis stipriau. 

13. KOMPULSIJA 
Visokias kompulsijas (įkyriai pasikartojančius veiksmus) galima 
laikyti gynyba nuo nerimo, kuris kyla iš pykčio. Pagauti didelio, 
mums nepriimtino pykčio, ieškome būdų jo atsikratyti, jį valdyti 
ir išreiškiame jį slaptomis, iškreiptomis formomis. Tada atsiranda 
kompulsijos, t. y. kyla nenumaldomas poreikis ką nors atlikti. Šie 
veiksmai gali būti nesąmoningas dėl pykčio kilusios kaltės išpir- 
kimas. (Pavyzdžiui, daugelio žmonių nenumaldomas potraukis 
smurtiniams kompiuteriniams žaidimams yra priimtina viduje už- 


gniaužto įniršio ir smurto išraiška.) 


14. 0BSESIJA 
Obsesija (įkyrios mintys) kyla žmogui susidūrus su sunkumu, kurio 
jis negali įveikti, pavyzdžiui, neįmanoma ko nors suprasti, priimti 
ar užbaigti. Tada šiai situacijai neleidžiame praeiti. Dažnai obsesiją 
palaiko iš pykčio ar keršto kylanti energija. Nuolat nejučia mintimis 
grįždami prie kokios nors situacijos ar žmogaus, suprantame padarę 
skriaudą, nuo kurios reikia gelbėtis atleidimu. Jeigu nuo kaltės neiš- 


sivaduosime, obsesija gali lengvai sugriauti mūsų gyvenimą. 


15. KERŠTAS 
Kerštas ir mintys apie kerštą, deja, yra įprastas reiškinys. Žmonės 
mano, kad skriaudą ar žaizdą išsigydys ir teisingumą įvykdys keršy- 
dami skriaudėjui. Taip auka atsiduria viename lygmenyje su smur- 
tautoju ir pasiduoda apmaudui bei įniršiui. Puoselėdami mintis apie 
kerštą nuodijame save. Augantis pyktis ne tik kenkia visam kūnui ir 
psichikai, bet ir nesuteikia pilnatvės jausmo netgi įvykdžius trokš- 
tamą kerštą. Be to, žmogus, pasidavęs neapykantai ir apmaudui, vis 


daugiau jo pritraukia į savo gyvenimą. 


PYKČIO DIETA | 23 


16. LIGUISTA PRIKLAUSOMYBĖ 
Slopindami jausmus ir gniauždami pyktį dažnai tampame pri- 
klausomi nuo įvairių medžiagų. Tenkindami liguistą potraukį 
jaučiame malonumą ar saugumą, tačiau laikinai. Priklausomybei 
stiprėjant, auga ir liguistas potraukis, taip pat aštrėja gniaužiami 
jausmai. 

Galime tapti priklausomi ir nuo pykčio. Kai kam pyktis yra 
priemonė, suteikianti apgaulingą galios, saugumo ir valdžios pojūtį. 
Pyktis tampa asmenybės ir gyvenimo būdo dalimi. Tačiau ši pri- 
klausomybė, kaip ir bet kuri kita, turi didelę kainą, o jos sukeliamas 
galios ir stiprybės pojūtis — tik iliuzija. Pyktis negali suteikti jokios 


tikros galios, stiprybės ir supratimo. 


17. PSICHOSOMATINIAI SUTRIKIMAI 
Daugeliui pyktis pasireiškia įvairiais kūno negalavimais — visokiais 
skausmais, diegliais ir suprastėjusia savijauta. Į priekį žengiantys 
psichikos ir kūno ryšio tyrimai atskleidžia, kad besikaupiantis ne- 
pripažintas pyktis sukelia aukštą kraujospūdį, fizinį stresą, širdies 
sutrikimus, nugaros skausmą ir daug kitų kūno negalavimų. Nuo- 
latinis pyktis ir nerimas visada veikia raumenis, kraują ir kaulus. 
Norint būti sveikiems, reikia ne tik vartoti vitaminus, valgyti sveiką 


maistą ir sportuoti, bet ir atsikratyti pykčio. 


18. KATASTROFIŠKI LŪKESČIAI 
Kai kurie žmonės gyvena nuolatinėje baimėje. Jie visada būgštau- 
ja, kad atsitiks kas nors baisaus, ieško bėdos, mąsto apie pavojus ir 
negali atsikratyti nesaugumo jausmo atsitiktinių pavojų kupiname 
pasaulyje. Tai yra baimės pagrindas. Kai tik žmogus priima jos sė- 


klą ir ima laukti bėdos, keičiasi visas jo gyvenimas. 

Kai kurie negali pripažinti, kad dauguma jų nelaimės lūkesčių 
neišsipildo, bet mintys apie nelaimę užvaldo jų gyvenimą. Tokie 
katastrofiški lūkesčiai pagrįsti perdėjimu ir bejėgiškumo jausmu. 
(Nesakome, kad nereikia paisyti sveiko atsargumo. Tačiau perdė- 
tas atsargumas, užvaldęs visą žmogaus gyvenimą, — visai kas kita.) 
Katastrofiški lūkesčiai kyla, kai žmogus jaučiasi bejėgis ir labiau su- 
sitelkia į savo mintis negu į tai, kas iš tiesų vyksta šią akimirką. Jis 
nepasitiki savimi ir nepasinaudoja savo natūraliomis galimybėmis 


įveikti kliūtį. Tai į save nukreipto pykčio forma. 


19. MAIOCHIZMAS 
Mazochizmas yra mėgavimasis sau sukeltu skausmu. Mazochistas 
sąmoningai ar nesąmoningai mėgsta kančią, skausmas ir pažemi- 
nimas jam siejasi su malonumu ar pergale. Dažnas mazochistas 
vaikystėje yra patyręs smurtą ar pažeminimą, o dabar, sąmoningai 
ieškodamas panašių situacijų ir jomis mėgaudamasis, siekia valdyti 
praeities įvykius. Savo kankintojui jis nesąmoningai sako: tu nebe- 
gali manęs įskaudinti, nes aš pats save kankinu. Mazochistai ieško 
santykių, užduočių ar situacijų, kurios atneša kančią ar nesėkmę. 
Lytiniai mazochistai kankinami, niekinami ir žeminami patiria 
lytinį malonumą. Visas tokio žmogaus gyvenimas išreiškia neapy- 
kantą, bausmę ir pyktį, nukreiptą į save ir į kitus - dabartinius jo 


kankintojus. 


20. SADIZMAS 
Sadistai mėgaujasi kankindami kitus ir matydami savo sukeltą kan- 
čią. Tai suteikia galios, svarbos ir valdžios pojūčius. Sadizmo pa- 
grindas yra silpnumas ir bejėgiškumo jausmas. Sadistas mėgaujasi 


valdydamas ką nors kitą ir jam kenkdamas. Sadizmas pasireiškia 

daugybe būdų, įskaitant smurtinius santykius, kai žmogus įvairiais 
būdais skaudina, valdo, prievartauja kitą ar per daug iš jo reika- 
lauja. Sadizmas yra tiesioginė pykčio raiška, užvaldanti individo 


gyvenimą. 


21. KANKINYSTĖ, SUKELIANTI KALTĘ 
Kankinys jaučia malonumą priversdamas kitus jausti kaltę, prie- 
volę, sąžinės graužatį. Kankiniai dažnai elgiasi kaip šventieji, regis, 
nesavanaudiškai aukojasi. Tačiau jų persona rėkte rėkia: „Aš toks 
nuostabus ir nekaltas, žiūrėk, ką man padarei“ Atrodo, kad kan- 
kinys vis aukojasi negaudamas tinkamo atlygio. Tačiau jo atlygis — 
pasitenkinimas, kurį patiria priversdamas kitus jaustis menkesnius 
ir kaltus. 

Tai netiesioginė pykčio raiška, manipuliavimas ir prievarta. Pa- 
stebėkite tokius žmones ir jų saugokitės. Jeigu jaučiatės kokiam nors 
žmogui pernelyg skolingas, už jį menkesnis ar jam kaltas, vadinasi, 


jis savo elgesiu netiesiogiai išreiškė slaptą pyktį jums. 


22. KRITIŠKUMAS, SMERKIMAS 
Kai kurie žmonės linkę nuolat kitus (ir save) kritikuoti, smerkti. 
Kiekvienoje situacijoje jie ieško trūkumų ir kliaučių. Jų beveik ne- 
įmanoma patenkinti, jie neįžvelgia nieko gero. Perfekcionistai sau 
ir kitiems kelia pernelyg didelius reikalavimus. (Kai kurie tėvai ši- 
tokiu principu auklėja vaikus manydami, kad šiems tai naudinga.) 
Nesunku pastebėti, kad toks elgesys yra ne kas kita, o pykčio raiška, 
dangstoma visuomenės normomis ir, regis, geriausiais ketinimais. 
Tačiau svarbu suvokti, kad neįmanoma išugdyti geriausių kito žmo- 


gaus savybių nuolat baksnojant į trūkumus. 

23. KALTINIMAS 
Kaltinimas skiriasi nuo kritiškumo. Kritiški žmonės visada įžvelgia 
trūkumus, o kaltintojai savo santykių ar gyvenimo blogį projektuo- 
ja kituose žmonėse. Kaltintojas negali ar nenori prisiimti atsakomy- 
bės ar kaltės dalies. Priekaištaudamas jis slepia tikrąjį save ir savo 
klaidas. Kaltinimas yra tiesioginis išpuolis prieš kitą žmogų, ir tai 
reikia atpažinti. Be to, tai išpuolis prieš tiesą. O tiesa ta, kad, norint 
pakeisti ar pataisyti padėtį, užuot kaltinus kitą, reikia ieškoti savo 
kaltės dalies. Apgalvokite savo sprendimus ir pamąstykite, ką dabar 


įmanoma pakeisti. 


24. APKALROS 

Mūsų kasdienybėje įsigalėjusios apkalbos yra vienas pavojingiau- 
sių ir nelemčiausių įpročių. Smagindamiesi apšnekame neigiamus 
žmogaus aspektus arba abejotinus poelgius. Tai natūraliai kursto 
nesantaiką tarp mūsų pašnekovo ir apkalbamo žmogaus. Be to, pa- 
skaloms plintant, skleidžiama žinia iškraipoma, ji sugadina apkal- 
bamo žmogaus reputaciją ir gali lengvai virsti šmeižtu. Nukenčia ne 
tik apkalbų objektas: paskalūnai, tyliai skleidžiantys nuodus, patys 
panyra į pyktį ir neapykantą. 

JŪSŲ PYKČIO FORMOS 


Išvardykite keletą būdų, kuriais pyktis reiškiasi jūsų gyvenime. Apie juos 
pamąstykite. Pastebėkite juos kasdieniame gyvenime. Juos surašydami ir 
apibūdindami pradėsite išsivadavimą nuo pykčio žalos. Vėliau tikriau- 
siai norėsite išsiaiškinti pykčio priežastis. Daugelis žmonių tik miglotai 
nujaučia, kas juos slegia. Šiame procese savęs necenzūruokite. Neprivalote 
būti racionalus ar savikritiškas. Galite tikėtis visokių reakcijų. Šiuo metu 


tik žiūrėkite ir matykite. 


Nesmurtiniai veiksmai yra stipriųjų ginklas. 


MAHATMA GHANDI 
—— 


28 | DR. BRENDA SHOSITANNA 


ANTRAS SKYRIUS 


PRIKLAUSOMYBĖ NUO PYKČIO 


Mano mintys gali man pakenkti arba pagelbėti. 
Nuolat renkuosi savo mąstymo turinį. 


DR. GERARD G. JAMPOLSKY 
—— 


Lengva tapti priklausomam. Priklausomybė yra sudėtingas proce- 
sas, ji daugeliu būdų įsitvirtina žmogaus patirtyje. Visi esame įpro- 
čių vergai. Įpročiai ir tvarka suteikia saugumo, tikrumo ir stabilu- 
mo pojūčius. Daugelis susitapatina su savo įpročiais ir nusistovėjusia 
tvarka. Kai ji sutrinka, žmonės jaučia pavojų, iškilusį savo gerovei. 
Įprotis tam tikra priemone užtikrinti savo gerovę gali lengvai virs- 
ti priklausomybe. Tada atrodo, kad be šio įpročio (veiksmo, jausmo, 
medžiagos ar asmens) negalėsime gyventi. Kyla nerimas, ir trokštame 
vėl susigrąžinti prarastą gerą savijautą. Kol tai suvoksime, padarysime 
viską, kad patenkintume savo troškimą. Taigi esame priklausomi nuo 
savo įpročio, kurį siejame su savo gerove ir kuriuo naudojamės ne pagal 
paskirtį. (Be įpročių, galime tapti priklausomi nuo bet ko, kas tik sutei- 
kia palengvėjimą, — nuo sapnų, fantazijų, žmonių, jausmų, veiksmų.) 
Įprotis, virtęs priklausomybe, varžo mūsų laisvę: jaučiamės be jo 
negalintys išsiversti. Nuo jo priklauso mūsų sprendimai, veiksmai 
ir santykiai. Už tą trumpalaikį gerovės pojūtį mokame didžiulę kai- 


ną — tai priklausomybės padariniai, kurių paprastai nesuvokiame. 

Priklausomybė gali išsivystyti įvairiais būdais ir tenkina visokius 
poreikius. Priklausomybė nuo pykčio yra vienas dažniausių, pražū- 
tingiausių ir sunkiausiai atpažįstamų potraukių. Kaip ir alkoholi- 
kas ar narkomanas, pikčiurna iš pradžių jaučiasi gerai ir užkimba 
ant pykčio masalo, o paskui pamažu auganti priklausomybė ryja jo 
gyvenimą ir sukelia skausmingų padarinių. 

Norint atsikratyti priklausomybės, geriausia pažvelgti jai tiesiai 
įakis, išsiaiškinti, kaip ji veikia, kada kyla ir kaip manevruoja, per- 
prasti jos melą, klastingus pažadus ir didžiulę kainą, kurią mums 
tenka sumokėti. Visiškai suvokus priklausomybės procesą, galima 
žengti antrą žingsnį — išsivaduoti iš priklausomybę palaikančios 
baimės patenkinant jos keliamą poreikį. 

Prieš gilindamiesi į šį procesą, panagrinėkime kai kurias pri- 


klausomybės funkcijas. 


Priklausomybių funkcijos 
Priklausomas žmogus gali galvoti tik apie savo potraukį - kaip gau- 
ti dar vieną „dozę“. Tada tikslai susiaurėja, dėmesys atbunka ir gy- 
venimas labai nuskursta. Tiesa, daugeliui tai teikia palengvėjimą. 
Atbukus dėmesiui, esame nejautresni ir mažiau imlesni nepageidau- 
jamiems jausmams ir potyriams. Šiuo atveju priklausomybė atlieka 
gynėjo nuo skausmo ir nerimo funkciją. Tačiau ji neleidžia įžvelgti 
sunkumų, kuriems reikėtų skirti dėmesio. Tada laikinai palengvėja, 
tačiau priklausomybės slepiama ir kartu aštrinama krizė vis tiek 
stiprėja ir vis labiau slegia. 

Priklausomybė gali teikti malonumą, galios, didybės, nepažei- 
džiamumo pojūčius. (Daugelį tai apsaugo nuo bejėgiškumo ir sa- 
viniekos.) Nors priklausomybės sukelti malonūs jausmai laikini, jų 


troškimas vis stiprėja, kol galų gale žmogus nebemato jos padarinių 

ir nepastebi, kad priklausomybei vystantis „dozės“ didėja — gerai 
savijautai užtikrinti reikia vis didesnės. Auga ne tik „dozės“, bet ir 
žala gyvenimui. Daugelį žmonių priklausomybė pavergia ir jie po 
truputį netenka visko. 

Priklausomybė suteikia apgaulingą saugumo pojūtį. Ją tenkin- 
damas individas jaučiasi saugus ir užtikrintas. Tačiau tiesa ta, kad 
priklausomybė tikrąją apsaugą atima, — apakintas žmogus negali 
grįsti savo gyvenimo tikrosiomis vertybėmis ir stabilumu. 

Švelnaus būdo Lenis buvo linkęs bėgti nuo sunkumų ar konf- 
liktų. Jis bijodavo viešai kalbėti, įžeisti kitus ir klysti. Nuo to nu- 
kentėjo jo karjera. Nepaisant puikių įgūdžių, jam nesisekė pelnyti 
paaukštinimo, vis gaudavo žemesnes pareigas. Per vieną ginčą dar- 
be tiesioginio viršininko akyse Lenis patyrė persilaužimą. „Daugiau 
negalėjau kęsti, — pasakojo jis. — Pajutau, kaip išraudau, tada tiesiog 
išsižiojau ir viską išklojau tiesiai šviesiai.“ Didelei Lenio nuostabai, 
jis nebuvo nutildytas, bet savo protrūkiu pelnė pagarbą. Kolegos 
ėmė žvelgti į jį kitaip - pripažino jo vertę. 

Leniui tai buvo pirmoji pykčio patirtis. Jam tai patiko, nes sutei- 
kė trokštamą galios ir stiprybės pojūtį. Gera savijauta išliko. Tačiau 
netrukus jis įklimpo. Užuot puoselėjęs savivertę ir mokęsis kons- 
truktyviai bendrauti, Lenis tapo priklausomas nuo savo proveržių. 
(Panašiai vaikai priklauso nuo pykčio priepuolių.) Lenis, liedamas 
įniršį, sustabdydavo kolegas, valdydavo padėtį ir gaudavo trokšta- 
mo dėmesio. Netrukus jis ėmė siautėti namie ir pasiekdavo, ko no- 


rėdavo, nors ir skleisdamas slogutį. 
Priklausomybės nuo pykčio padariniai 
Netrukus Lenį pavergė priklausomybė nuo pykčio. Iš pradžių ji tei- 


kė stiprybės pojūtį. Lenis net nepastebėjo, kad artimi draugai ir 

šeimos nariai ėmė vengti su juo bendrauti. Pykčio jis nesiejo nei 
su virškinimo sutrikimu, nei su blogais sapnais. Tačiau netrukus 
Lenis pajuto, kad be pykčio būtų pažeidžiamas, išnaudojamas ir 
ignoruojamas. Pyktis tapo svarbiu poreikiu. Ir Lenis buvo pasiruo- 
šęs mokėti jo kainą. 

Supykus dažnai užplūsta laikina stiprybė, energija, teisumo, ga- 
lios ir valdžios pojūčiai. Kaip ir alkoholis, kilusi pykčio banga gali 
nuslopinti baimę, vidinius stabdžius ir abejones. Laikinai jaučiame 
trokštamą laisvę ir galią. 

Be to, pyktis gali sudrumsti loginį mąstymą ir sukelti teisumo 
pojūtį. Supykus abejonės ir jų poreikis išnyksta. Tada neryžtingiems 
žmonėms lengviau priimti sprendimus. Tačiau jie nesupranta, kad 
nusprendė ne jie, o juos užvaldęs pyktis. Tokių sprendimų padari- 
niai retai būna teigiami. 

Pyktis leidžia pasijusti teisiam ir atlikti daug veiksmų, kurie esant 
ramiam atrodo nepriimtini. Jis skatina išsakyti neigiamas mintis ir 
jausmus, kuriuos laikėme savyje ir kuriuos galbūt geriau nutylėti. 
Žinoma, įniršiui nuslūgus, žodžių nesusigrąžinsi. Nuo tam tikrų 
padarinių negelbės nė atsiprašymas. Išsiliedami galime jaustis ge- 
rai, tačiau vėliau, viską suvokus, dažnai prireikia gailėtis ir už savo 


veiksmus gauname vienokį ar kitokį atpildą. 


Pasirengimas pykčio dietai 

Įvadiniuose skyriuose siūlomus pratimus galima laikyti pasirengi- 
mu pykčio dietai. Jie nagrinėja pykčio temą platesniame kontekste 
ir padeda išpurenti mąstymo ir širdies dirvą, t. y. padeda suprasti 
šios dietos poreikį ir pasiruošti jos laikytis. Šie pratimai paprasti, 
bet labai veiksmingi. Jie padės įsigilinti į savo gyvenimą ir pradėti 


valytis nuo pykčio. 


32 | DR. BRENDA SHOSHANNA 


Pirmas pasirengimas - automatiškas pyktis 

Išvardykite situacijas, kurios automatiškai sukelia pyktį ir liūdesį. 
Kokie žmonės, mintys, prisiminimai ar aplinkybės sužadina šiuos 
jausmus? Dabar tai prisiminkite ir surašykite. Jeigu šiandien dar 
su kuo nors panašaus susidursite, tai irgi pastebėkite ir aprašykite. 


Užuot aklai reagavę į tokias situacijas, dabar jas stebime. 


PYKČIO DIETA | 33 


TREČIAS SKYRIUS 


PYKTIS KAIP TAPATUMAS 


Kas aš būčiau be savo pykčio? 
——— 


Nelaimei, pyktis, kurį daugelis žmonių patiria kasdien, gali įsi- 
skverbti į jų tapatumą: sunkaus būdo žmogus, peštukas, pašaipū- 
nas, karys, kankinys ir kt. Tokiu tapatumu jie apsiginkluoja, kad 
pateisintų savo pyktį ir apsisaugotų nuo atpildo. Tapatumui susta- 
barėjus, virtus įpročiu, žmogus užmiršta, kad jį prisiėmė kaip akto- 
rius vaidmenį. Taip įgytas tapatumas atrodo neatsiejama savojo 28 
dalis, be kurios žmogus būtų nežinia kas. Tačiau netikras tapatumas 
atima trokštamą laimę, gebėjimą prisitaikyti, trikdo bendravimą ir 
santykius su artimaisiais. 

„Kas aš būčiau be savo pykčio? — paklausė Rodžeris ir tuo pa- 
čiu įkvėpimu atsakė: - Būčiau mėmė, pataikūnas, skuduras po visų 
kojomis.“ Jis su žmona lankė terapiją norėdami įveikti santuokos 
bėdas. Rodžeris į viską pirmiausia reaguoja kaip kietas vyras, linkęs 
gintis nuo kaltinimų. 

„Neleisiu jai lipti man ant galvos“, — šiaušdavosi jis, kai žmona 
išsakydavo savo poreikius ar nusivylimą. Užuot išklausęs žmoną, 


jis iš karto jos žodžius priimdavo kaip kritiką. „Ar ji sako, kad aš 

blogas?“ — purkštaudavo jis. Karas tęsėsi. Kiekvienas pokalbis virs- 
davo kova. Rodžerio požiūriu, jo gyvenimas atsidūrė pavojuje. Jis 
jautė prievolę bet kokia kaina apginti savo kaip vyro tapatumą. „Aš 
kietas vyras“, — vis kartodavo. 

Deja, kol Rodžeris laikėsi „kieto vyro“ tapatumo, nevertėjo ti- 
kėtis, kad jis įveiks bėdas ar netgi suvoks savo situaciją. Užkietėjęs 
tapatumas neleido jam klausytis ir suprasti, kad žmonos poreikiai 
bei jausmai galbūt visai nesusiję su juo. Jis negalėjo rasti sprendimo 
ir priimti tiesos apie save patį. Tai keli iš padarinių, kurie pasireiškia 
pykčiui, baimei ir įsitikinimui savo teisumu (trys tos pačios mone- 
tos pusės) įsiskverbus į žmogaus savivoką. 

Nelaimei, tam tikras tapatumo formas, už kurių slypi pyktis, 
visuomenė priima, palaiko ir skatina. Kai kuriose grupėse yra šaunu 
būti konkurencingam ir ambicingam, visomis išgalėmis kilti karje- 
ros kopėčiomis — nesvarbu kiek pakeliui nusirita galvų ir pridaroma 
žalos. Nugalėtojas pasiima viską ir sulaukia susižavėjimo, plojimų 
ir liaupsių. 

Tačiau save suvokiant kaip nugalėtoją ir su šiuo vaidmeniu su- 
siliejant, atsiranda dar viena klaidingos savivokos forma. „Nuga- 
lėtojas“ jaučiasi galingas, geresnis ir stipresnis už kitus. Tačiau jis 
neįsisąmonina tikrųjų priemonių, kuriomis pasiekė tikslą, ir jų po- 
veikio kitiems. 

Esama ir kitų trūkumų. Susitapatinus su vaidmeniu, titulu ar 
padėtimi, saugumo jausmas išlieka neilgai. Netrukus kas nors titu- 
lui meta iššūkį ir nugalėtojas ima būgštauti ir nerimauti, kad trapų 
pranašumą praras, virs pralaimėtoju ir neteks laikinos savivokos. 

Be to, visada tenka skinti savo darbų vaisius. „Ką pasėsi, tą ir 
pjausi“ — tai nepakeičiamas gyvenimo dėsnis. Galime teisinti savo 


poelgius prisidengę Laimėtojo, Kieto Vyro ar kita kauke, tačiau vi- 

sada patirsime savo minčių, veiksmų ir darbų padarinius. Apgau- 
linga savivoka laikinai apakina, tačiau šį pavojų būtina pastebėti. 
Kaip tik todėl labai svarbu žingsnis po žingsnio išsamiai išsiaiškinti 


dabartinės savo padėties ištakas. 


Pykčiu pagrįstos tapatumo formos 
Toliau pateikiame kai kurias tapatumo formas, kuriomis pyktis 
prisidengia ir pasireiškia. Nenustebkite, kad kai kurias iš jų jau 
nešiojate ar jaučiate jų padarinius. Tai Valdovas, Pašaipūnas, Bejė- 
gis, Kankinys, Auka, Tobulybė (Perfekcionistas), Galios Brokeris, 
Įkyruolis ir Perdėtai Rūpestingas Draugas. Šį sąrašą papildykite sa- 
vomis tapatumo formomis ir pamąstykite, kokį poveikį daro jūsų 
prisiimtas vaidmuo. 

Toliau aprašome keletą būdų, kuriais pasireiškia įvairios tapatu- 


mo formos. 


Valdytojas 
Gali pasirodyti, kad valdytojas, pasižymintis išskirtine galia, žinio- 
mis ir galimybėmis, pajėgia prisiimti atsakomybę. Daugelis noriai 
pasiduoda jo įtakai ir pasikliauja juo kaip vedliu į sėkmę. Iš pa- 
žiūros ši valdžia atrodo naudinga, negana to, valdytojas gali teigti, 
kad vadovauja jūsų labui, — siekia didžiausio gėrio visiems nuo jo 
priklausomiems žmonėms. Iš dalies tai gali būti tiesa, kita vertus, 
valdytojas primeta sav0 gėrio sampratą, o valdomasis atsisako savo 
supratimo apie tai, kas yra gera jam. 

Negana to, reikia mokėti dar didesnę kainą. Asmens suvokimas, 
kad gali valdyti kitus, arba poreikis valdyti pagrįstas nepagarba, 
t. y. požiūriu, kad kitas nepajėgus valdyti savo gyvenimo ir gali 


būti tarsi šachmatų figūrėlė valdytojo rankose. Iš tiesų valdytojas ne 

tik nemato geriausių kito žmogaus bruožų, bet ir žvelgia į jį kaip į 
objektą, nelygiavertį sau. Valdytojas netiesiogiai siunčia žinią, kad 
jis geresnis (protingesnis, stipresnis) už tave ir kad tau reikia jo. To- 
kiu būdu kiti verčiami jaustis priklausomi ir nevisaverčiai, nesuge- 
bantys priimti sprendimų ir pasinaudoti savo prigimtinėmis gali- 
mybėmis. Niekada nėra sveika leistis valdomam, ner visiško silp- 
numo akimirką. Didžiausią paslaugą jums gali padaryti tas, kuris 


padeda rasti jėgų tvirtai atsistoti ant žemės. 


Įkyruolis 

Kita pykčiu grįsta tapatumo forma yra įkyruolis. Ją galima vadinti 
ir viliokliu, žavėtoju ar gundytoju, o kraštutiniu atveju tai apgavi- 
kas. Toks žmogus yra žavus, malonus, plačiai besišypsantis. Su juo 
gera. Kai kurie skleidžia charizmą, sukuriančią laimės ir džiugesio 
atmosferą. Įkyruolis ką nors siūlo žadindamas jausmus, vaizduotę, 
viliodamas žodiniu ar nebyliu pažadu. 

Tačiau ar dažnai įkyruolis savo pažadus tęsi? Ko prašo mainais? 
Daug žmonių, dosniai sumokėję, susivokia likę tuščiomis ranko- 
mis. 

Įkyruolis su jumis žaidžia, naudojasi savo gundančiu žavesiu, 
kuris jam suteikia savivertės ir stiprybės pojūtį. Kai kurie mėgaujasi 
savo apgaulingumu. Jiems pavyko jus apsukti apie pirštą. Tada jie 
pasijunta geresni, protingesni, svarbesni. Šie žmonės žaidžia katę ir 
pelę. 

Kiekviena pykčiu pagrįsta tapatumo forma sukuria savo scena- 
rijų. Išsivadavę iš pykčio spąstų ir būdami savimi galime įžvelgti 
tikrąją visų dalykų esmę, tada nesileisime įtraukiami į kitų žaidi- 


mus. 

Antras pasirengimas 
PRATIMAS: NUSIIMKITE KAUKĘ 

1. Išvardykite kai kuriuos savo vaidmenis, primestus pykčio. Ap- 
rašykite, kaip atlikdami šiuos vaidmenis elgiatės su kitais. Savęs 
nekaltinkite, tik pastebėkite tai, kas vyksta. 

2. Išvardykite keletą būdų, kuriais kiti jus įtraukia į savo atliekamų 
vaidmenų žaidimus. Aprašykite, kaip tai vyksta. Palikite tai „su- 
sigulėti“. 

a. Parašykite trumpą kiekvieno išvardyto vaidmens scenarijų. Pa- 
mąstykite, kokias žinias, pageidavimus, reikalavimus, nuostatas 
siunčiate ir gaunate. Ar visa tai sveika jums ir tiems, su kuriais 
bendraujate? 

Pratimas gali pasirodyti sunkesnis nei iš tiesų yra. Atlikite jį 
žingsnis po žingsnio. Taip kasdien kils naujų minčių ir idėjų. Įž- 


valga ir išmintis aštrės paprasčiausiai gyvenant savo gyvenimą. 

KETVIRTAS SKYRIUS 


APSISAUGOJIMO TECHNIKA 


Tas, kuris negreitas pykti, yva geresnis už stipruolį — 
Savo aistrų valdovas geresnis nei miesto užkariautojas. 


BEN ZOMA 
———— 


Natūrali supykusio žmogaus reakcija yra kaltinimas, puolimas ar 
noras, kad skriaudėjui būtų blogai. Tačiau taip tik kenkiame ki- 
tiems ir sau: tada pyktis stiprėja, o padėtis nepasitaiso — paprastai 
tik dar pablogėja. 

Apsisaugojimo technika yra svarbi priemonė nuo pykčio. Tačiau 
ja bus sunku pasinaudoti užėjus įniršiui, jeigu jos neišmoksite iš 
anksto. Todėl išnagrinėkite ją dabar ir išmokite taikyti. Šią techni- 
ką įsisavinę, prireikus veiksmingiau ja pasinaudosite. Jeigu sunku ją 
suprasti ar atlikti pratybas, įsivaizduokite neseniai jus supykdžiusį 
žmogų ar situaciją — ką nors, kas tebekursto jūsų pyktį. 

Pratybas sudaro nemažai žingsnių, ir supykę galite visų neprisi- 
minti. Viskas gerai. Bent vienas iš šių žingsnių pritaikytas padarys 


nemenką poveikį. 
Žingsniai 
1. Pajutę kylantį pyktį, nutraukite bet kokią veiklą. Pastovėkite ar 


pasėdėkite visiškai ramiai. (Pyktis dažnai pasireiškia kūno reak- 

cijomis.) Giliai pakvėpuokite. Pabūkite ramiai, kaip tik galite. 
Įkvėpkite ir iškvėpkite po 10 kartų. 

2. Savo padėtį apmąstykite atsižvelgdami į kuo bendresnį konteks- 
tą — į visą savo gyvenimą. Kad ir kas būtų pastatyta ant kortos, 
suvokite, jog tai ne pasaulio pabaiga. 

3. Pykčiui kylant, sąmonė suregs tūkstančius priežasčių, dėl ko jūs 
esate teisus, o kiti klysta, arba pagrįs jūsų teisę piktintis. Pyktį 
palaiko ir visuomenės nuostatos — individas skatinamas atsikirs- 
ti, nenusileisti, siekti to, kas jam priklauso. Tad šis žingsnis yra 
pripažinti prielaidą, kad galite klysti. Supraskite, kad nirštant 
neįmanoma aiškiai išvysti ar suvokti padėties. Taip pat supras- 
kite, kad kita pusė irgi turi savo požiūrį ir jaučiasi teisi kaip jūs. 
Bent šią akimirką pripažinkite, kad priešininkas gali būti teisus. 
Pasakykite sau, kad neprivalote visada būti teisus, kad gyvenime 
dar turite marias laiko savo tiesai įrodyti ir galėsite būti teisus 
kitą kartą. 

a. Supraskite, kad pyktis priklauso tik nuo jūsų požiūrio į savo 
padėtį, — pats pasakojate sau apie tai, kas vyksta. Tačiau jūsų 
vaizduotė nebūtinai atspindi tiesą. Taip pat suvokite, kad daž- 
nai pyktis sukelia paranoją ir daugiausia tūžtame manydami, 
jog kita pusė mums kenkia ar tyčia mus piktina. Žengdamas šį 
žingsnį pasakykite sau, kad kitas žmogus galbūt irgi mano, jog 
jam kenkiate, ir tik stengiasi nuo jūsų apsiginti. Dabar eikime 
dar toliau: įsivaizduokite, kad kitas žmogus iš riesų stengėsi jums 
padėti ir savo poelgiu siekė jums gero, nors taip neatrodo. 

5. Ant žmogaus, kuriam jaučiame užuojautą, pykti negalime. Tad 
įsivaizduokite situaciją, kuri jums sužadintų užuojautą prieši- 
ninkui, pavyzdžiui, įsivaizduokite, kad jis labai kenčia. 


6. Dabar atleiskite tam žmogui už tai, kad jus supykdė. 

1. Dabar atleiskite sau už pyktį ir savo poelgius. 

8. Pamąstykite, kaip galėtumėte į savo padėtį pažvelgti kitaip ir 

priešą paversti draugu. Pagalvokite, kaip galėtumėte jam padėti. 
Tai padarykite. 
Tam tikrą akimirką būtinai pajusite, kad giliai viduje kažkas 
nuslūgo. Gali apimti ramybė, pasitenkinimo jausmas. Kartais 
žmogus ar situacija labai greitai atsiunčia atsaką ir reikalai patys 
pasitaiso. Bet kokiu atveju pasijusite geriau ir vėliau prisiminus 
tą Žmogų ar situaciją nebereikės valytis nuo pykčio. Galų gale 
pyktis visai išnyks ir pajusite atsinaujinusią meilę. 


Šis pratimas veiksmingas, jį galima atlikti bet kur ir bet kada. 


Atvejo tyrimas 

Marsija ištekėjusi už valdingo vyro. Jis, įžengęs į kambarį, imdavo 
žerti savo reikalavimus, o ji jautėsi menka ir bejėgė jam pasiprie- 
šinti. Ištyrus Marsijos požiūrį į vyrą paaiškėjo, kad jis jai atrodė 
galingas, protingas sėkmės kūdikis, gebantis susivaldyti, o ji pati 
manė esanti vyro priešingybė. Šie jausmai nejučia ją pavergė jau tą 
akimirką, kai jį pamatė. 

Norėdami greitai suvaldyti šią auromatišką reakciją, paprasčiau- 
siai pakeirėme Marsijos požiūrį į vyrą. Nors jis atrodė nepriekaištin- 
gai ir demonstravo savo galią, Marsija ėmė žvelgti į jį kaip į žmogų, 
neseniai grįžusį iš ligoninės, kur buvo gydomas elektrošoku. Ji įsi- 
vaizdavo, kad jo įžūlumas bei įniršis yra gydymo padariniai ir kad 
ji jokiu būdu nenusipelno tokio jo elgesio. 

Kitą sykį, kai vyras, įžengęs pro duris, ėmė Marsiją žeminti, ji 
pažvelgė į jį kaip į pjesės veikėją. Tada vyras nebegalėjo jos išgąs- 
dinti — Marsija jam jautė gailestį ir tik šypsojosi. Elgesio modelis 


pakito. Marsija pajuto savo jėgą ir suprato, kad anksčiau pati savo 

požiūriu į vyrą jam suteikdavo galią ją valdyti. O paskui žingsnis po 
žingsnio jie išmoko laikytis labiau lygiaverčio žaidimo taisyklių. 
Nesvarbu kaip žmonės būtų pasielgę, visada jie turi teigiamų sa- 
vybių. Vėliau, kai nusiraminsite, apie tai pamąstykite. Kai Marsija 
su vyru pradėjo derinti santykius, jai nebereikėjo laikytis susikurto 
jo įvaizdžio — atvira sąmone ji ėmė matyti jį ir save tikroviškai. No- 
rint pasinaudoti apsisaugojimo technika ir pakeisti nusistovėjusius 
elgesio modelius, būtina iš karto sutelkti mintis ir dėmesį į tai, kas 
jus nuramina ir pakeičia pusiausvyrą. Svarbiausia neleisti rutuliotis 


įprastam vidiniam dialogui. 

II DALIS 


PENKTAS SKYRIUS 


PYKČIO DIETA. 
APŽVALGA 


Sveikiname pradėjus PYKČIO DIETĄ. Šioje knygos dalyje patei- 
kiame 30 dienų programą, kuri išmokys valdyti savo gyvenimą ir 
maloniomis priemonėmis gerokai sumažinti pyktį. 

Kiekviena diena skirta vis kitai pykčio formai. Skyrius apima 
vieną dieną: paaiškina tam tikrą pykčio formą, kad suprastumėte, 
iš kur pyktis kyla ir kokiais būdais pasireiškia jūsų gyvenime. Taip 
pat išsiaiškinsite įvairius būdus, kuriais ši pykčio forma veikia jus. 
Be to, pateikiame konkrečias nuorodas ir pratimus, padedančius 
kiekvieną pykčio formą atpažinti ir atsikratyti jos tironijos. 

Kiekvieną pykčio formą pakeičia tam tikras priešnuodis. Kaip 
maisto dieta pyragaičius siūlo pakeisti vaisiais, taip ir čia nurodysime 
tam tikrus pykčio pakaitalus. Tada, kylant pykčiui, užuot pasidavę 
jo įtakai, greitai atliksite pratimą — pasinaudosite priešnuodžiu. Sa- 
vaiminė reakcija į pyktį yra kančia, pasireiškianti kūne ir gyvenime. 
"Tačiau žinojimo galia išlaisvins jūsų dėmesį nuo neigiamų minčių 
ir galėsite valdyti savo mąstymą, jausmus ir reakciją. Tada savaime 


pagerės sveikata, įgysite išminties ir geros valios. 

Ši dieta nuostabi tuo, kad rezultatą pajusite iš karto. Kuo rūpes- 
tingiau jos laikysitės, tuo greitesnė ir ryškesnė bus naujo gyvenimo 
aušra. 

Galite tikėtis, kad kai kurie skyriai su juose nagrinėjamomis 
pykčio formomis bus sudėtingesni. Gali kilti pasipriešinimas. Ne- 
sirūpinkite, tik paprasčiausiai laikykitės tos dienos nuorodų, kad 
ir kaip jaustumėtės. Keičiantis įpročiams ir kasdienybei, normalu 
jausti įvairų nusivylimą ir pasipriešinimą. Tai įpročio energija, kuri 
stengiasi išlikti. Jeigu to nesureikšminsite ir nenuleisite rankų, nusi- 
vylimas ir pasipriešinimas savaime išnyks. 

"Taip pat reikia tikėtis, kad kai kurie skyriai bus jums reikšmin- 
gesni. Žmonės nevienodai jautrūs įvairioms pykčio formoms. Vis 
tiek perskaitykite kiekvieną skyrių — galbūt savyje atrasite daugybę 
netikėtų dalykų ir daug sužinosite apie jus supančius žmones. 

Praleidus dieną, nevalia peršokti vieno ar dviejų skyrių. Skai- 
tykite nuo ten, kur baigėte praeitą kartą. Kai kas gal norės vieną 
skyrių panagrinėti ilgiau ar tarp skyrių padaryti pertrauką. Būkite 
lankstus ir nemanykite, kad klystate. Tiesiog eikite pirmyn diena 
po dienos, kaip tik galite. Netgi vienos dienos darbas — vienas iki 
galo atliktas skyrius — gali pakeisti gyvenimą. Kiekviename skyriuje 
gausu peno — tikra puota. Tačiau geriausia medžiagą krimsti po 
truputį ir gerai įsisavinti. 

Pradėję programą, išmoksite naujų gyvenimą gerinančių techni- 
kų. Kai jas įsisavinsite, nuolat naudositės. Žinoma, kuo daugiau jas 
taikysite, tuo jos bus lengvesnės ir paprastesnės. 

Kas kelinta diena skirta medžiagai kartoti ir pataisoms. Ši diena 
labai svarbi. Tai metas susisteminti medžiagą ir taisyti žalą, kurią 
tam tikra pykčio forma galėjo padaryti jums ar kitiems. Kai kam 


vienos dienos neužtenka — prireikia kelių dienų. Gerai: kartoti ir 

taisyti žalą galite ir keletą dienų. Išmoktai medžiagai susisteminti 
ir pratyboms skirkite tiek laiko, kiek, jūsų manymu, reikia. Šių idė- 
jų įsisavinimas gali užtrukti. Neužmirškite, kad kiekvienas turime 
savo tempą, - į tai reikia atsižvelgti. Būkite sau malonus ir kantrus. 
"Tai pats geriausias vaistas. 

Atliekant pratimus naują medžiagą suvokti lengviau. Žinios, tai- 
komos praktiškai, visada greičiau įsisavinamos. 

Svarbiausia pamėgti šią kelionę. Pykčio dieta neturėtų būti sun- 
ki ir neturėtų kelti poreikio teisintis. Kaltė irgi nėra jos sudedamoji 
dalis. Taip pat nereikia bausti — nei savęs, nei kitų. 

Šią dietą atlikti ir įsisavinti gerai sekasi kartu su kitais žmonė- 
mis, kurie jos laikosi. Nuostabu keliauti su bendraminčiais, teikiant 


bei gaunant pagalbą. 

ŠEŠTAS SKYRIUS 


PIRMA DIENA 


NUOSKAUDA 


Būti nuskriaustam ar apvogtam — tai niekis, 
Jeigu to neprisimeni. 


KONFUCIJUS 
——— 


Vieną dieną Sandra sužinojo, kad Nina, daug metų buvusi geriausia 
draugė, ją apšnekėjo už nugaros. Ne tik apšnekėjo, bet ir melavo į 
akis. Draugė, kurią Sandra laikė artimesne už seserį, veidmainiavo 
ir ja nebuvo galima pasitikėti. 

Sandra jautėsi priblokšta. Ji ne tik nutraukė draugystę su Nina, 
ber ir ėmė abejoti savo sprendimais. Abejonės augo ir galiausiai vir- 
to nepasitikėjimu savimi. Sandrai gyvenimas apkarto. 

Po kurio laiko Nina mėgino pasikalbėti su buvusia drauge, ta- 
čiau ši nenorėjo apie ją nė girdėti. Sandra tvirtai nusprendė Ninos 
daugiau neįsileisti į savo gyvenimą, apie ją nekalbėti ir neklausyti 
jos nuomonės. Sandros požiūriu, susitaikyti buvo neįmanoma. Jai 
Nina buvo Airis, Akivaizdu, kad Sandra laikė didžiulę, nenumal- 


šinamą nuoskaudą. 
Nuoskaudos pobūdis 


Nuoskaudos mums tokios įprastos, kad retai atrodo, jog tai negeras 


dalykas. Kai kas nors mums pakenkia (ar bent taip manome), atro- 

do natūralu nuo skriaudiko užsidaryti, atsitverti siena. Tampame 
teisėjais, nepriimančiais jokios apeliacijos. 

Kai skundžiamės kitiems, kaip nukentėjome (taip vis guodžia- 
mės draugams), jie paprastai mus palaiko. Su mumis pasielgta šlykš- 
čiai ir turime teisėtą priežastį pykti ant savo skriaudikų — jų nekęsti, 
nepaisyti, juos maišyti su purvais. Juk mums prikiaulino ir verta 
juos išguiti iš savo gyvenimo, jeigu nenorime vėl nukentėti. Taip 
apsidrausime, tačiau didžiule kaina, apie kurią nė nenutuokiame. 
"Taip pat nesuvokiame, kad laikydami nuoskaudą darome tai, ko 
stengiamės išvengti: kenkiame sau. 

Kiekviena laikoma nuoskauda širdyje surambėja. Tai mus ap- 
sunkina ir trikdo mūsų ryšį su gyvenimu. Kai gyvenime atsiras 
kas nors nauja ar nuostabu, negalėsime to priimti. Nuoskauda 
yra nedidelė laikrodinė bomba, kelianti baimę, nuodijanti mūsų 
jausmus kitiems, žadinanti nepasitikėjimą ir neleidžianti pastebėti 
daug gėrio. 

Be to, svarbu suvokti, kad čia veikia ir savaime išsipildančios pra- 
našystės principas. Jeigu apie ką nors mąstysite, to tikėsitės ir įsivaiz- 
duosite tai vykstant, spėkite, kas atsitiks — tai ir prisišauksite. Gal- 
vodami apie kitų padarytas skriaudas neišvengiamai pritraukiame 
tokią patirtį, ir netrukus atrodys, kad pasaulis pilnas apgavikų ir 
piktadarių, trokštančių jus nuskriausti. O iš tiesų jums pakenks iš 
pažiūros nekalta jūsų nuoskauda. Ji bus apribojusi jūsų mąstymą ir 


užtraukusi bėdą. 


Kaip laikome nuoskaudas 
Nuoskaudas laikome keliais būdais. Pirma, apie jas mąstydami. 
Tada nuoskauda atrodo svarbi ir įsitvirtina gyvenime. Manome, 


kad skriaudiką ignoruojame, su juo nebendraujame, bet mąstydami 

apie jį ir jo padarytą skriaudą iš tiesų jam skiriame daug dėmesio. 
Taigi jis kasdien sa mumis, labai arti. 

Antra, nuoskaudą stiprina klaidingas įsitikinimas, kad ji neža- 
linga. Jau kalbėjome, kad iš pažiūros nekalta nuoskauda visada vei- 
kia nuskriaustąjį. 

Trečia, nuoskaudą maitina tikėjimas, kad ji pagrįsta ir turime 
teisę ją laikyti, o atleisti kvaila. Nesuprantame, kaip galėtume gy- 
venti be nuoskaudų, kurios mus apsaugo. Iš tiesų verta pamąstyti, 


kaip gyvename s4 jomis. 


Nesąmoningos nuoskaudos 

Patikėkite, įmanoma laikyti nuoskaudą to nesuvokiant. Daugelis 
žmonių nesupranta savo jausmų. Nesupranta ir savo reakcijos tą 
akimirką, kai kas nors atsitinka. Klaidingai supranta pasakytus žo- 
džius ir nuleidžia juos negirdomis. Iš pažiūros atrodo, kad jie nieko 
neima į širdį, tačiau iš tiesų įsižeidžia tylomis, nesąmoningai. Nelai- 
mei, tai atsitinka labai greitai ir žmogus nespėja suvokti situacijos. 
Jis gali tik pajusti nuoskaudą ar nemalonumą. Galbūt supranta, kad 
užsisklendė, tačiau apie šią situaciją daugiau negalvoja. 

Vėliau prisiminę žmogų, su kuriuo kilo toks konfliktas, ir ne- 
suvokdami, kaip nuoskauda griauna santykius, galime prisigalvoti 
priežasčių vengti to žmogaus draugystės. Gali pasirodyti, kad mums 
su juo neįdomu ar kad jis pasidarė nuoboda. Tiesiog nenorime jam 
paskambinti. Tad šitaip nesąmoningai laikome nuoskaudą. 

Kaip ašaka gerklėje nuoskauda įstringa širdyje ir mintyse ir trik- 


do bendravimą su žmogumi, kuriam ją jaučiate. 

ŠIANDIENOS DIETA 


Atsikratykite vienos nuoskaudos 


Tolesnis pratimas (ir visi kiti knygos pratimai) paprastas. Nepadarykite 
jų sudėtingesnių nei yra, tik sekite nurodymus. Kasdienės sgmoningumo 
pratybos padės atsikratyti daugelio nesusipratimų ir nuoskaudų, kurias 
laikėte ne vienerius metus. Nieko daugiau nereikės, tik suvokti. Suvoki- 


mas yra veiksminga priemonė, skatinanti savaiminius pokyčius. 


PIRMAS ŽINGSNIS: SURAŠYKITE ASMENIS, KURIEMS JAUČIATE HUOSKAUDĄ 
Sąrašas gali nustebinti, tačiau neverta dėl to nerimauti. Tik surašy- 


kite visus, kas ateina į galvą. 


ANTRAS ŽINGSNIS: SURAŠYKITE, KAIP KIEKVIENAS ŽMOGUS JUS ĮSKAUDINO 
Ši dalis taip pat stulbinanti. Gali pasirodyti, kad tą pačią kiaulystę 
jums padarė daug žmonių ne po vieną kartą. Paskui pastebėsite, 
kad jus verčia užsisklęsti daugybė dalykų. Rašydami savęs ir kitų 


žmonių nesmerkite. Tik viską surašykite. Dabar tiriate. 


TREČIAS ŽINGSNIS: PARAŠYKITE, KAIP ILGAI LAIKOTE NUOSKAUDĄ 
Tai irgi įdomu. Kai kas atranda, kad nuoskaudą laikė 20 metų, 
kitas — tik kelis mėnesius ar dienas. Pastebėkite savo įprotį įšaldy- 
ti laiką ir veiksmą. Ilgai laikydami nuoskaudą netiesiogiai sakome 
sau, kad niekas nesikeičia — neaugame nei mes, nei kiti; tai, kas 
buvo svarbu anksčiau, taip pat svarbu ir dabar. 

Pavyzdžiui, viena moteris pastebėjo, kad daugelį metų negalė- 
jo atleisti buvusiam vaikinui už tai, kad į mokinių šokių vakarą 


pakvietė jos draugę, o ne ją. Anuomet ji jautėsi įžeista. Dabar ji — 

daug ko patyrusi trijų vaikų motina, tai supratusi, paklausė savęs, 
ar tebesijaučia taip pat įžeista kaip anuomet. Ir jos reakcija jau buvo 
kitokia: ji pamąstė, kodėl jis taip pasielgė, ir staiga suprato, kad ji 
ruošėsi palikti mokyklą ir stoti į koledžą, o vaikiną tai žeidė. Bijo- 
damas ją prarasti jis pasirinko kitą merginą — pradėjo išsiskyrimo 
procesą. Moteriai ir dabar tai neatrodė protingas sprendimas, tačiau 
nebeliūdino. Dauguma kenčiame nuo senų žaizdų, lyg jos būtų pa- 
darytos vakar, o geriau jas aiškiai ištirti atsižvelgiant į dabartinį 


save, į savo patirtį, kuri svarbi dabar. 


KETVIRTAS ŽINGSNIS: NUOSKAUBŲ PAKEITIMAS 

a. Peržiūrėkite savo sąrašą. Parašykite po vieną savybę, dėl kurios 
mėgstate kiekvieną žmogų, arba po vieną gerą darbą, kurį jums 
padarė kiekvienas žmogus. 

B. Peržvelkite surašytas priežastis, dėl kurių laikote nuoskaudas. 
Prie kiekvienos nuoskaudos priežasties parašykite, kokiu atveju 
elgėtės panašiai. Jeigu galite, paminėkite savo elgesio priežastis. 
Pamąstykite, ar šis elgesys vis dar atrodo neatleistinas. 

t. Vėl prisiminkite, kaip ilgai laikėte nuoskaudą. Aprašykite nuo- 
skaudos laikymo padarinius — ką dėl to praradote? (Jeigu iš kar- 
to negalite atsakyti, pamąstykite. Atsakymas gali ateiti vėliau, 


nejučia.) 


PENKTAS ŽINGSNIS: NUOSKAUDŲ IŠTAISYMAS 

a. Paklauskite savęs: ko reikėtų, kad nuoskauda praeitų? Pamąs- 
tykite. Atsakymas gali neateiti į galvą iš karto. Kantrybės. Vis 
grįžkite prie šios pratimo dalies ir anksčiau ar vėliau sprendimą 
rasite. Jeigu vis dėlto atsakymo nesugalvotumėte, paklauskite sa- 


vęs, ar norėtumėte atsikratyti nuoskaudos, jeigu gautumėte tai, 

ko jums reikia. Pasvarstykite, ar šie poreikiai labai svarbūs. O 
gal pastojate sau kelią susikurtomis kliūtimis? 

B. Paklauskite savęs, ar iš savo įžeidėjo norėtumėte paprašyti to, ko 
jums reikia. Jei taip, kuo greičiau paprašysite, tuo geriau bus. Kuo 
ilgiau apie tai galvosite, tuo mažiau tikėtina, kad tai atliksite. 
Kai tai įvyks, abu būsite patenkinti, ir gali paaiškėti, kad šis žmo- 
gus nesupranta, kodėl jūs įsižeidėte (ar net nenutuokia, kad jus 
įskaudino). Jis galbūt tik jautė jūsų atsiribojimą, kuris jį trikdė. 
(Šis žingsnis vieniems gali būti lengvas, o kitiems neįveikiamas. 
Tačiau nerimauti neverta. Nėra gyvybiškai būtina jį atlikti, vis 


dėlto jis gali būti labai naudingas.) 


Per dieną atsikratykite vienos nuoskaudos 

Vieno žmogaus nuoskaudų sąrašas trumpas, kito — labai ilgas. Mes 
trokštame galų gale atsikratyti jų visų. Kai kuriems viena nuo- 
skauda per dieną gali būti per daug, kitiems — per mažai. Jeigu ši 
užduotis. per sunki, atlikite tiek, kiek pajėgiate. Viena nuoskauda 
atsikratykite per savaitę ar per dieną. Išsivadavus iš tam tikros nuo- 
skaudos, kartu gali dingti ir kelios kitos. Pasijusite gerokai lengviau. 
Pasitaisys sveikata, sumažės liemens apimtis ir viskas ims klotis 


daug sklandžiau. 

SEPTINTAS SKYRIUS 


ANTRA DIENA 


POŽIŪRIS Į KITUS 


I kiekvieną žmogų žvelkite palankiai, 
Tai suteikia ramybę. 


RAŠI 
— 


Barbara buvo linkusi pirmiausia įžiūrėti kiekvieno sutiktojo trūku- 
mus. Susipažinusi su žmogumi jinai jį nužvelgdavo ir nustatydavo 
silpnas vietas. Iš pradžių ji naują pažįstamą atsargiai klausinėdavo 
apie jo gyvenimą: kokią mokyklą lankė, ar susituokęs, ką dirba. 

„Noriu žinoti, su kuo turiu reikalą, — Barbara pasiaiškino sau. — 
Apie žmones nesprendžiu tik iš akių. Jau seniai pasimokiau.“ 

Barbara aiškiai pajuto, kad pasitikėdama būdavo apgauta, su- 
klaidinta ir įveikta. Dabar ji nuo nuoskaudų apsitvėrė gynybine sie- 
na. Apsauginę funkciją atliko ir jos kaip kritikės tapatumas, kuris 
paliko ir kitokių padarinių. 

Kritiškai vertindama kitus, Barbara lygindavo juos su savimi. 
Gyvenimas jai buvo daugiausia varžybos, o į kitus žmones žvelgė 
kaip į varžovus. Ieškodama jų trūkumų, ji kartu aukštindavo save 
ir taip palaikydavo savigarbą - įsitikindama, kad valdo bendravimo 


situaciją ir už kitus yra viršesnė. 

Pykčio esmė 

Barbara nesuprato, kad kritiškai vertindama kitus ir pati neišvengia 
kritikos. Tai, ką randame kituose, matome ir savyje. Be to, neišven- 
giamai pritraukiame žmones, kurie į mus žvelgia irgi taip pat. 

Barbara atsiribodavo nuo kitų žmonių. Jai trūko geranorišku- 
mo, draugiškumo ir darnos. Pati ėjo prieš save. Tada žmonės savai- 
me virsdavo varžovais ir savo sąmonėje ji privalėjo laimėti kiekvieną 
kovą. 

Menkindama kitus Barbara pasitenkindavo ir semdavosi jėgų. 
Kitų kritikavimas buvo agresyvus veiksmas - taip ji juos niekinda- 
vo kaip žemesnius už save. Ji nesąmoningai jautė, kad šiuo elgesiu 
įtvirtina save, tačiau iš tiesų buvo priešingai — ji santykiuose pasi- 
rinkdavo nesaugią padėtį. 

Nereikia nė sakyti, kad tokiu elgesiu Barbara daugybe būdų 
kenkė pati sau. Visada saugodamasi ji nuolat jautė nerimą ir grės- 
mę. Nors jai atrodė, kad pavojų kelia kiti, iš tiesų grėsmė glūdėjo 
jos viduje. 

Sakoma, kad tai, ką įžvelgiame kituose, yra mūsų pačių projek- 
cija, o bendravimas — tarsi žiūrėjimas į veidrodį. Mūsų atspindžiai 
yra ir žmonės, kuriuos traukiame, ir mūsų žvilgsnis, požiūris į juos. 
Nepakenčiamos kitų ydos iš tiesų yra mums nepriimtini savi bruo- 


žai. 


Suvokimas yra lemtingas 

Suvokimas yra lemtingas — tai atrankos procesas, kuris nulemia 
ne tik tai, kokius žmones traukiame, bet ir tai, kokius santykius 
mezgame. Kitame įžvelgdami tam tikras savybes, šį žmogų paska- 
tiname jas įgyti — tarsi jo pasąmonei siųstume žinią apie tai, kokį 


norime jį matyti. Dalykai, į kuriuos sutelkiame dėmesį, didėja. Kai 

baksnojate, aptariate, apmąstote kitų žmonių klaidas, jos stipriau 
veikia jūsų gyvenimą. 

Neigiamas suvokimas neišvengiamai atsisuka prieš patį suvokė- 
ją. Didelis kritiškumas (dažnai kitų smerkimas) gali lengvai per- 
augti į paranoją. Tai nuostata, kad pasaulis pilnas priešų, tykančių 
kiekviename kelyje. O iš tiesų paranojikas pats yra priešas, kituose 
žmonėse projektuojantis savo pyktį. Kritikuodami kitus, baksno- 
dami į blogiausias savybes, nesuvokiame paprastos tiesos: juk taip 
išryškiname savo tamsiausius įspūdžius ir jais grindžiame savo gy- 


venimą. 


Kiti kritikos būdai 
Gali pasirodyti, kad vertinti, priimti, atmesti ir nustatyti žmonių 
skirtumus yra natūrali sąmonės paskirtis. Kritiškumas veikia visu 
pajėgumu ypač sutikus kitos rasės, tautybės, religijos ar kultūros 
žmogų. Tam tikra asmenybės dalis nori būti su panašiais žmonė- 
mis, nes su jais saugiau: stovėdami toje pačioje barikados pusėje 
nesunkiai juos suprantame. Tačiau susidūrus su kitokios išvaizdos, 
aprangos, elgesio, kalbos, mąstymo individu, gali savaime įsijungti 
kritiškumas ir išaugti neįveikiama gynybinė siena. 

Į šį pražūtingą automatinį reiškinį, iš kurio randasi išankstinės 
nuostatos, rasizmas ir visoks persekiojimas, reikia žvelgti atidžiai. 
Nejučia atstumdami kitus, prarandame nuostabias galimybes atras- 


ti ką nors nauja ir tobulėti. 


Neteiskite, Jeigu nenorite būti teisiami 
Viena kritiško žvilgsnio į kitus pusė — didelis jautrumas kritikai. 
Tampame įžeidūs, ginamės, prarandame daug galimybių išreikšti 


save ir savo požiūrį į aplinką. Tada ir patiems atrodo, kad esame 

stebimi negailestingų akių. Ši klaidinga nuostata sekina vieną svar- 
biausių sveikatos, laimės ir gerovės šaltinių — natūralią saviraišką. 
Argi įmanoma spontaniškai išreikšti jausmus bijant pasmerkimo? 
Žinoma, ne, — tada jausmus užgniaužiame, slopiname ir galų gale 
pajuntame visokių negalių simptomus. Netekę saviraiškos galių, 
greitai prarandame ryšį su savo vidine tikrove ir galime būti atskirti 
nuo savęs. Atskirties sienos vis auga, užstoja saulę ir neįleidžia gai- 


vaus Oro. 

ŠIANDIENOS DIETA 


Į visus žmones žvelkite palankiai 


Pripratus teisti kitus, gali būti sunku nustoti Šitaip elgtis. Tada, užuot 


save tramdžius, galima paprasčiausiai pakeisti šį žalingą elgesį. 


PIRMAS ŽINGSNIS: SUVOKIMAS 
Neįmanoma pasikeisti, kol nesuvokiame savo elgesio. Todėl šį pra- 
timą pradedame nuo suvokimo. Šiandien ką nors sutikę, atkreipkite 
dėmesį į savo mintis, t. y. į tai, kaip vertinate šį žmogų. Ar apžiūrite 
jo aprangą? Laikyseną? Svarstote, ką jis mąsto? Akimirką nukreip- 


kite dėmesį nuo jo ir suvokite, kas dedasi jūsų viduje. 


ANTRAS ŽINGSNIS: TUOJ PAT RASKITE TEIGIAMŲ ŠIO ŽMOGAUS SAVYBIŲ 
Kiekvienas turi pranašumų. Pastebėkite žmogaus, su kuriuo ben- 
draujate, gėrį, grožį, sveikatą, ugnelę, įdomumą, įkvėpimą ar 


džiaugsmą. To ieškokite ir į tai susitelkite. Tai branginkite. 


TAEČIAS ŽINGSNIS: PAIPAŽINKITE GERUOSIUS KITO ŽMOGAUS BAUOŽUS 
Pasakykite žmogui, kokius jo privalumus pastebite. Tai gali būti 
sunkus žingsnis. Kai kurie žmonės nepripratę kitų girti, tik linkę 
išsakyti kritiką. Vis dėlto šis žingsnis labai svarbus: ir jums, ir žmo- 
nėms, su kuriais bendraujate. Pasiryžkite ir pasakykite, kuo jūsų 


pašnekovai jums patinka ir kokį jų pranašumų poveikį patiriate. 
KETVIATAS ŽINGSNIS: PALAUKITE, KOL ĮSPŪDIS SUSIGULĖS 


Luktelėkite, kol pats ir jūsų pašnekovas pasakytą pagyrimą suvok- 


site, — nebėkite vos sumurmėjęs. Pastebėkite, kokį poveikį pašneko- 

vui padarėte, ir išgirskite, priimkite atsakymą. Kai kas gali padėko- 
ti — tai priimkite. Suvokite, kokį didelį poveikį jums ir kitiems daro 


jūsų sprendimai apie save ir kitus. 


PENKTAS ŽINGSNIS: ŽVELKITE PALANKIAI IR Į SAVE 
Žmonės, labai linkę kritikuoti kitus, paprastai būna negailestingi 
ir sau. Saviplaka gali būti tyli ir nesąmoninga, tačiau ji visada daro 
didelį poveikį gyvenimui. Šiame žingsnyje pasielkite visiškai kitaip: 
šiandien atsisėskite ir pamąstykite apie savo teigiamas savybes. Jas 


išvardykite raštu. 


ŠEŠTAS ŽINGSNIS: RAŠYKITE PAGYRŲ KNYGELĘ 
Nagrinėdami šios knygos medžiagą po ranka turėkite užrašų kny- 
gelę ir joje surašykite visus gerus įspūdžius apie save — apie savo elge- 
sį ir jausmus. Tai padės sutelkti dėmesį į gerąsias savo ir kitų žmonių 
savybes. Kartą per savaitę savo užrašus perskaitykite ir apmąstykite. 


Nuolat pratinkitės mintimis prie to grįžti. 

AŠTUNTAS SKYRIUS 


TREČIA DIENA 


UŽGAULĖS IR APKALBOS 


Lsižeisdami pasaulyje paliekame tiek pat nesantaikos, 
kiek ir ką nors užgaudami. 


KEN KEYES JAUNESNYSIS 
—— 


Gero būdo Lesteris buvo paslaugus ir santūrus. Su žmona palaikė 
stabilius ir visaverčius santykius. Taip pat buvo laikomas geru dar- 
buotoju ir patikimu draugu. Kaip tik todėl visus apstulbino jo pro- 
trūkis per šventinę vakarienę, kai senas pažįstamas apie Lesterį ir jo 
žmoną pasakė paprastą pastabą, kuri Lesteriui pasirodė įžeidi. 

— Kuo save laikai, kad drįsti šitaip kalbėti? — suriko Lesteris, — 
dabar žinau, ką iš tiesų galvoji. Viskas baigta, tarp mūsų daugiau 
nebus nieko bendra. 

— Aš tik pajuokavau, — teisinosi draugas. 

Tačiau įtūžęs Lesteris išbėgo iš vakarėlio. Jautėsi labai užgau- 


tas — pastaba palietė jautrią vietą, ir draugystė nutrūko. 


Užgaulė 

Niekas negali taip papiktinti, sutrikdyti, prislėgti ir sukrėsti kaip 
užgaulė. Stulbina, kad menka pastaba sukelia tokią sumaištį: žlun- 
ga draugystės, sandoriai, gyvenimai, visiškai dingsta gerovės jaus- 


mas. Todėl labai svarbu suprasti ir valdyti šį pavojingą ginklą. 

Kodėl užgaulė taip giliai sužeidžia ir kodėl žmonės nesivaržyda- 
mi įžeidinėja vieni kitus - apkalbėdami už nugaros ar rėždami tiesiai 
į akis? (Netgi kai kuriuos rimtus laikraščius galima laikyti tikrais 
gėdos stulpais. Ir jie turi daug skaitytojų. Regis, žmonės mėgaujasi 
užgaulėmis, šmeižtu ir paskalomis — visa tai iš esmės tas pats.) 

Vis dėlto įžeidimas gali būti pražūtingas - juk žydų religiniuose 
raštuose pasakyta, kad žmogaus įžeidimas viešumoje, kuris priver- 
čia jį raudonuoti, prilygsta jo nužudymui. Kas nužudoma? Žmogaus 
orumas, garbė ir gerovė. Įžeidžiama jo siela. Be to, įžeistajam sunku 
apsiginti ar duoti atkirtį. Užgaulė smogia staiga, dažnai netikėtai. 
Ji sugriauna žmogaus apsaugą, priverčia nepasitikėti žmonėmis ir 
santykiais, žadina keršto troškimą. Užgaulė pasireiškia ir kitomis 


formomis - šmeižtu ir apkalbomis. 


Užgaulės poveikis 
Užgaulė skiriasi nuo kritiškumo, nes užgauliojame balsu, o smer- 
kiame paprastai tylomis. Įžeidimas yra tiesmukas smūgis, kuris tai- 
ko į aukos savivertę, verčia abejoti savimi, o jei įžeidžiama girdint 
kitiems žmonėms, auka gali kristi jų akyse. 

Šis poelgis pavojingas, nes užgautas (nesvarbu, tiesiogiai ar ne) 
žmogus gali netekti savivertės, gero vardo ir reputacijos. Sutrikdo- 
mas ne tik jis, bet ir jo santykiai su kitais. Ypač daug skausmo ir 


žalos sukelia įžeidimas, virtęs apkalbomis ir šmeižtu. 


Apkalbos ir šmeižtas 

Apkalbomis į auką nukreipiame užgaulių srautą. Pasakodami nei- 
giamus dalykus mėgaujamės, ir pašnekovams smagu tai klausyti. 
"Tačiau viešai paplitusios ir nuolat sklandančios apkalbos kraštuti- 


niu atveju gali virsti šmeižtu ir sužlugdyti auką. 

Taigi, kuo šis elgesys toks malonus? Žmonių grupė, kuriai buvo 
liepta savaitę neskleisti ir neklausyti apkalbų, sutriko. „Tada neturė- 
sime apie ką šnekėti, — skundėsi jie. - O neklausydami negalėsime 
dalyvauti jokiame pokalbyje.“ 

Ar gali būti, kad daugumoje socialinio bendravimo situacijų 
neįmanoma nekenkti kitiems ir netapti niekšybės liudininkais? Ar 
suvokiame šį žalingą elgesį? Kuo jis gali būti mums naudingas? 

Daugeliui žmonių klausantis neigiamų šnekų apie kitus paleng- 
vėja. Vėlgi, jie pasijunta geresni. Vis dėlto tai prastas būdas kelti sa- 
vivertę ir grįsti ją savęs lyginimu su kitais. Tokia savivoka vadinama 


ego ir išdidumu, o savo ego stiprinimas prilygsta nuodų taurei. 


Klaidinga savivoka 

Apgaulingasis aš, arba ego, užgautas įsiplieskia, tačiau mėgsta už- 
gaulioti kitus. Ši klaidinga savivoka nestabili ir nepagrįsta tikro- 
ve. Tai veikiau veidrodžių karalystė, valdoma troškimo palaikyti 
tam tikrą savivaizdį, laimėti pripažinimą visuomenėje ir sublizgėti 
visuose reikaluose. Visuomenės sąlygos ir žmonių reakcijos nuolat 
keičiasi, todėl ego niekada nenurimsta. Jo neįmanoma pasotinti, jis 
visada kelia įtampą. Išgirdus nemalonią pastabą, ego liepsnoja pyk- 
čiu ir skausmu ir pabrėžia savo viršenybę. Tačiau tikrosios savasties 
kitų pastabos nežeidžia. Ji nejautri pagyrimui ir kaltinimui. Tikroji 
savastis žino kas esanti ir jaučiasi saugi pamatinės gerovės, savivertės 
ir meilės prieglobstyje. 

Neverta nė sakyti, kad ego valdo daugelį gyvenimų. EZzo nuo 
užgaulių ginasi džiugiai užgauliodamas kitus. Tai yra apkalbų ir 
šmeižto pagrindas ir netinkamas būdas ego puoselėti. Šitaip elgda- 
miesi nesąmoningai kenkiame ne tik kitiems, bet ir sau. Neigia- 


momis mintimis savo viduje maitiname blogį ir savo sąmonę bei 

širdį teršiame kartėliu, kuriuo neišvengiamai apsinuodijame. Argi 
sveikata, laimė, gyvenimo pilnarvė suderinama su pikta širdimi ir 


pagiežingu liežuviu? 


Tikroji savastis 

Šios knygos pratimai padeda sumažinti ego ir auginti tikrąją savastį. 
Pastaroji iš esmės yra stipri, jai nereikia apgaulingos pykčio jėgos. 
Traukiantis pykčiui, jo vietoje galės skleistis trokštamas džiaugs- 


mas, gyvybė, sveikata ir kūrybiškumas. 

ŠIANDIENOS DIETA 


Nieko neapkalbinėkite ir neklausykite jokių apkalbų 


Šiandienos pratimas susideda iš dviejų dalių: pirmoji skirta įpročiui lie- 
žuvauti, arba užgauti kitus, 0 antroji padeda apsiginti nuo užgaulių. 


Atlikus pirmą dalį, antra bus lengvesnė. 


PIRMAS ŽINGSNIS: NIEMO NEAPKALBĖNITE 
Iš pradžių tai gali pasirodyti neįmanoma. Tačiau taip nėra, tik rei- 
kia didelių pokyčių. Pasakykite sau taip elgtis vieną dieną, ir šį pra- 
timą atlikite reguliariai. Po kelių dienų jis pasirodys toks malonus, 
kad nenorėsite grįžti prie senų įpročių. 

Prikąskite liežuvį, netgi jei labai knieti ką nors apšnekėti. Nelie- 
žuvaukite — iš viso nešnekėkite apie kitų reikalus. Nekaltas pašne- 
kesys apie kitus greitai įgyja neigiamą atspalvį ir nejučia išsprūsta 


užgauli pastaba. 


ANTRAS ŽINGSNIS: IEŠKOKITE PAASMINGŲ IR ĮDOMIŲ POKALBIO TEMŲ 
Dažnai apkalbame neturėdami apie ką daugiau šnekėtis. Užuot 
tikslingai gvildenę prasmingą temą, liežuvaujame apie pažįstamus 
ir jų asmeninius reikalus. Susigalvokite kitų pašnekesio temų. Pa- 
maąstykite, koks jūsų pašnekesių tikslas. Praleisti laiką? Išvengti vie- 
natvės? Norite pasirodyti žavūs ir draugiški? 

Žodžiai galingi. Jie veikia ne tik kitų gyvenimus, bet ir mūsų 
savivaizdį, formuoja kitų nuomonę apie mus. Pokalbis palieka vie- 
nokį ar kitokį padarinį. Pamąstykite apie savo pokalbių tikslus ir 


norimus padarinius. 

TREČIAS ŽINGSNIS: NEKLAUSYKITE APKALBŲ 
Kai kam tai netgi sunkiau nei susilaikyti nuo liežuvavimo. Apkal- 
bas dažnai girdime ir atsisakydami klausytis galime pasirodyti ne- 
draugiški ar grubūs. Apkalbose turi dalyvauti ne mažiau kaip dvi 
šalys. Ir galima jų atsisakyti pakeičiant temą ar įterpiant tinkamą 
pastabą apie pašnekesio objektą. 

Iš anksto pagalvokite, ką atsakysite pašnekovui, pradedančiam 
apkalbas. Užuot ėję plikomis rankomis, pasiruoškite mandagų 
atsakymą, pavyzdžiui, „apie tą žmogų nenorėčiau šnekėti“. Arba 
pakeiskite temą; neatsakykite; iš karto pasakykite ką nors gero ir 


pokalbį nukreipkite kita linkme. 


KETVINTAS ŽINGSNIS: ATMESKITE ĮŽEIDIMĄ 
Įvairūs išminčių raštai moko, kad užgauti turime progą augti, to- 
bulėti, atsikratyti blogos karmos, nuodėmių ar daug sužinoti apie 


žmogaus gyvenimą. Pateikiame nuostabią citatą šia tema: 


Žmogus, kuriam tiek daug daviau 
žr į kurį sudėjau didžias viltis, 
Mane išdavęs ir įžeidęs, 
Tebūna man švenčiausias draugas. 


ŠANTIDEVA 
——— 
"Tai reiškia, kad mus įžeidęs ir išdavęs žmogus yra mūsų mokytojas, 
padedantis sumažinti ego, subalansuoti gėrį ir blogį, išmokti kant- 
rybės, užuojautos, atlaidumo ir šį tą sužinoti apie gyvenimo esmę ir 
žmonių santykius. 
Jeigu įžeidimą laikote ne nuoskauda, o pamokoma dovana, argi 


įmanoma jus įžeisti? Vadinasi, tai ne įžeidimas. 

PEMKTAS ŽINGSNIS: Į UŽGAULĘ NEATSAKYKITE 
Paprastai kalbant, į įžeidimą neatsakykite. Parylėkite. Giliai įkvėp- 
kite. Pabūkite su savimi. Atšaunant, aštrinant konfliktą, atsakant 
nepagalvojus pridaroma daug žalos. Pasinerkite į savo vidų ir patir- 
kite tai, ką jaučiate. Suvokite, dabar veikti verčia ego, apgaulingas 
išdidumas. Nepasiduokice. 

Šventraštis sako, kad užgautam neįsižeidus ir į tai neatsakius, 
visos nuodėmės dingsta. Užgaulę priimkite kaip apsivalymo prie- 
monę. Taip atsikratysite pykčio ir keršto troškimo ir į konfliktą pa- 
žvelgsite kitomis akimis. 

Jeigu į užgaulę nereaguosime skausmu ir atkirčiu, įžeidimas iš- 
nyks, neteks galios įskaudinti. Jeigu nepasidavėte pykčiui ir keršto 
troškimui, kas nugalėtojas? O jeigu viduje degte degate, kas tada 


pralaimėtojas? 

DEVINTAS SKYRIUS 


KETVIRTA DIENA 


KITŲ KALTINIMAS 


Nežiūrėk į kitų klaidas, 
O žvelk į savo darbus, 
Atliktus ir neatliktus. 


BUDA 
——— 


Visi mėgstame kaltinti kitus dėl visko. Patyrę neviltį, konfliktą, ne- 
tektį ar dar ką nors negero ieškome kaltininko. Visada jį randame. 
Regis, mums reikia objekto, kuriam suverstume savo bėdą ir kaltę. 

Įmonės vyresnysis vadybininkas Tomas, susidūręs su bet kokiu 
keblumu — pardavimo, personalo ar klientų aptarnavimo srityse — 
visada iš karto rasdavo kaltininką. Pirmiausia kliūdavo įvairiems 
pardavimo grupės darbuotojams, kuriuos jis dažnai keisdavo. „At- 
naujinus pardavimo pajėgas geriau seksis“, — sakydavo jis viršinin- 
kui. Tačiau nesisekdavo. 

Paskui Tomas nusprendė, kad prastai dirba laisvai samdomi 
darbuotojai. Jis ėmė rengti savaitinius susirinkimus, kuriame visus 
peikdavo. „Maniau, kad taip juos paskatinsiu“, — sakė jis, kai žmo- 
nės pradėjo išeiti iš darbo. 

Įmonės pelnui mažėjant, Tomas galiausiai ėmė kaltinti ekono- 
miką. „Ši padėtis dabar nepataisoma, — teisinosi jis viršininkui. — 
Visur tas pats, kenčia visa pramonės sritis. Kalta ekonomika.“ 


Šitaip Tomas viršininkui visiškai įgriso ir buvo atleistas. 

„Visada taip elgiausi, — gailėdamasis prisipažino prislėgtas To- 
mas karjeros konsultantui. — Visur ieškojau bėdų. Bet niekada ne- 
atrodė, kad kaltas esu pats.“ 

Kažkodėl Tomas nesugebėjo įžvelgti savo vaidmens savo darbo 
situacijoje. Visada žvelgė į išorę ir nė karto nesusimąstė, kokią įtaką 
daro pats. 

Panašių istorijų išgirstame daugelyje sričių — dėl santykių bėdų 
kalti partneriai, dėl sveikatos — gydytojai, nesėkmę užtraukia lem- 


tis, likimas ir t. t. 


Žvilgsnis į išorę 

Ne tik Tomas, bet ir daugelis kitų panašiai žvelgia į sunkumus — 
darbo, santykių, šeimos ar sveikatos. Nesėkmės priežasties iš karto 
ieškome išorėje. Ne vieną girdėjome sakant, kad viskas būtų kitaip, 
jeigu turėtų kitą viršininką, kitą darbą, geresnį gydytoją, jautresnį 
partnerį, daugiau santaupų, karštesnę merginą, dailesnį kūną ir kt. 
Tai būtų laimė. Netikėta naujiena: tai netiesa. Net didžiausi gyve- 
nimo pokyčiai nieko nepakeis, jeigu liksime tokie patys. Kad ir kur 
eisi, nesvarbu ką sutiksi, visada save rasi. Išoriniai pokyčiai duoda 
tik laikiną palengvėjimą ir pagerėjimą. Pagrindiniai gyvenimo įvy- 
kiai ir pasikartojantys elgesio modeliai iš esmės yra tavo atspindys. 
"Taip dažnai įsikūnija nesąmoningos mintys, įsitikinimai, elgsena 
ir nuostatos — visa tai pasireiškia išorėje. Pakeitus gyvenimo sceną, 
požiūris į gyvenimą iš esmės lieka tas pats. 

Gerai apmąstykite ir priimkite šį faktą. Tai labai svarbu. Jį vi- 
siškai suvokus ir pripažinus, daug kas gali pasikeisti. Daugelis 
nesupranta, kad iš pažiūros natūralus polinkis dėl klaidų kaltinti 
nesėkmes, nelaimes ir išorinius įvykius ar kitus žmones yra viena 


pagrindinių skausmo, pykčio ir nerimo priežasčių. 

Bejėgystė ir kaltinimas 

Įprotis kaltinti turi dar vieną neigiamą poveikį. Kaltinant kitus lai- 
kinai atrodo, kad jie klysta, o patys esame teisūs. Atsiranda klaidin- 
gas įsitikinimas savo teisumu. Sau atrodome nepriekaištingi, išskir- 
tiniai ir geresni už kitus. Niekas mums neprilygsta — esame geri, o 
visi kiti - blogi. 

Tačiau tada nutinka visai kas kita — tampame silpni, bejėgiai, 
prarandame galią matyti tiesą. Tada lengva apakti. Daugeliui darbo 
ar partnerio netektis atrodo staigmena — sakosi jie to nesitikėję. O 
iš tiesų jie, gyvendami savo kokone, nematė tikrovės ir nesuprato 
savo vaidmens. Kaltindami kitus netenkame galimybės valdyti savo 


gyvenimo. Užuot sustiprėję, nusilpstame. 


Aiškus regėjimas 

Nematydami tiesos negalime tinkamai elgtis ir ištaisyti klaidų. Kai 
kurie, baimindamiesi kritikos ir pasmerkimo, paniškai bijo klysti ir, 
užuot įžvelgę tikrovę, apgraibomis traukia klaidingu keliu. Išdidu- 
mas ir ego apakina. 

Kitiems atrodo, kad pripažinę savo bėdą pralaimės. Tačiau yra 
priešingai. Reikia drąsos pripažinti, kad už klaidą atsako visi situ- 
acijos dalyviai. Taip pat reikia ryžto norint suprasti skirtumą tarp 
kaltės ir savo klaidos pripažinimo, tarp bausmės ir pataisos. 

Nustoję kaltinti ir prisiėmę atsakomybę, visose gyvenimo srityse 


galime patirti didelių pokyčių. 

ŠIANDIENOS DIETA 


Nustokite kaltinti kitus 


Suvokę savo įsigalėjusį įprotį dėl savo nesėkmių kaltinti kitus galime pa- 
tirti stulbinamą laisvę. Tik gaila, kad kai kurios psichoterapijos formos, 
užuot tai skatinusios, pacientus skatina žvelgti į savo praeitį ir dėl da- 
bartinių bėdų kaltinti įvairius žmones ir įvykius. Viena — pastebėti, kas 
vyksta, 0 kita - kaltinti. Vėlgi, tai gali teikti laikiną palengvėjimą, tačiau 
ilgalaikis poveikis žalingas. Individas tampa nepajėgus sutelkti dabar tu- 
rimų jėgų ir prisiimti atsakomybę už savo gyvenimą, negali priimti jo 
pamokų ir jomis pasinaudoti. 

Ši programa siūlo nuostabų vaistą nuo kaltinimo. Išbandykite. Jums 


labai patiks. 


PIRMAS ŽINGSNIS: SUDARYNITE SĄRAŠĄ ASMENŲ, NURIUOS KALTINATE DĖL SAVO DA- 
BARTINĖS PADĖTIES 


Prie kiekvieno žmogaus parašykite, kuo jį kaltinate ir kokį poveikį 
tai daro jums dabar. Pratimas jus apstulbins. Anksčiau nenutuokė- 
te, kiek daug žmonių ir įvykių laikote atsakingais už savo dabarti- 
nes bėdas. Būkite atlaidūs. Tik sudarykite sąrašą. Jis padės jums iš 


šalies pažvelgti į savo sąmonės būseną. 


ANTRAS ŽINGSNIS: SUSIGRĄŽINKITE SAVO GALIĄ — PRISIIMKITE ATSAKOMYBĘ 
Kiekvienas kaltinamas žmogus turi po dalelę jūsų asmeninės galios 
ir savigarbos. Visa tai atsiimkite. Prie kiekvieno prirašykite, kaip jūs 
prisidėjote prie šios situacijos. Ką iš jos gavote? Kaip ją palaikote? 
Ką jūs galėjote padaryti kitaip? Jokiu būdu savęs mekalrinkite. Tik 
išsiaiškinkite, kas įvyko. Įžvelkite savo vaidmenį. Taip prisiimate 


atsakomybę. Ir augate. 

Pripažinti savo atsakomybę už buvusius ir esamus gyvenimo 
įvykius - vienas veiksmingiausių būdų įgyti galios. Prisiimdami 
atsakomybę pripažįstame savo poveikį dabartinei situacijai ir savo 
galią ją pakeisti. Įgyjame naujų alternatyvų. O pykčio lygis gerokai 
nukrinta. Į žmones ir įvykius galime žvelgti naujomis akimis. At- 
kreipkite dėmesį — atsakomybė yra atsakas, o ne reakcija. 

Dabar pamėginkite pripažinti savo atsakomybę už vieną įvykį, 
kuris kelia nerimą. Savęs nekaltinkite, tik įžvelkite savo vaidmenį 
šioje situacijoje. Tik pamatykite. Pastebėkite sunkumus ir bėdas, 
kurias galite kelti kitiems. Pastebėkite, kaip veikiate įvykių eigą. 
Įžvelkite kitas alternatyvas, jeigu jų yra. Pratimą atlikite savęs ne- 


kaltindami ir nebausdami. Tik stebėdami, 


TAEČIAS ŽINGSNIS: NUSTOKITE KALTINTI KITUS AR SAVE 
Kaltinimas siejasi su griežta kritika ir smerkimu. O mes prašome 
tik pamatyti, kas įvyko. Nepykite ant kitų ir savęs. Tik žvelkite aiš- 
kiomis akimis, o pyktis neleidžia pamatyti bendro vaizdo. Toliau 
pateikiame keletą patarimų, kaip atsikratyti pykčio ir nustoti kal- 
tinti. 
A. Išvardykite tris gerus dalykus, kuriuos gavote iš šios situacijos. 
B. Surašykite tris atvejus, kuriuose kaltinamas žmogus patyrė sun- 
kumų ir bėdų. 
t. Išvardykite tris būdus, kaip galėjote jam padėti. 
n. Paminėkite tris dalykus, kuriuos dabar padarytumėte kitaip. 
Nustoję kaltinti patiriame užuojautą, taip pat suprantame, kad 
klaidos neišvengiamos. Tai tik klaidos, kurias galima ištaisyti. 


Jos nerodo, kad mes ar kiti yra siaubingai blogi. 

DEŠIMTAS SKYRIUS 


PENKTA DIENA 


KARTOJIMAS IR PATAISOS 


Nepalikite pėdsakų. 


DZENBUDIZMO POSAKIS 
——— 


Kas penkta diena skirta kartojimui ir pataisoms. Ji suteikia galimy- 
bę įsisavinti svarbiausius per praėjusias dienas išmoktus dalykus ir 
suvokti, kaip jie siejasi tarpusavyje. Taip pat apmąstysime tai, kas 
atsitiko, savo reakciją į šias situacijas ir kitų reakcijas į mus. 

Ši diena labai svarbi. Nagrinėdami naują medžiagą paprastai ne- 
turime laiko stabtelėti ir ją įsisavinti. Tada negalime pajusti išmok- 
tų dalykų poveikio ar pastebėti, kas reikalinga dabar. 

Kartojimo diena yra apmąstymas. Peržvelgiame keturias praėju- 
sias dienas, jos įvykius. Pastebime pokyčius, savo pasikeitusio elge- 
sio rezultatus ir išsiaiškiname, ką dar galbūt reikia taisyti. 

Paprastai gyvendami galime suvokti, ką reikia keisti — buityje, 
aprangoje, dietoje, veikloje ar santykiuose. Prabėgomis tai pastebė- 
ję, nusprendžiame tuo užsiimti kitą kartą. Tokiu būdu savo aplin- 
koje paliekame mažyčių netvarkos pėdsakų. 

Šios programos kartojimo dalyse tvarkysimės nedelsdami. Gra- 
žus dzenbudizmo posakis „nepalikite pėdsakų“ reiškia, kad viską 


reikia užbaigti. Nepalikite nė menkiausių netvarkos pėdsakų. Savo 

paltą pakabinkite į vietą. Tesėkite pažadus. Užtaisykite išlūžusias 
tvoras. Iškuopkite šiukšles. Laikykitės duoto žodžio. 

Šioje programoje praeitos dienos buvo pilnos naujų minčių ir 
veiksmų. Šiandien peržvelkite savo žodžių, minčių ir veiksmų po- 


veikį. Matome, ko reikia dabar, ir tai atliekame. 

ŠIANDIENOS DIETA 


Praėjusių dienų kartojimas 


PIRMAS ŽINGSMIS: SVARBIAUSIOS MINTYS 
Surašykite svarbiausias keturių praeitų dienų mintis. Kuo jos įsi- 


mintinos? 


ANTRAS ŽINGSNIS: SVARBIAUSI PRATIMAI 
Kurie pratimai jums reikšmingiausi? Kodėl? Gal norite juos pako- 
reguoti? Gerai. Puiku pasirinkti tai, kas tinka, ir dar priderinti. Visi 


esame skirtingi. Mažos pataisos padės geriau įsisavinti medžiagą. 


TREČIAS ŽINGSNIS: SUKKIAUSI PRATIMAI 
Kurie pratimai buvo sunkiausi? Ar kurių nors negalėjote atlikti ar 
neatlikote? Nieko bloga. Taip gali būti. Tačiau labai svarbu juos 
prisiminti. Apie tai truputį pamąstykite. Kuo šie pratimai jums 
sunkūs ar nemalonūs? Ar suvokiate, kaip jie atlikti galėtų pakeisti 
gyvenimą? Ar norite nors vieną jų atlikti? Ar norite vieną jų atlikti 


šiandien? 


KETVIRTAS ŽINGSNIS: REIKŠMINGOS BENDRAVIMO SITUACIJOS 
Atlikdami pratimus patiriame naujų ir reikšmingų bendravimo si- 
tuacijų. Tai neišvengiama. Aprašykite, kas atsitiko. Apibūdinkite 
reikšmingas bendravimo situacijas. Kas dar atsitiko bendraujant su 
žmonėmis? Svarbu tai užsirašyti. Nagrinėjant šią programą bus įdo- 


mu atsigręžti atgal ir peržvelgti nueitą kelią. 

PENKTAS ŽINGSNIS: REIKALINGI POKYČIAI 
Aprašykite per šias kelias dienas į galvą atėjusias mintis apie rei- 
kalingus pokyčius. Rašykite viską, ką galvojate. Nebūtina viską 
atlikti iš karto. Tik užsirašykite. Vien pripažinti permainų porei- 
kį - didelis žingsnis į priekį. Tačiau daugelis į tai nekreipia dėme- 
sio. Prisipažinkite, kad norite suvokti, kokių pokyčių jums galbūt 


reikia, 


ŠEŠTAS ŽINGSNIS: REIKALINGI VEINSMAI 
Atlikdami šiuos pratimus galime suvokti, kad ko nors nepamaloni- 
nome skambučiu ar dovana, ko nors nepabaigėme ar neįgyvendino- 
me svajonių. Pravartu tai užsirašyti. Tiesiog išvardykite. Nesigrauž- 


kite. Tik viską surašykite. 


SEPTINTAS ŽINGSNIS: ĮVYKĘ POKYČIAI 
Atlikdami programą pastebime ir savaiminius, spontaniškus savo 
požiūrio pokyčius. Tai aprašykite. Juk nuostabu: daug kas keičiasi 


savaime. 


AŠTUNTAS ŽINGSNIS: ATLINTI VEIKSMAI 
Savaime keičiantis gyvenimui veikiausiai atlikote daug naujų veiks- 
mų. Visa tai aprašykite. Atliktus dalykus lengva užmiršti. Jeigu ne- 
prisiminsime ir neaprašysime, jie dings. Kuo daugiau įvykių paste- 
bėsime ir suvoksime, tuo didesnį poveikį jie padarys mūsų ir kitų 


gyvenimui. Be to, tai padrąsins ir įkvėps eiti tolyn. 
DEVINTAS ŽINGSNIS: GALIMYBĖS 
Dabar galime surašyti, kokius žingsnius norime žengti. Tinka bet 


kas iš visų gyvenimo sričių. Atliekant šią programą gali kilti naujų 

troškimų, tikslų, vilčių ir galimybių. Nepaleiskite jų iš rankų. Ko- 


kias naujas galimybes regite? Užsirašykite. Įgyvendinkite. 


DEŠIMTAS ŽINGSNIS: PAŽADAI 
Ar šiandien norite ką nors pasižadėti? Šis stiprus pasiryžimas jums 
labai svarbus. Pažadai turi galios, o dar didesnės — jų tesėjimas. 
Duokite pažadą, kurį galėsite tesėti. Stebėkite, kaip jaučiatės jo lai- 


kydamiesi. 


VIENUOLINTAS ŽINGSNIS: LAIMĖJIMAI 
Dabar surašykite laimėjimus savo gerovei. Sąmonė natūraliai neigia 
pokyčius, pažangą ir atliktus darbus. Prisimindami, kas vyksta, ir 
tai taisydami šį procesą keičiame. Suvokiame savo elgesį ir jo pa- 
darinius savo gyvenimui. Tai atlikdami su nuostaba atrasite, kiek 
daug laimėjote. Dalykų, į kuriuos kreipiate dėmesį, daugėja. Kuo 
daugiau galvosite apie laimėjimus (ne apie netektis), tuo daugiau jų 


patirsite. 


Gero vėjo. 

VIENUOLIKTAS SKYRIUS 


ŠEŠTA DIENA 


DEPRESIJA 


Žmogaus laimė kyla iš tobulos darnos su kitais. 


DŽUANGDZI 
— 


Galima sakyti, kad depresija mūsų šalyje yra viena sunkiausių ligų, 
nuo jos gydosi gausybė žmonių. 

Depresijos sąvoką apibūdina įvairaus sunkumo simptomai: nuo 
sunkios psichinės negalios iki nuolatinės prislėgtumo būsenos. De- 
presija pasireiškia įvairiomis formomis ir ją sukelia daug veiksnių, 
įskaitant hormoninius. 

"Tačiau šiame skyriuje neapžvelgsime visų depresijos formų. Jei- 
gu ji pasireiškia valgymo, miego sutrikimais, minčių sumaištimi 
ar nerimu, kuris atima visas jėgas, būtina tinkamai gydytis. Mes 
depresiją panagrinėsime psichologiniu požiūriu, išsiaiškinsime jos 


raidą ir aptarsime nestiprios jos formos įveikimo būdus. 


Depresijos esmė 

Psichologiniu požiūriu depresija dažnai laikoma į save nukreiptu 
pykčiu (kartais įtūžiu). Šiuo atveju žmogų slegiantis nerimas, ap- 
maudas ir neįsisąmonintas pyktis negali išsilieti kitaip. Tada viduje 


slypintis pyktis sukelia vangumą, neviltį, pagiežą ar liūdesį. 

Depresijos apimtas žmogus nejaučia gyvenimo džiaugsmo ir 
entuziazmo. Savo būseną projektuodamas išoriniame pasaulyje, jis 
mato blogį ir jo tikisi, dažnai baiminasi nevilties ir netekties, kad 
ir ką darytų. Be to, gali kilti stiprus cinizmas. Neigiamas požiūris 
gali išsirutulioti į katastrofiškus lūkesčius. Tada labai auga baimė ir 


nerimas, žmogus įsivaizduoja visokias gresiančias nelaimes. 


Katastrofiški lūkesčiai 
Nereikia nė sakyti, kad riba tarp aiškaus bei realistiško tikrovės 
vertinimo ir nerimo, peraugančio į katastrofiškus lūkesčius, labai 
siaura. Tai svarbu suvokti ypač dabar, gresiant terorizmui. Žinios 
apie dabartinius įvykius daugeliui nuolat kelia nerimą ir depresiją. 
Viena — teisingai įvertinti sunkias sąlygas (nepriklausomai nuo jų 
vietos), o kita — į tai reaguoti depresija ir paniška baime. Sveika 
reakcija yra reikalingų veiksmų suvokimas, bet ne mąstymas apie 
įvairius galimus padarinius, kuriuos vaizduotė gali visaip iškreipti 
(daugelis įsivaizduotų nelaimių niekada nenutinka). Vis dėlto nuo 
depresijos kenčiantis žmogus savo depresiją projektuoja išoriniuose 
įvykiuose. Todėl katastrofiški lūkesčiai atrodo pagrįstesni. 

Norint įveikti sunkumus, būtina susitelkti į tikrovę ir gyventi 
visiškoje dabartyje. Tai padeda adekvačiai reaguoti į pavojų ir kartu 
rasti jėgų ir tinkamų apsisaugojimo priemonių. Tada žinome, kaip 


teisingai elgtis. 


Psichosomatinės ligos 

Depresija pasireiškia ir visokiais skausmais, diegliais, nelaimingais 
atsitikimais ir chroniškomis ligomis. Neišreikštas sielvartas, kurį 
žmogus nuolat nešiojasi viduje, gali virsti įvairiomis kūno nega- 


liomis. Nesakome, kad kenčiantis žmogus dėl to kaltas ar kad jo 

negalavimai išgalvoti. Tik norime pabrėžti, kad dažnai pagrindinė 
psichosomatinių ligų priežastis yra depresija. 

Bejėgiškumo, nereikalingumo jausmas, įtampa, vienišumas, 
svetimumas lengvai sukelia kūno ligą. Tada liga yra tarsi dėme- 
sio, pagalbos ar meilės prašymas. Kai kuriems žmonėms liga yra 
vienintelis būdas išreikšti priklausymo poreikį, šauktis trūkstamo 
dėmesio, meilės ir rūpesčio. 

Kitiems liga yra puikus būdas manipuliuoti, valdyti, reikalauti. 
Dar kiti tik šitaip gali pasakyti me reikalavimams, kurių nepajėgia 
įvykdyti. 

Liga ir skausmas dažnai yra natūrali slaptos depresijos ir pykčio 


raiška. 

ŠIANDIENOS DIETA 


Susidraugaukite su savimi 


Geriausias vaistas nuo depresijos - palankumas sau. Ji verčia pliekti save 
pykčiu. Ši programa padės pakeisti tokį elgesį ir susidraugauti su savi- 
mi. Užuot buvę pikčiausiais savo priešais, tapkite geriausiais draugais. 
Sau esame tarsi kiti žmonės. Nereikia kamuotis neviltimi ir befėgiškumu 
galvojant, kad neįmanoma patenkinti savo poreikių. Geriausia pradžia — 
sau duoti tai, ko trokštame. 


Palankumas sau yra nuostabus reiškinys ir geriausias vaistas nuo dau- 


gelio skausmų. Atlikdami pratimus išmoksime priimti save ir kitus. 


PIRMAS ŽINGSNIS: MUSTATYKITE GYVENIMO NUSIVYLIMUS 
Surašykite dalykus, dėl kurių ant savęs pykstate. Nebijokite pasi- 
rodyti sau neprotingi ir nebrandūs. Tik surašykite tai, ką iš tiesų 
jaučiate. Niekas neperskaitys. Dabar metas pradėti nuoširdžiai ben- 
drauti su savimi. Savęs necenzūruokite ir neatmeskite savo jausmų, 
tik rašykite. Tai didelis žingsnis link draugystės su savimi, leidžian- 
tis išreikšti tikrąjį save nekaltinant ir nesmerkiant. 

Yra didelis skirtumas tarp jausmų išraiškos, jų pažinimo ir veiks- 
mo. Depresija kyla, nes net nenorime sau pripažinti tiesos apie tai, 
ką išgyvename. Save teisiame ir cenzūruojame. Nepriimame savo 
vidinės tikrovės. Tačiau ją atrasdami lėtai nuimame užraktą, kuris 
laiko depresiją mumyse. 

Jeigu savo vidinės tikrovės negalite išreikšti žodžiais, nupieškite. 
Jeigu negalite nupiešti, iš molio nulipdykite jos simbolį. Vienokiu 
ar kitokiu būdu pradėkite susidraugavimo su savimi procesą, kad 


leistumėte sau patirti ir pažinti tikruosius jausmus. 

Priimti jausmai gali išnykti ar pasikeisti. Tačiau kol jų nepripa- 


žįstame, jie lieka tokie patys. Tada įstringame. 


ANTRAS ŽINGSNIS: NAUJAS SAVĘS VERTINIMAS 
Dažniausiai depresiją sukelia iškreiptas savivaizdis. Dėl visko kaltina- 
me save. Laikome save beviltišku, žioplu, kvailu ar nepatikimu. Tada 
pajuntame bausmės poreikį ir dauguma jau esame įpratę save plakti. 
Tokiu būdu save luošiname ir prisišaukiame depresiją bei neviltį. 

Šiame žingsnyje imsite save vertinti kitaip. Surašykite būdus, 
kuriais save kaltinate dėl nusivylimų. Kokius sprendimus priėmėte 
apie žmogų, kuris esate jūs? (Kaip tik šie sprendimai jus slegia ir 
neleidžia sustiprėti.) 

Dabar nustokite save kaltinti. Priimkite tai, kas atsitiko. Suvoki- 
te, kad šiame savo raidos etape padarėte viską, ką galėjote. Susitai- 
kykite su savimi ir žvelkite į save kaip į geriausią draugą. Susitaiky- 
ti — tai ne pripažinti klaidą ar tiesą, o pripažinti viską, kas atsitiko. 
Priėmę šį faktą, galėsite žengti pirmyn. 

Susitaikymas yra stiprybės ir geros savijautos prielaida. Užuot 
plakę save už tai, kas atsitiko, susitaikykite su savimi ir taip pradėki- 
te gydymosi ir pažangos procesą. Be to, tai padės pasitelkti daugelį 


slaptų vidinių išteklių, kurie grąžins jėgas. 


TREČIAS ŽINESMIS: ATRASKITE VIDINIUS IŠTEKLIUS 
Kiekvienas turime vidinių išteklių, kurie gali padėti įveikti bet ko- 
kią kliūtį. Depresija šiuos išteklius paslepia ir sako, kad išeities nėra. 
Šiame žingsnyje užsikimškime ausį, į kurią kužda depresija, ir atras- 
kime savuosius vidinius lobius. 

Prisiminkite laikotarpį, kai jautėtės pajėgūs įveikti visus sunku- 


mus. Aprašykite tai trumpoje pastraipoje. Apibūdinkite ano meto save. 

Dabar pasižiūrėkite, kuriuos išteklius tebeturite iš anuomet nau- 
dotų. 

Suvokite, kad vidiniai lobiai niekada neišsenka. Kartais jie už- 
pustomi, bet visada galima juos iškasti. Jie glūdi jumyse visą gyve- 
nimą. 

Šiandien atraskite vieną iš savo vidinių išteklių. Sutelkite į jį dė- 
mesį. Jį atkaskite. Turėkite jį visą dieną. Naudokitės šia priemone 
atlikdami naujus veiksmus ir priimdami sprendimus. Naudokitės 


ja sąmoningai. 


NETVIATAS ŽINGSNIS: ĮVARBYKITE GYVENIMO TIKSLĄ 
Neįmanoma jausti depresiją, kai susitelkiame į didesnį tikslą. O 
prislėgti daugiausia žvelgiame į save ir į savo gyvenimą. Kai pa- 
kelsime akis ir nukreipsime žvilgsnį į didesnį tikslą, kai išvysime 
būdus, kaip padėti kitiems, depresijai nebeliks vietos. Šis tikslingas 
dėmesys ir jo paskatinti veiksmai teikia energijos ir gyvybės, leidžia 
pajusti gerovę. 

Pamąstykite apie savo gyvenimo tikslą. Koks jis buvo anksčiau? 
Koks dabar? Kai kurias mintis užsirašykite. 

Tai plati tema su daugybe aspektų. Pradėję tirti savo gyvenimo 
tikslą, pradėjote vartoti nuostabų vaistą nuo depresijos. Tai gali būti 
sunku, tačiau mažais žingsneliais artėjant prie to, kas jums reikš- 


minga, depresija traukiasi ir gaunate daugiau šviesos. 

DVYLIKTAS SKYRIUS 


SEPTINTA DIENA 


BUTI AUKA 


Tavo mintys apie save, 
O ne tai, kas tu esi, 
Yra tavo kalėjimo sienos. 
— 


Nelaimei, šiuo metu aukos tapatumas yra ganėtinai madingas. 
Daug organizacijų rūpinasi visokio smurto aukomis, o daugybė 
žmonių didžiuodamiesi laiko save auka. Šis vaidmuo leidžia jaustis 
teisiam ir tikriausiai puoselėti mintį, kad nukentėjusieji turi teisę 
pykti, siekti kompensacijos ir keršto. 

Iš tiesų tai sudėtingas reiškinys su daugybe socialinių ir teisinių 
prielaidų. Tačiau mes norėtume į jį pažvelgti paprasčiau, iš mūsų 
programos perspektyvos, nukreipiant žvilgsnį į būdus, kaip atsikra- 


tyti pykčio ir neigiamų jo padarinių. 


Kas yra auka? 

Nuolat galvodami apie save kaip apie auką ir ja dėdamiesi neiš- 
vengiamai prisiimame šį tapatumą. Kai kuriems jis yra tam tikros 
galios šaltinis, leidžiantis pykti ir nuolat siekti keršto. Savaime su- 
prantama — sužeistas žmogus gali jaustis silpnas ir nori susigrąžinti 
jėgas. Tačiau verta pasvarstyti, kokie geriausi būdai jį atgaivinti ir 


sustiprinti. Ar nuolatinė mintis apie neteisybę ir skriaudą padeda 

atgauti jėgas ir sveikatą? Pati aukos sąvoka pagrįsta prielaida, kad 
žmogus negalėjo valdyti situacijos, kurioje nukentėjo. Ar norime 
gyventi su tokiu tapatumu:? Jis jau savaime atmeta atsakomybę už 
savo gyvenimą ir galią dabar jį valdyti. 

Šiuo metu yra daug aukų grupių, siekiančių išlyginti svarstykles. 
Teisingumas — tai puiku ir būtina, tačiau kokia kaina jo siekiame? 
Kai kurie žmonės nenori atsikratyti pykčio ir bejėgystės, kol pajus, 
kad jiems padarytas blogis ištaisytas. Kartais kankinystė virsta ap- 
maudu kitiems žmonėms. Šie kankiniai jaučiasi turintys teisę ne- 
kęsti tam tikrų grupių ar netinkamai elgtis su kitais žmonėmis, nes 
patys kadaise patyrė žiaurią neteisybę. Todėl dabar jie esą turi teisę 
į depresiją, pagiežą ar atsiribojimą nuo pasaulio. Visa tai aukoms 
kelia netiesioginį pasitenkinimą. 

Kokie tokio požiūrio padariniai pačiam nukentėjusiajam? Jis 
negali žengti į priekį ir lieka supančiotas savo skausmo, dūstantis 
nuo sielvarto ir pykčio. Be to, iškreiptai mato dideles žmonių gru- 
pes (viena iš jų gali būti jo skriaudėjai); pateisina visokius liguistus 
troškimus; ir daugelis jo gyvenimo durų užsitrenkia. Dabar jis tikra 


auka — savo paties. 


Kaltinti auką 

Kai kurie atsakomybę už skriaudą linkę atsargiai priskirti aukai. Tai 
vadinama „aukos kalte“. Vieni žmonės nukenčia atsitiktinai, tačiau 
yra ir tokių, kurie dažnai patiria tam tikras skriaudas. Tam tikri 
žmonių tipai traukia atitinkamas skriaudas. Tačiau tai pastebėdami 
mes jų už tai nekaltiname, bet su pagarba jiems tyrinėjame elgesį, 
kuriuo jie sąmoningai ar nesąmoningai sukūrė situaciją, nuo kurios 
nukentėjo. Kaip tik toks požiūris nukentėjusiajam grąžina prarastą 


stiprybę. Tada kyla klausimas, ar į tai, kas atsitiko, galėjome rea- 

guoti kitaip? Ko galime pasimokyti? Tačiau, supančioti tapatumo, 
ypač aukos, negalėtume pajudėti. Aukos tapatumas atima visas jė- 
gas. Jis netiesiogiai sako, kad traumos išgydyti, sveikatos susigrąžin- 


ti neįmanoma. 


Traumos gydymas 

Traumą įmanoma išgydyti. Galime ir negyventi su kraujuojančia 
žaizda, jeigu patys to nepasirenkame. Tačiau jeigu sieksime netie- 
sioginio pasitenkinimo, kurį teikia skausmas, tada patys nenorėsi- 
me išgyti. Šioje situacijoje svarbiausia tiesa yra ta, kad žalą sukėlęs 
įvykis praėjo. Tačiau jo poveikis gali išlikti daugelį metų. Kas jį ska- 
tina? Kas neleidžia išgyti nuo traumos ir skausmo? Tai nepaprastai 
svarbūs klausimai, nes potrauminės būsenos (ji gali tęstis daugelį 
metų) individai tą pačią traumą patiria vis iš naujo. Nelengva su- 
vokti, kad patys savo mintimis vis draskome seną žaizdą. 

Kai kurie žmonės, išgyvenę sunkumus, gali pakilti, priimti įgy- 
tą patirtį ir eiti pirmyn, o kiti - ne. Pirmieji nepuoselėja pykčio ir 
keršto troškimo, bet nukreipia žvilgsnį į kitus dalykus. Galbūt jų sa- 
vivoka stipresnė? Skriauda jų nesužeidžia giliai ir nepriverčia abejoti 
saviverte. Veikiausiai jie supranta, kad smūgių išvengti neįmanoma, 
ir dėl jų savęs nekaltina. 

Suvokę pražūtingą pykčio ir keršto žalą sau, žinome, kad svarbu 
atsikratyti visokių prisiimtų tapatumų, kurie pykčiui ir sielvartui 


ilgai neleidžia nurimti. 

ŠIANDIENOS DIETA 


Nustokite būti auka 


Anksčiau ar vėliau kiekvienam tenka pabūti auka. Kai kuriems žmonėms 
tai pagrindinis tapatumas, kiti šį vaidmenį kartais prisiima nesąmonin- 


gai. Tačiau jis niekada nepadeda blaiviai žvelgti į savo gyvenimo patirtį. 


PIRMAS ŽINGSNIS: SUTINITE AUKĄ 
Atpažinkite aukas savo gyvenime. Kas jos? Kas tie žmonės, nuolat 
atliekantys šį vaidmenį? Tai aprašykite. 

Ką jaučiate šiems žmonėms? Ar mėgstate jų draugiją? Ką jie ne- 
tiesiogiai jums sako? Kaip atsakote? 

Dabar prisiminkite, kada ir kur patys atlikote šį vaidmenį. Ką jis 
skatino daryti? Kokį atlygį už tai gavote? Kaip šis vaidmuo privertė 


jus jaustis? 


ANTRAS ŽINGSMIS: ATSIKAATYKITE AUKOS VAIDMENS 
Prisiminkite situaciją, kurioje vaidinote auką. Dabar mintyse vi- 
siškai atsisakykite šio vaidmens. Matote, kaip pasikeitė savijauta. 
Pagalvokite, kaip kitaip galėjote reaguoti į šią situaciją. Vaizduotėje 
tai atlikite. 

Pasijutę, kad šį vaidmenį vėl prisiėmėte, jo visiškai atsisakykite. 
Nedarykite nieko. Tik būkite tas, kas esate. Į savo situaciją pažvel- 
kite naujomis, atviromis akimis. 


Matote, kaip pasikeitė kitų reakcija į jus ir jūsų požiūris į save. 


TREČIAS ŽINGSNIS: PRIIMKITE HAUJAS GALIMYBES 


Išvardykite tris dalykus, kurių neleidžia atlikti aukos vaidmuo. 

Išvardykite tris dalykus, kuriuos atliktumėte, jeigu nebūtumėte 
auka. 

Šiandien vieną iš jų atlikite. 

Rytoj padarykite kirą. 

Pastebėkite visas naujas galimybes, kurios atsiranda vaduojantis 


iš aukos vaidmens, ir susigrąžinkite savo stiprybę ir galią. 

TRYLIKTAS SKYRIUS 


AŠTUNTA DIENA 


BUTI KANKINIU 


Iš kito negausite daugiau nei patys norite duoti. 
— M 


Dauguma kankinių savęs tokiais nelaiko. Veikiau sako, kad ilgai 
kenčia, yra engiami, išnaudojami ar negali pasakyti me. Šie žmonės 
paprastai negauna tinkamo atlygio, lieka nepripažinti, neįvertinti ar 
nesulaukia padėkos. Tačiau jie vis duoda ir duoda nepaisydami kitų 
žmonių atsako. Jie ne tik save dovanoja, bet ir aiškiai parodo skausmą, 
kurį sukelia savanaudžiai, nerūpestingieji ir nejautrieji. Kankiniai ne- 
sukuria visaverčių santykių. Jų tapatumas glaudžiai susijęs su skriau- 
da ir neteisybe. Tačiau kitiems jie kartais atrodo beveik šventieji. 

Ketverius metus Ana draugavo su Ralfu. Ji mokėdavo didžiąją 
dalį nuomos, visada ruošdavo maistą, tvarkydavosi ir atlikdavo ki- 
tus buities darbus. Iš partnerio prašydavo labai mažai, ir visada jos 
prašymai būdavo atmetami. Tačiau dėl to Anos elgesys nesikeitė, ji 
vis aukojosi. 

„Vieną dieną, - sakė Ana, - jis supras, kaip jį myliu, kaip dėl jo 
aukojuosi ir kaip jis mane skaudina.“ 

Tačiau Ralfas ir taip suprato, kad Aną labai skriaudžia. „Tik 


pažvelkite į ją, - sakė jis, - visada surūgusi. Ką tik darau, ją skaudi- 

nu. Su ja jaučiuosi visiškas kiaulė, tačiau ji man tiek aukojasi ir lieku 


toks skolingas, kad negaliu pasitraukti.“ 


Dovanojimas ir manipuliacija 

Dovanojimas nuo manipuliacijos labai skiriasi. Manipuliuotojas 
dovanoja tikėdamasis ką nors gauti mainais ar savo dovana norėda- 
mas ką nors pasakyti. Jo dovana nenuoširdi, taip jis apgauna gavėją, 
priverčia nepatogiai jaustis. Toks dovanojimas reikalauja grąžos, vi- 
sada pateikia sąskaitą. 

Atrodo, kad kankinio dosnumas neišsenka, tačiau nesant abi- 
pusių mainų, kai viena šalis kenčia ar yra išnaudojama, jos auko- 
jimasis yra ne dosnumas, bet kompulsija, kuria siekiama valdyti. 
Kai kurie kankiniai jaučiasi neverti pagarbos. Dosnumas be atpil- 
do jiems yra vienintelis būdas išsaugoti santykius. Kiti kankiniai 
mėgsta jaustis už visus viršesni, pranokstantys bendravimo part- 
nerius. Su kankiniais bendraujantys žmonės anksčiau ar vėliau 
pasijunta be galo skolingi ir nežino, kaip atsilyginti ir nusikratyti 


skolos. 


Kaitė - pražūtingiausias nuodas 

Emociniu požiūriu, kaltė yra mirtinas nuodas. Kaltas žmogus ieško- 
si bausmės, kad atsikratytų kaltės jausmo. Kitiems sukeldami kaltės 
jausmą, verčiame juos kenkti jiems patiems. Taigi kaltės žadinimas 
yra ne kas kita, o antpuolis. 

Bendraujant su kankiniu kaltės jausmas yra viena pagrindinių 
būsenų. Ji kankinystei leidžia klestėti. Kankiniai mėgsta kitiems 
sužadinti kaltę ir menkumo jausmą. Jie netiesiogiai sako: „Žiūrėk, 
koks aš nuostabus ir kaip tu manęs nevertini. Bet aš daug geresnis 


už tave, todėl tavęs nepaliksiu ir leisiuosi išnaudojamas.“ 

Kankinių artimieji (įskaitant vaikus) taip pat labai kenčia. Daž- 
nai jaučiasi nevisaverčiai. Bijodami kankinį dar labiau įskaudinti, 
jie negali parodyti pykčio ar nerimo (juk ir taip jį kankina). Už- 
gniaužtas pyktis verčia žmones bausti save. Tai nesveiki santykiai, 


neturintys nieko bendra su nuoširdžiu dalijimusi. 


Kaltės ir sveikos atgailos skirtumas 

Šis žingsnis nepaprastai svarbus mūsų psichinei sveikatai. Nereikia 
nė sakyti, kad visi klystame ir sąmoningai ar nesąmoningai kenkia- 
me kitiems. Kai tai atsitinka, svarbiausia viską pripažinti. Natūralu 
blogai jaustis ir gailėtis dėl savo elgesio. Atgaila (arba emparija) ža- 
dina užuojautą ir padeda augti. 

Tačiau atgaila nėra kaltė. Atgaila leidžia suprasti, ištaisyti savo 
klaidą ir žengti pirmyn. Atgaila neįkalina daugeliui metų. Joje ne- 
įklimpstame. Ji netrukdo ištaisyti klaidų, atsiprašyti ar pagerinti 
padėtį. 

O kaltė sukuria kliūtis. Kaltės jausmas žmones dažnai įklam- 
pina. Jie mano, kad kentėdami save nubaudžia ir taip atlygina ar 
ištaiso savo padarytą žalą. Tai netiesa. Galima jaustis kaltam ir 
prislėgtam daugelį metų ir negauti jokio teigiamo rezultato. Kal- 
tė dažnai verčia jaustis blogam, bejėgiam ir nieko nevertam. Ji 
išsekina, netgi suluošina, neleidžia pasimokyti iš klaidų ir atlikti 
reikalingų pataisų. Čia svarbiausia ne klaida ar padaryta žala, bet 
tai, ko klysdami išmokstame, kaip augame, tobulėjame ir turtina- 
me pasaulį. Kaltė neleidžia viso to siekti, tačiau atgaila yra pirmas 


žingsnis sveikatos link. 

ŠIANDIENOS DIETA 


Liaukitės kėlę kitiems kaltę ir jos neprisiiminėkite 


Šiandienos pratimai skirti kankiniams ir jų artimiesiems. Abu šoka vieno- 


je poroje. Kai tik vienas partneris pakeis žingsnius, šokis pasibaigs. 


PIRMAS ŽINGSNIS: NUSTOKITE KENTĖTI 
Kankiniai ir jų artimieji paprastai prisiriša prie savo skausmo. Kan- 
kinys kenčia ilgai, kartu kankinasi ir jo partneris, jausdamasis nie- 
kingu skriaudėju. Skausmas virsta tapatumu, kuris kankiniui lei- 
džia jaustis didžiam dėl šitaip ilgai ištvertų kančių. Noras kentėti ir 
daug pakelti suteikia stiprybės pojūtį. O kita pusė patiria priešingą 
malonumą. 

Kankinio partneris jaučiasi skriaudėju, bloguoju. Jis niekaip 
negali patenkinti savo partnerio. Pripažinkite šią klaidą. Daugy- 
bei žmonių galite duoti ir padaryti juos laimingus. Tačiau tęsdami 
nesveikus santykius patiriate tik netikrą malonumą ir savo aukos 
kerštą. Akimirką pamąstykite apie kainą, kurią mokate. 

Pasiryžkite atsisakyti šių vaidmenų. Baikite šokį. 

Kankiniai, partneriui pasakykite 2e, kai nenorite jam tar- 
nauti, 

Kankinių artimieji, visada jiems pritarkite. 

Paklauskite savęs: „Kas būčiau be savo kančios?“ 

"Tai pamėginę žiūrėkite, kas vyksta su jumis ir partneriu. Suvo- 


kę, kad šie vaidmenys jums nenaudingi, lengvai jų atsikratysite. 

ANTRAS ŽINGSNIS: LIAUKITĖS ŽADINĘ KALTĘ IR JOS NEPRISIIMKITE 

A. Liaukitės žadinę kaltę 
Kaltė yra grynas nuodas, ir atsikratydami įpročio ją sukelti žengiate 
nuostabų žingsnį. Suvokite, kad niekas kitas neatsako už jūsų lai- 
mę. Savo gyvenimo neužkraukite kitiems ant pečių. 

Pastebėkite, kaip prie kitų žmonių elgiatės įžeisti, nuskriausti, 
nuliūdinti. Liaukitės taip elgęsi. Meskite šį įprotį. Juk ne tik netiesio- 
giai kaltinate kitus, bet ir slapta reikalaujate, kad jie sutvarkytų jūsų 
pasaulį. O tai neįmanoma ir kitus atstumia. Tie, kurie nepasitraukia 
ir prisiima kaltę, paprastai pasijunta spąstuose. Supratę, kad niekuo 


negali jums padėti, jie jaučiasi bejėgiai ir ima slapta jūsų nemėgti. 


B. Neprisiimkite kaltės 
Gelbėtojai, papuolę į svetimos kaltės žabangus, supraskite, kad gero- 
kai įklimpore ir veltui eikvojate energiją kapanodamiesi liūgynėje. 
Ne tik niekuo nepagelbėsite, bet galų gale patys išseksite ir būsite 
atstumti. O kai kankinių padėtis pasitaiso, šie dažnai kaipmat at- 
sikrato savo gelbėtojų, nes nenori, kad kas nors primintų buvusias 
silpnumo akimirkas. 

Viena - prireikus pasiūlyti naudingą pagalbą, kryptį, patarimą, 
visai kas kita — potyris, kad rankose laikote kito žmogaus gyveni- 
mą. Iš tiesų taip nėra. Jeigu negalite atsisakyti šios iliuzijos ir norite 
toliau jos laikytis, sąžiningai pažvelkite į save ir pamąstykite, ką, 
jūsų manymu, iš šios situacijos gaunate. Be to, gerai apgalvokite 


savo elgesio padarinius. 
TREČIAS ŽINGSNIS: GAUKITE IR DUOKITE PO LYGIAI 
Ir kankinys, ir jo partneris privalo išsiaiškinti, kas yra teisingas da- 


lijimasis. 

Jeigu duodami patiriate džiaugsmą ir nereikalaujate jokios grą- 
žos, tai yra tikra dovana. Šiandien bent vieną kartą tai pamėginkite. 
Ką nors duokite kitam tik todėl, kad duoti malonu. 

Tikrą dovaną priimate nuoširdžiai ir laisvai. Tada ja džiaugiatės, 
suvokiate jos vertę ir dėkojate. Pasibaigus šiam ciklui, daugiau nie- 
ko nereikia daryti. Dovanotojui niekuo neįsiskolinate. Vien šitaip 
priimdami atidavėte daug. 

Prisiminkite, ką šiandien gavote ir kaip priėmėte. Ar noriai, są- 
moningai ir dėkingai priimate dovanas? Šiandien bent vieną dovaną 


priimkite laisvai ir nuoširdžiai. 

KETURIOLIKTAS SKYRIUS 


DEVINTA DIENA 


BŪTI GERESNIEMS UŽ KITUS 


Kas yra išmintingas? Tas, kuris iš visų mokosi. 


PIER KE AVOT 
——— 


Daugelis jaučia poreikį lyginti save su kitais, būti geresni, varžytis 
ir laimėti visose gyvenimo srityse. Tačiau jie nesupranta, kad taip 
į kitus ir galiausiai į save nukreipia agresiją. Trokšdami kitus pra- 
nokti, norime juos palikti užnugaryje ir visais būdais to siekiame — 
prievarta, užgaulėmis, klasta, kritika. Galbūt netgi mėgaujamės jų 
sunkumais ir netektimis. 

"Tai paaiškina dažną pomėgį apkalbėti, šmeižti ir sužinoti garsių 
asmenų bėdas. Garsenybei nupuolus nuo pjedestalo ir kenčiant, ne 
vienas jaučia pasitenkinimą, kad ir ji ne be priekaištų. Tie, kurie 
mėgaujasi kitų bėdomis, nuolat save lygina su kitais ir iš tiesų stovi 
ant žemiausio laiptelio. 

Marija negalėjo pakęsti jokios jaunesnės ir gražesnės moters. To- 
kią išvydus darbe ar kompanijoje, viduje tarsi kažkas susitraukdavo. 

„Turėjau kuo greičiau jos atsikratyti, - pripažino Marija. - Mu- 
dviem neužteko vietos po saule.“ 

Marija taip reaguodavo nejučia. Ji viską padarydavo, kad var- 


žovei apsunkintų padėtį. Darbe ieškodavo menkiausių tos moters 

klaidų ir skųsdavo ją viršininkams. Visomis išgalėmis stengdavosi 
moterį palikti be pagalbos ir reikalingos informacijos. Marija nuolat 
bijojo netekti ne tik darbo, bet ir išdidaus tikėjimo savo pranašumu 


bei nepakeičiamumu. 


Kalp save lyginame su kitais 

Iš pažiūros kraštutinis Marijos pavyzdys čia tinka, nes daug žmonių 
panašiai elgiasi įvairiose gyvenimo srityse — sporte, šeimoje, asmeni- 
niuose santykiuose. Kai kurie iš viso negali suartėti su tais, kurie at- 
rodo viršesni, ir save apsupa €s4 mažesniaisiais (ir atitinkamai su jais 
elgiasi). Kiti šliejasi prie pranašiųjų, tačiau subriliais ar tiesmukais 
būdais stengiasi juos pažeminti. Dar kiti panašius poreikius tenki- 
na priklausydami grupei, kuri, norėdama įrodyti savo pranašumą, 
mėgaudamasi kovoja su kita grupe. 

Toks gyvenimas neleidžia įžvelgti kito žmogaus grožio ir pra- 
našumų, kuriais jis galėtų pasidalyti. Šis santykis su gyvenimu ne- 
nuoširdus, nedraugiškas, priešiškas. Išdidus žmogus yra nervingas, 
įsitempęs, ieško būdų išsaugoti įsivaizduotą viršenybę. Bendravimas 


jam yra kova, kuri neteikia pilnatvės ir ramybės. 


Išdidumas ir savivertė 

Išdidumas yra įsivaizdavimas, kad už visus esu geresnis — gražiau- 
sias, talentingiausias, protingiausias — ir tik aš turėčiau valdyti 
pasaulį. Žmonės žvelgia į mane garbinamais žvilgsniais ir jaučiasi 
pamaloninti vien buvimu šalia manęs. O aš galiu juos ignoruoti. 
Pagaliau, kas jie tokie? Pastebime, kad tokį požiūrį turi daugelis 
vadinamųjų guru, lyderių, tironų ir fanatikų. Ne iš karto paaiškėja, 
kad už šios klaidingos nuostatos slypi tik griaunamoji išdidumo 


energija. 

Išdidumas nepagrįstai išpučia savivaizdį ir jo savininką verčia 
užsisklęsti. Kitus menkindamas jis neįvertina aplinkybių, naujų ga- 
limybių, santykių, įžvalgų. Išdidumas individo žvilgsnį nukreipia 
nuo tikrovės bei nuo tikrojo savęs ir taip neleidžia būti laimingam. 
Žmogus nesupranta tikrosios savo ir kitų žmonių vertės. 

Tikroji savivertė bendraujant su įvairiais žmonėmis teikia ra- 
mybę ir džiaugsmą — tada nereikia savęs lyginti su kitais, kitiems 
kaišioti pagalių į ratus ir jaustis viršesniam. Patiriame vienovę ir 
galime nuoširdžiai dalytis. Pripažindami tikrąją savo vertę kartu 
pripažįstame ir kitų vertę. Taip pat suprantame, kaip išmintingai 
pasakė Emersonas, kad kiekviena sodo rožė turi savitą kvapą. Rožė 


savęs nelygina su kitomis - tik žydi, kaip jai skirta. 

ŠIANDIENOS DIETA 


Nustokite būti geresnis už kitus 


Kol atsikratysite išdidumo, galite užtrukti visą gyvenimą, nes išdidumas, 
lenktyniavimas ir lygiavimasis į kitus įaugę mums į kaulus. Tačiau kai tik 
paragausite gyvenimo be išdidumo džiaugsmo, bus gerokai paprasčiau atsisa- 


kyti šios ydos. Tada ją galėsite pastebėti, nors ji dangstysis daugybe kaukių. 


PIRMAS ŽINGSNIS: ATPAŽINKITE DAUGELĮ IŠDIDUMO VEIDŲ 
Kadangi prie išdidumo esame pripratę, pirmas žingsnis yra suvokti, 
kada ir kur jis kyla. Taip pat būtina atpažinti savąją išdidumo formą 


ir jos raišką gyvenime. 


A. Surašykite asmenis, už kuriuos jaučiatės pranašesni. Kas jie? Ko- 
dėl esate geresni už juos? 

B. Surašykite asmenis, už kuriuos jaučiatės prastesni. Kas jie? Kaip 
jie verčia jus jaustis? Kaip su jais elgiatės? 

t. Surašykite asmenis, su kuriais visiškai vengiate bendrauti. Ko- 
dėl? Ką apie juos manote ir ką jie mano apie jus? 
Šis pratimas jus nustebins. Viskas gerai. Stebėkitės. Su savimi 
būkite sąžiningi. Taip pat apstulbsite pamatę, kiek daug žmonių 


išbraukėte iš savo gyvenimo. 


ANTRAS ŽINGSNIS: HUSTOKITE LYGINTI 

A. Pasirinkite vieną Žmogų iš prastesnių už jus sąrašo. Surašykite 
visas teigiamas jo savybes. Dabar liaukitės lyginti save su juo. 
Leiskite jam būti savimi. Taip pat leiskite sau būti savimi. Pasi- 


džiaukite judviejų skirtumais. 

a. Pasirinkite vieną žmogų iš geresnių už jus sąrašo. Surašykite vi- gauti. Apie šį žmogų sužinokite daugiau. Šnekėdamasis su juo do- 


sas gerąsias savo ir jo savybes. Argi negalite abu turėti prana- mėkitės jo asmenybe ir nuoširdžiai klausykitės. Leiskite pasirodyti 
šumų, nors ir nevienodų? Ar galite nustoti lyginti save su tuo tikrajai jo asmenybei. Nepasitenkinkite vaizduotės padariniais. Iš 
žmogumi? to nieko nelaimėsite. 


TREČIAS ŽINGSNIS: NAUJAS SUSITINIMAS 

A. Susisiekite su žmogumi, už kurį jaučiatės geresnis, ir pakvieskite 
kartu papietauti (arba papusryčiauti, pavakarieniauti, išgerti ar- 
batos ir pan.) Pasirinkite tokį asmenį, su kuriuo galite praleisti 
laiką. 

B. Tuo žmogumi domėkitės per visą susitikimą. Daug nekalbėkite. 
Klausykitės. Suteikite jam galimybę pabūti žvaigžde. 

t. Tą parį atlikite su žmogumi, kurį laikote geresniu už save. Nuo- 
širdžiai juo domėdamiesi ir suteikdami jam galimybę pabūti 
žvaigžde, savo nuostabai suvoksite, kaip jis trokšta dėmesio ir 
pripažinimo, kaip abejoja savo tikruoju tapatumu ir kaip trokšta 
būti pamatytas ir išklausytas. Taigi norėdamas gerai jaustis ne- 


turite jo pažeminti. Ir nebūtina priimti jo požiūrio į jus ir save. 


KETVIRTAS ŽINGSNIS: KIEKVIENAS YRA GERIAUSIAS 
Šį pratimą taikykite savo kasdienybėje. Kai tik pastebėsite, kad jau- 
čiatės už ką nors geresnis, atsikratykite šio jausmo, o šiam žmogui 
leiskite pabūti žvaigžde. Pastebėkite, kokia siena atsiribojate nuo šio 
žmogaus tikrojo as. Kodėl taip elgiatės? Nieko nereikia slėpti. Abu 
galite būti puikūs. 

Pastebėjęs, kad jaučiatės už ką nors menkesnis (arba jis jaučiasi 
geresnis už jus ir mėgina jus tuo įtikinti), užuot ieškojęs jo trūku- 
mų, stenkitės surasti judviejų skirtumų. Be to, paieškokite gerųjų 


savo ir jo savybių. Pamąstykite, ką galite jam duoti ir ką galite iš jo 
J y y 8 J £ J 

PENKIOLIKTAS SKYRIUS 


DEŠIMTA DIENA 


KARTOJIMAS IR PATAISOS 


KETURIŲ PRAĖJUSIŲ DIENŲ 
KARTOJIMAS 


PIRMAS ŽINGSNIS: SVARBIAUSIOS MINTYS 
Surašykite svarbiausias keturių praeitų dienų mintis. Kuo jos įsi- 


mintinos? 


ANTRAS ŽINGSNIS: SVARBIAUSI PRATIMAI 
Kurie pratimai jums reikšmingiausi? Kodėl? Gal norite juos pa- 
koreguoti? Gerai. Puiku pasirinkti tai, kas tinka, ir dar priderinti. 
Visi esame skirtingi. Mažos pataisos padės geriau įsisavinti me- 


džiagą. 


TREČIAS ŽINGSNIS: SUNKIAUSI PRATIMAI 
Kurie pratimai buvo sunkiausi? Ar kurių nors negalėjote atlikti ar 
neatlikote? Nieko bloga. Taip gali būti. Tačiau labai svarbu juos 
prisiminti. Apie tai truputį pamąstykite. Kuo šie pratimai jums 
sunkūs ar nemalonūs? Ar suvokiate, kaip jie atlikti galėtų pakeisti 
gyvenimą? Ar norite nors vieną jų atlikti? Ar norite vieną jų atlikti 


šiandien? 

NETVIRTAS ŽINGSNIS: REIKŠMINGOS BEMBRAVIMO SITUACIJOS 
Atlikdami pratimus patiriame naujų ir reikšmingų bendravimo si- 
tuacijų. Tai neišvengiama. Aprašykite, kas atsitiko. Apibūdinkite 
reikšmingas bendravimo situacijas. Kas dar atsitiko bendraujant su 
žmonėmis? Svarbu tai užsirašyti. Nagrinėjant šią programą bus įdo- 


mu atsigręžti ir peržvelgti nueitą kelią. 


PENKTAS ŽINGSNIS: REIKALINGI POKYČIAI 
Aprašykite per šias kelias dienas į galvą atėjusias mintis apie reika- 
lingus pokyčius. Rašykite viską, ką galvojate. Nebūtina visko atlikti 
iš karto. Tik užsirašykite. Vien pripažinti permainų poreikį yra di- 
delis žingsnis į priekį. Tačiau daugelis į tai nekreipia dėmesio. Prisi- 


pažinkite, kad norite suvokti, kokių pokyčių jums galbūt reikia. 


ŠEŠTAS ŽINGSNIS: REIKALINGI VEIKSMAI 
Atlikdami šiuos pratimus galime suvokti, kad ko nors nepamaloni- 
nome skambučiu ar dovana, ko nors nepabaigėme ar neįgyvendino- 
me svajonių. Pravartu tai užsirašyti. Tiesiog išvardykite. Nesigrauž- 


kite. Tik viską surašykite. 


SEPTINTAS ŽINGSNIS: ĮVYKĘ POKYČIAI 
Atlikdami programą pastebime ir savaiminius, spontaniškus savo 
požiūrio pokyčius. Tai aprašykite. Juk nuostabu: daug kas keičiasi 


savaime. 


AŠTUNTAS ŽINGSNIS: ATLIKTI VEIKSMAI 
Savaime keičiantis gyvenimui veikiausiai atlikote daug naujų veiks- 
mų. Visa tai aprašykite. Atliktus dalykus lengva užmiršti. Jeigu jų 


neprisiminsime ir neaprašysime, jie dings. Kuo daugiau įvykių pa- 

stebėsime ir suvoksime, tuo didesnį poveikį jie padarys mūsų ir kitų 


gyvenimui. Be to, tai padrąsins ir įkvėps eiti tolyn. 


BEVINTAS ŽINGSNIS: GALIMYBĖS 
Dabar galime surašyti, kokius žingsnius norime žengti. Tinka bet 
kas iš visų gyvenimo sričių. Atliekant šią programą gali kilti naujų 
troškimų, tikslų, vilčių ir galimybių. Nepaleiskite jų iš rankų. Ko- 


kias naujas galimybes regite? Užsirašykite. Įgyvendinkire. 


BEŠIMTAS ŽINGSNIS: PAŽADAI 
Ar šiandien norite sau ką nors pažadėti? Šis stiprus pasiryžimas 
jums labai svarbus. Pažadai turi galios, o dar didesnės — jų tesėji- 
mas. Duokite pažadą, kurį galėsite tesėti. Pastebėkite, kaip jaučiatės 


jo laikydamiesi. 


VIENUOLIKTAS ŽinGSNIS: LAIMĖJIMAI 
Dabar surašykite laimėjimus savo gerovei. Sąmonė natūraliai neigia 
pokyčius, pažangą ir atliktus darbus. Prisimindami, kas vyksta, ir 
tai taisydami šį procesą keičiame. Suvokiame savo elgesį ir jo pa- 
darinius savo gyvenimui. Tai atlikdami su nuostaba atrasite, kiek 
daug laimėjote. Dalykų, į kuriuos kreipiate dėmesį, daugėja. Kuo 
daugiau galvosite apie laimėjimus (ne apie netektis), tuo daugiau jų 


patirsite. 


Gero vėjo. 

ŠEŠIOLIKTAS SKYRIUS 


VIENUOLIKTA DIENA 


ĮTARUMAS 


Leiskite kitiems patirti abejonės naudą. 


CHEŠBON NEFEŠ 
— 


Lengva imti įtarinėti kitus. Jau pamatėme, kad tam tikra žmogaus 
sąmonės dalis mėgsta iškreipti patirtį, parodyti ją tamsią ir baugią. 
Ši sąmonės dalis, kaip vaikai, pramogų parke besismaginantys bai- 
siomis pramogomis ir kovomis su vaiduokliais bei velniais, mėgsta 
visur, kur tik įmanoma, įžvelgti baisų scenarijų. Regis, kai kurie 
žmonės visą gyvenimą neišlipa iš „amerikietiškųjų kalnelių“. Iš pra- 
džių jie šauna aukštyn į dangų, paskui staiga leidžiasi į pragarą. 
Nukritus į papėdę, dažnai užvaldo įtarumas. 

Alenas buvo puikus sutuoktinis, geras darbdavys ir nuoširdus 
draugas. Jo gyvenimas klojosi sklandžiai, kol sykį suskambo telefo- 
nas. Jis pakėlė ragelį ir ėmė klausytis. Iš pradžių buvo tyla, paskui 
kažkas vyrišku balsu nusišaipė ir telefonas išsijungė. Iš pradžių Ale- 
nas į tai nekreipė dėmesio. Nusprendęs, kad tai buvo išdaiga, grįžo 
prie darbo. 

Tačiau skambutis pasikartojo ir Alenas sunerimo. Pamanė, kad 
tai ne atsitiktinis išdykėlis. Kažkas turi savų užmačių. Balsas jam 


pasirodė girdėtas. Alenas atsisėdęs bandė prisiminti, kur jį girdėjo. 

Rausiantis atmintyje jam šovė į galvą, kad šis žmogus galėjo turėti 
vienokių ar kitokių ryšių su žmona. 

Gyvatė sušnypštė Alenui į ausį ir jis sukluso. Priėmė jos žinią. 
Alenas pamanė, kad žmona svetimauja: štai kodėl ji vakare iš tėvų 
susirinkimo grįžo vėliau nei įprasta, štai kodėl ji sportuoja ir šitaip 
gražinasi. Aleną užvaldė nerimas ir jis ėmė viskuo abejoti. Pradė- 
jo žmoną įtarinėti - iš pradžių mintyse, paskui atvirai. Negalėjo 
nusiraminti. Ėmė sekti kiekvieną žmonos žingsnį, tikrindavo jos 
elektroninį paštą, klausydavosi jos telefoninių pokalbių. Visi jos 
veiksmai jam patvirtindavo neištikimybę. Pagaliau Alenas pasisam- 
dė seklį. 

Nesvarbu, ką seklys rado ar ko nerado, Aleno santuoka jau buvo 
žlugusi. Prie žmonos jis užsisklęsdavo ir niūriai tylėdavo. Jų lytinis 
gyvenimas pasibaigė. Alenas net panoro pats įsitaisyti meilužę — 
neva taip atsilygintų žmonai, atkurtų pusiausvyrą ir vėl jaustųsi ge- 
rai. Kaip ji drįsta šitaip elgtis? Kuo save laiko? 

Kai seklys pranešė Alenui neradęs jokių žmonos neištikimybės 
įrodymų, Alenas jau buvo visiškai įklimpęs į savo iliuzijas. Kai kurie 


psichiatrai ir psichologai pasakytų, kad Aleną apniko paranoja. 


Nuo įtarumo Iki paranojos 
Aleno atvejis gali pasirodyti krašturinis, tačiau šis pavyzdys puikiai 
atskleidžia, kaip įsišaknijęs įtarumas gali greitai išvešėti kaip piktžo- 
lė. Jis užgožia sveiką protą, sąžinę, sutrikdo pusiausvyrą ir iškreipia 
suvokimą apie kitų elgesį. Įrarumo pavergtas žmogus, puoselėjantis 
iliuzijas, dažnai jaučiasi kokio nors slapto sąmokslo auka. Nereikia 
nė sakyti, kad jis reaguoja smurtu, įniršiu ir rezga keršto planus. 
Stiprios iliuzijos užgožia tikrovę ir išsivysto tai, ką vadiname pa- 


ranoja. Tada atrodo, kad visi mums priešiški, kad niekuo negalima 

pasitikėti, kad kiti laukia progos mums kenkti. Daugelis paranoji- 
kų yra labai protingi ir atrodo nepriekaištingi, tad supratę, kad jie 
skendi iliuzijose, nepasitiki visu pasauliu ir laukia antpuolio, galime 
labai nustebti. Taip pat galime būti priblokšti sužinoję, kiek laiko 
jie skiria savo gynybos ir keršto planams. 

Psichologiniu požiūriu Alenas žmonos elgesyje projektavo savo 
baimę ir elgėsi taip, lyg ši būtų pagrįsta. Į sielą įkritusi įtarumo sėkla 
išaugo į abejonę, baimę ir nesaugumo jausmą. Alenas nebegalėjo 
suvokti, ką jis jaučia ir kas iš tiesų vyksta. Paranojikas kituose žmo- 
nėse projektuoja savo pyktį ir baimę. Bijodamas žmonių ir trokšda- 


mas juos įskaudinti jis mano, kad jie jaučiasi taip, kaip jis. 


Įtarumas ir romantiniai santyklai 

Neretu atveju įtarumas panašiai veikia (didesniu ar mažesniu in- 
tensyvumu) romantiniuose santykiuose. Abu vienas kitą mylintys 
partneriai jaučiasi pažeidžiami. Natūralu bijoti prarasti mylimąjį 
ar būti atstumtam. Ne vienas nepasitiki savimi ir abejoja savo ge- 
bėjimu išsaugoti santykius. Tačiau įsišaknijus įtarumui šie žmonės 
ieško būdų savo baimę ir nesaugumą perkelti į savo partnerius. Jie 
mano, kad partneriai jiems kenkia, svetimauja ir ketina juos palikti. 


Stiprėjantis įrarumas sukuria daug destruktyvių aplinkybių. 


Įtarumas darbo 

Nereikia nė sakyti, kad darbovietėje įtarumas gali padaryti nepa- 
taisomos žalos. Pernelyg konkurencingoje aplinkoje daugeliui dar- 
buotojų atrodo, kad kolegos nori paveržti jų vietas. Niekuo nega- 
lima pasitikėti. Užuot dirbę komandoje, visi saugo savo pozicijas. 
Kiekvienas rūpinasi tik savimi. Nelicka jokio bendradarbiavimo 


džiaugsmo. 

Kiti baiminasi konkuruojančių organizacijų, nuolat saugosi šni- 
pų iš priešiškos įmonės. Dar kiti įtariai žvelgia į priešingos lyties 
žmones ir jų ketinimus. Nesvarbu, kaip ir kur įtarumas pasireiškia, 
tai pavojinga jėga. Ji neturi nieko bendra su sąmoningumu ir tikro 
pavojaus suvokimu. Suvokimas yra nešališkas ir aiškus, o įtarumas 


atima pasitikėjimą ir geranoriškumą. 


108 | DR. BRENDA SHOSHANNA 


ŠIANDIENOS DIETA 


Leiskite kitiems patirti abejonės naudą 


Šiandien siūlome itin veiksmingą ir naudingą vaistą nuo įtarumo. Tačiau 
įtariam žmogui tai gali pasirodyti kvailystė ar neatsargumas. Netiesa — 
kaip tik įtarumas atima gebėjimą pagrįstai ir aiškiai įvertinti savo padėtį 
ir skatina destruktyviai elgtis. Ne kas kita, o viduje slypintis įtarumas 


suvaržo žmogaus gyvenimą. 


PIRMAS ŽINGSNIS: ĮVERTINKITE SAVO ĮTARUMĄ 
Daugelis nesuvokia, kokie įtarūs ir nepasitikintys yra. Pamąstyki- 
te, kaip interpretuojate įvykius. Pajutę nerimą, grėsmę, suglumimą 
ar nuoskaudą, stabtelėkite ir aprašykite, kas, jūsų manymu, negero 
atsitiko. Tai puikus pirmasis žingsnis. Kai kurie apstulbsta supratę, 
kad jaučiasi kieno nors nuskriausti, ar mano, kad kas nors ketina 


jiems pakenkti. 


ANTRAS ŽINGSNIS: ATSIKRATYKITE ĮTARUMO 
Parašykite vardą žmogaus, kuris, jūsų manymu, jums nepalankus. 
Aprašykite, kodėl taip manote. Išvardykite priežastis. 

Prie kiekvienos priežasties, kuri skatina šį žmogų įtarti, parašy- 
kite kitokią jo elgesio interpretaciją. 

Pamąstykite apie kitokią patirtų įvykių interpretaciją. Sugal- 
vokite kelis variantus. Pavyzdžiui, asmw0 Odri visą savaitę nepa- 
skambino. Jai nusibodau. Rado ką nors geresnį. Kita interpretaci- 
ja: Odri rūpinosi sergančia mama, turbūt jai skyrė daugiau laiko. 
Galbūt ligonė negalėjo nueiti į parduotuvę ir Odri teko mamą 


apipirkti. 

Iš tiesų reaguojame ne į tikruosius įvykius, o į savo interpretaci- 
ją. Būtina pastebėti, kaip esate pratę interpretuoti tai, kas atsitinka. 
Kai kurie į iššūkius reaguoja liguistai: jiems atrodo, kad kiti žmonės 
sąmoningai stengiasi jiems kenkti. Jeigu taip reaguojate jūs, pakeis- 
kite savo požiūrį. Ne visada įmanoma valdyti išorinę situaciją, bet 
požiūris į ją priklauso nuo paties. Įžvelkite teigiamus dalykus. Leis- 
kite kitiems patirti abejonės naudą. Visų pirma tai bus naudinga 


jums: nusimesite pančius. 


Išsiaiškinkite tiesą 

Jokiu būdu nesiūlome užsidėti rožinius akinius, viską glaistyti ir 
neigti tikrovę. Tik norime pasakyti, kad kai nejučia kyla įtarimas, 
ne visada matome tiesą. 

Šis svarbus žingsnis yra išsiaiškinimas. Užuot mintyse kūrę įvy- 
kių versijas, sužinokite, kas iš tiesų dedasi. Susisiekite su žmogumi, 
kuris kelia rūpesčių. Susitikite, pasikalbėkite, paklausinėkite. Kal- 
bėdamiesi venkite kaltinti ir įtarinėti. Siekite išsiaiškinti tiesą. 

Tai reiškia, kad turite klausytis nuoširdžiai ir išgirsti, ką šis žmo- 
gus sako. Būtina nuostata priimti išgirstus dalykus. Per šį susitiki- 
mą galite negrėsmingai išsakyti savo abejones ir jausmus. 

Sakant tiesą ramiu tonu, dingsta įtampa, kurią gali kelti glu- 
minanti situacija. Atvirai išsakydami savo rūpesčius ir pašnekovui 
suteikiame galimybę atsiverti, papasakoti apie save ir išreikšti savo 


požiūrį. Tai užkerta kelią destruktyvioms manipuliacijoms. 
Naujos pasirinkimo galimybės 
Dar svarbu pridurti, kad visų sveikų, gyvybingų, geranoriškų 


santykių pagrindas yra abipusis pasitikėjimas. Savo partneriui lei- 

dus visiškai atsiverti ir atidžiai, nešališkai ištyrus jo požiūrį, gali 
paaiškėti, kad šis žmogus nepatikimas. Tada tinka ir dažnai verta 
pasirinkti ką nors nauja. 

Nuolatinis bendravimas su nepatikimu žmogumi trikdo pu- 
siausvyrą, kelia nerimą ir neleidžia sukurti stabilių ilgalaikių santy- 
kių. Turite teisę pasirinkti sau naudingus dalykus. Atsikračius ne- 
reikalingo įtarumo, pašviesėja akyse ir įmanoma suvokti, ar žmogus 
arba situacija jums tinkama. Tada priimate sprendimą, pagrįstą ne 


iliuzija, o protingu pasirinkimu. 

SEPTYNIOLIKTAS SKYRIUS 


DVYLIKTA DIENA 


SAVINAIKA 


Tegu tavo akys žvelgia maloniai, 
Liežuvis šneka džiugiai, 
O rankos liečia švelniai. 


ŠIVANANDA 
— 


Savinaika yra keistas ir labai paplitęs reiškinys. Žmogus savo elgesiu 
sąmoningai arba nesąmoningai kenkia sau. Regis, sunku suvokti, 
kodėl jis kerta šaką, ant kurios sėdi, kodėl sėkmės viršūnėje sužlug- 
do paties pasirinktą puikų projektą (arba santykius). Daugelis savi- 
naikos glėbyje nesuvokia savo veiksmų arba negali jų valdyti. Kai 
kurie nesupranta, kodėl iš pradžių viskas buvo kaip sviestu patepta, 
o paskui staiga žlugo. 

Markui bet kokio darbo pradžia būdavo sėkminga. Įsikurdavo 
darbo vietoje, suprasdavo sistemą, įgydavo naujų draugų ir, regis, 
sparčiai žengdavo pirmyn. Pardavimas jam lengvai sekėsi, ir jis grei- 
tai laimėdavo kolegų ir viršininkų palankumą. 

Maždaug po sklandaus pusmečio Marką užklupdavo nerimas. Iš 
pradžių jam būdavo sunku susikaupti, žmonai skųsdavosi, kad dar- 
bas nusibodo. Be to, dažnai ieškodavo kolegų klaidų. Neilgai trukus 
Markas imdavo po darbo pramogauti, su draugais eidavo išgerti ar į 
kiną. Markui grįžtant vis vėliau, žmona nesuprato, kas jam atsitiko. 


„ Natūraliai kilo mintis apie meilužę. Dabar susvyravo Marko šeima. 

Paskui Markas darbe ėmė delsti atsakyti į skambučius ir nedirbo 
taip stropiai kaip anksčiau. Suprastėjus rezultatams, jis rado daugy- 
bę kaltininkų ir pateisinamų priežasčių. Žmona Marką įspėjo, kad 
pats kaišioja pagalius sau į ratus, bet jis nesuprato, apie ką ji kalba. 


Taigi Markas buvo savinaikos gniaužtuose. 


Sėkmės baimė 

Savinaiką sukelia daug veiksnių. Vienas svarbiausių — sėkmės bai- 
mė. Daugelis žmonių nesuvokia, kad patys sau kliudo (darbe ar 
bendraudami su kitais). Kai kurie jaučiasi neverti sėkmės. Gėdyda- 
miesi savęs ir save kaltindami, jie neleidžia sau laimėti ar gauti tai, 
ko nori. 

Kai kuriems žmonėms tėvai, draugai ar mokytojai kadaise įkalė 
į galvą, kad yra nevykėliai. (Kiti tai įsikalba patys.) Ši neigiama 
nuostata sužeidžia giliai kaip užnuodyta strėlė, ir auka neleidžia sau 
laimėti. 

Kiti mano, kad sėkmė pavojinga, — esą žmonės nemėgsta tų, ku- 
riems sekasi, kurie yra laimingi ir džiugūs, — ir nesąmoningai bijo 
pavydo ir galimų neigiamų jo padarinių. Dar kiti turėdami daugiau 
už kitus jaučiasi kalti. 

Yra ir tokių, kuriems nesėkmė kelia liguistą malonumą. Jie ne- 
nori savo sėkme suteikti džiaugsmo ir naudos artimiesiems ir bau- 


džia juos savo nesėkme. 


Išpuolis prieš save 

Nereikia nė sakyti, kad žmogus, negalintis išlieti pykčio ir neri- 
mo, net neleidžiantis sau pykti, dažnai kenčia nuo savo užgniaužtų 
jausmų. Save pulti galima įvairiais būdais, kurių savinaikos auka 


paprastai neįsisąmonina. 

Pasikartojantys santykiai su netinkamais žmonėmis, nemėgs- 
tamas darbas, nuolatinės žalingos situacijos, bendravimas su ne- 
pagarbiais žmonėmis, prisiimti jėgas viršijantys darbai ar iššūkiai, 
netinkami mitybos, higienos įpročiai, per didelis fizinis krūvis, ne- 
sirūpinimas savo sveikata — tai kelios išpuolio prieš save formos. 
Kai kurie žmonės elgiasi taip, tarsi norėtų būti atstumti. Kiti sąmo- 
ningai liūdina artimuosius. Dar kiti pasprunka paskutinę minutę, 


sulaužo pažadą ar elgiasi nepatikimai. 


Pasyvi agresija 

Pasyvi agresija — puikus būdas sužlugdyti santykius. Taip besiel- 
giantis žmogus iš pažiūros yra geras, ramus, atsakingas, o jo partne- 
ris atrodo blogas, viskuo nepatenkintas verksnys, pikčiurna. 

Žmogus, kuriam būdinga pasyvi agresija, užuot išsiaiškinęs savo 
pyktį ir tinkamai išreiškęs, jį išlieja „nieko nedarydamas“. Jis užsi- 
sklendžia, ignoruoja artimuosius, atsisako patenkinti jų prašymus 
ar patenkina gerokai vėliau. 

"Toks sutuoktinis apsimeta, kad prašymo neišgirdo, ar pažada 
padaryti vėliau, kai nebereikės. Jo partnerė turi maldauti, priekaiš- 
tauti ar kelis kartus priminti. Tada jis, užuot pripažinęs savo aplai- 
dumą, priekaištauja žmonai už tai, kad ji visada pikta ir nepaten- 
kinta. Jis nesupranta, kad nemėgstamą žmonos elgesį išprovokuoja 
savo nerūpestingumu. 

Pasyvi agresija — puikus būdas kenkti ne tik kitiems, bet ir sau. 
Šie smurtautojai dažnai jaučiasi kitų aukomis ir nesupranta, kad 
patys yra atsakingi už savo padėtį. Jie viską sužlugdo neprisiimdami 


atsakomybės už savo elgesį ir jausmus. 

Liguista priklausomybė 

Priklausomybei galėtume skirti visą skyrių, tačiau tai nagrinėja 
daug kitų knygų. Kalbant apie savinaiką, liguista priklausomybė 
kaip tik yra veiksmingas savęs žlugdymo būdas. 

Priklausomybė nuo alkoholio, narkotikų, lošimo, darbo, sekso, 
meilės ar ko kito lengvai atima sveikatą, džiaugsmą ir sėkmę. Žmo- 
nės negali valdyti ne tik savo potraukio, bet ir viso savo gyvenimo. 
Trokštamam objektui skiriamas visas dėmesys, energija, laikas, pi- 
nigai. Šis alkis neleidžia įžvelgti daugelio tikrovės aspektų, gyventi 
sveikai ir patirti gyvenimo pilnatvę. 

Klausimas, kaip tampama priklausomu, yra sudėtingas. Dažnai 
priklausomybė prasideda prieglobsčio ieškojimu siekiant tam tikro 
malonumo. Netrukus individas pasineria į uždarą pasaulį, kuria- 
me gali pasislėpti nuo sunkumų. Tokiu būdu malonumas ima virsti 
nuodu. Iš pradžių atrodo, kad priklausomybė ką nors duoda, bet 
netrukus ji viską atima. Svarbu suvokti, kad pasiduodantis priklau- 
somybei ir neieškantis pagalbos žmogus iš tiesų susitapatina su sau 


žalingu objektu. 

ŠIANDIENOS DIETA 


Nuoširdžiai pasirūpinkite savimi 


Kai kam reikia leidimo savimi rūpintis. Daugelis rūpestį savimi laiko 
savanaudiškumu ar aikštingumu. Jie gali rūpintis kitais, bet ne savimi. 
Kitiems atrodo, kad yra neverti rūpesčio ar kad neverta tam gaišti laiko. 
Nesvarbu dėl kokių priežasčių nepaisote savo poreikių, šiandien pradėsite 


keisti šį elgesį. 


PIRMAS ŽINGSNIS: SAVINAIKA IR JŪS 

Kiekvienas turėtume pamąstyti, kokiais subtiliais (o gal ganėtinai 

tiesmukais) būdais kenkiame sau. 

A. Išvardykite savo gyvenime pasikartojančias nesėkmes. 

m. Kas nepavyko? 

t. Kaip patys prisidėjote prie savo nesėkmių? Ką padarėte? (Ko ne- 
padarėte?) 

n. Ką kita galėjore padaryti? Išvardykite keletą sprendimų. 


ANTRAS ŽINESNIS: DUOKITE SAU TAI, KO JUMS REIKIA 

a. Ko jums reikia, kad kiekvienoje iš šių nesėkmingų situacijų lai- 
mėtumėte? Surašykite. 

B. Šiandien patenkinkite vieną iš šių poreikių. Rytoj — kitą. 

t. Ko jums šiuo metu trūksta? 


n. Patenkinkite ir šį poreikį. Kitomis dienoms — dar po vieną. 
TREČIAS ŽINGSNIS: BENDRAUKITE NUOŠIRDŽIAI 


Patikėkite, vienas geriausių vaistų nuo savinaikos yra atviras ir nuo- 


širdus bendravimas su kitais žmonėmis ir savimi. Kai leidžiame sau 

atsakingai išreikšti pyktį ir liūdesį, nereikia išsilieti ant kitų ir ant 

savęs. 

a. Pamąstykite, ko kitiems nepasakojate kalbėdamiesi apie situaci- 
ją, kurioje sau kenkiate. 

B. Pasakykite tai atsakingai, t. y. kitų nepulkite, nekaltinkite ir ne- 
priekaištaukite. Sakykite: „Manau, kad...“. Taip prisiimsite atsa- 
komybę už savo mintis ir jausmus ir jų neprimesite kitiems. 

t. Paskui paprašykite to, ko jums trūksta. Apstulbsite sužinoję, kad 
daug žmonių nenutuokia apie jūsų poreikius. Paprašius (ir kitam 
leidus atsisakyti) staiga jums atsivers naujas pasaulis. Suvoksite, 
kad įmanoma patenkinti savo poreikius. Ir nebereikės pulti nei 


savęs, nei kitų. 


KETVIRTAS ŽINGSNIS: SUSIDRAUGAUKITE SU SAVIMI 
Šis žingsnis labai svarbus mūsų gerovei, tad knygoje aptarsime įvai- 
rius jo aspektus. Jam priklauso daug pratimų. Dabar pradėkime 
pirmąjį. 
A. Ko norėtumėte gauti iš geriausio draugo? Išvardykite. 
B. Padovanokite tai sau. Kasdien duokite sau po vieną dalyką iš šio 
sąrašo. 
Išmokę susidraugauti su savimi, gebėsime atsikratyti savinaikos, 
dar nepradėjusios veikti, o dalykus, kurių norime iš kitų, visada 


turėsime su savimi. 

AŠTUONIOLIKTAS SKYRIUS 


TRYLIKTA DIENA 


MENKA SAVIGARBA 


Kiekvienas gali būti didis, 
Nes kiekvienas gali tarnauti. 


MARTIN LUTHER KING 
— 


Daugelis žmonių kenčia nuo to, kas paprastai vadinama „menka 
savigarba“. Jie jaučiasi menki, gėdingi, yra drovūs, nepasitiki savimi 
ir apskritai save prastai vertina. Kai kas gali nustebti, kad savigarbos 
stoką laikome pykčio forma. Regis, menka savigarba yra tikroviškas 
vertinimas, pagrįstas savęs lyginimu su kitais, nesėkminga patirtimi 
ar patirta griežta kritika. Kiti menką savigarbą painioja su kuklu- 
mu. Tai ne tas pats. Tikras kuklumas yra sveikas ir gyvybingas, o 
menka savigarba — ne. 

Marija niekada nebuvo patenkinta savo pasiekimais, nors ir la- 
bai stengdavosi. Net sėkmingai atlikusi darbus ji, užuot džiaugusis 
ir save pagyrusi, visada atkreipdavo dėmesį į tai, ką padarė negerai, 
ir savo trūkumus be saiko perdėdavo. Vis mąstydavo, kaip galėjo 
padaryti geriau. Neilgai trukus ji ėmė bjaurėtis savimi, laikė save 
mulke, nesugebančia laiku rasti geriausio sprendimo. 

Marija šitaip elgėsi ne tik darbe, bet ir tarpusavio santykiuose. 
Ji nuolat stengėsi viską daryti nepriekaištingai. Ji manė, kad kitaip 


elgdamasi bus labai bloga ir vaikinas turės pagrindo ją palikti. Kaip 

ji tikėjosi, jos partneriai ją palikdavo. Niekam nepatinka bendrauti 
su menkos savigarbos žmogumi. 

Nereikia nė sakyti, Marijos požiūris buvo iškreiptas. Nei darbe, 
nei santykiuose ji negalėjo matyti bendro vaizdo. Matė tik savo klai- 
das. Nesunku suvokti, kad menka savigarba leido Marijai įžvelgti 


tik savo „ydas“ ir vertė bausti save nuolatiniu knaisiojimusi po savo 


klaidas. 


Kaip išsivysto menka savigarba 

Galima sakyti, kad patys sau esame kaip kiti žmonės. Galime būti sau 
malonūs arba žiaurūs. Galime save girti ar peikti. Galime neleisti 
sau miegoti, kankinti save blogomis mintimis arba save paguosti 
ir pagirti pakeisdami požiūrį ir mąstydami apie gerus, malonius 
dalykus. Paprastai viskas priklauso nuo mūsų, nors gali būti sunku 
tuo patikėti. 

Viena žmogaus asmenybės dalis stebi jo paties elgesį, mintis, 
norus ir viską negailestingai vertina, nusprendžia, ko jis vertas ar 
nevertas, ką gali ar ko negali. Ši dalis gali būti tironė. Ji džiaugiasi 
atradusi ydą ir nuolat šnibžda perspėjimus, priekaištauja ar ieško 
kliaučių. Galime išoriškai atrodyti džiugūs ir malonūs, bet dažnai 
sau tokie nesame. Daugelis žmonių yra pikčiausi savo priešai, savo 
akyse negalintys laimėti. Garsus teologas Paulas Tillichas apie tai 
pasakė: „Mus valdo jėga, kuri siekia mus sutraiškyti.“ Kaip tik ši 


jėga menkina savigarbą. 


Menka savigarba ir saklusnumas 
Menka savigarba daugeliu būdų užkrečia mūsų gyvenimą ir nu- 
kreipia veiksmus. Savęs negerbiantis individas gali būti pernelyg pa- 


klusnus. Save jis laiko nieko nevertu, ignoruoja savo požiūrį, viltis 

ir svajones ir dažnai šliejasi prie stipresnio, valdingesnio autoriteto, 
kuriam paklūsta. Tačiau taip elgdamasis jis nutolsta nuo tikrojo sa- 
vęs ir nuo savo tikrųjų galimybių bei vidinių išteklių. 

Jis būgštauja, kad nepaklusdamas praras artimą žmogų, tačiau 
nesuvokia, kad praranda save. Tokie žmonės dažnai tampa priklau- 
somi nuo kitų ir išminties bei stiprybės šaltinio ieško išoriniame pa- 
saulyje. Deja, žmonės, nuo kurių jie priklauso, dažnai jais naudojasi 


dar labiau menkindami jų savigarbą. 


Menka savigarba ir neviltis 

Menka savigarba savaime kelia neviltį. Kai kas neviltį laiko depre- 
sijos simptomu, bet žvelgiant atidžiau matyti, kad neviltis tiesiogiai 
siejasi su savęs nuvertinimu. Žmogus, manantis, kad jo gyvenimas 
ar išorinis pasaulis beviltiškas, jaučiasi bejėgis, negalintis nieko pa- 
keisti. Jis pasiduoda nevilčiai ir bejėgiškumui, nes nesuvokia savo 
gyvenimo prasmės, krypties ir galios. Taip yra todėl, kad jis nuolat 
nuvertina savo požiūrį ir jausmus. Ilgai luošinęs save pastangomis 
įsiteikti kitiems, jis nebemato savo esminių vertybių. Šis žmogus 
užmiršo, kad kiekvieno gyvenimas Žemėje yra reikšmingas. Menka 


savigarba verčia save ištrinti. 

ŠIANDIENOS DIETA 


Atsikratykite neigiamų minčių apie save 


Šiandienos pratimai labai svarbūs, galima sakyti, esminiai. Puoselėjant 
blogas mintis apie save, sunku išlaikyti sveikatą, sėkmę, bendravimo 
džiaugsmą ir geranoriškumą. Kai tik atrasime ir pripažinsime savo vidiį- 


nius išteklius, atsivers daug naujų galimybių. 


PIRMAS ŽINGSNIS: MENKA SAVIGARBA YRA MELAS 

A. Svarbu pripažinti, kad menka savigarba yra melas. Kad ir kokių 
klaidų padarėme, vis tiek kiekvienas esame vertingas. Daugelis 
savęs smerkimo būdų pagrįsta melu, kuriuo patikėjome. 

B. Išvardykite tris melo sau būdus, kurie kelia neigiamas mintis 
apie save. 

t. Užrašę kiekvieną melagingą žinią, paklauskite savęs: „Ar tikrai 
tai tiesa?“ Pamąstykite. Ar už tai pasmerktumėte kitą žmogų? 
Ar tiesa, kad esate nepataisomi? Ar tikrai nusipelnote bausmės, 


kurią sau skiriate? 


ANTRAS ŽINGSNIS: KAIP MENKA SAVIGARBA VEIKIA 
Sužinoję, kaip menka savigarba veikia, galėsite padaryti ją nekenks- 
mingą. Ji iš karto pasitaisys, kai tik pažinimo spinduliai nušvies šį 
tamsų kampą. 
A. Surašykite, dėl ko savęs nemėgstate ar negerbiate. Tik sudarykite 
sąrašą. 
B. Užrašykite savo vidinį savikritikos pokalbį. Ką sakote sau? Pa- 
prastai kiekvieno viduje netyla dialogas — nuolat kamuojame 


save priekaištais. Užrašykite savąjį. 

Kaip šios mintys ir žodžiai veikia jūsų elgesį? Kaip jūsų menka 
savigarba luošina jūsų gyvenimą? Ką darytumėte, jeigu ji ne- 


kliudytų? 


TREČIAS ŽINGSNIS: MENKĄ SAVIGARBĄ APGRĘŽKITE 

Surašykite, dėl ko save mėgstate ir gerbiate. Atsakymas „nieko“ 
netinkamas. Sėdėkite, kol sugalvosite ką parašyti. Kuo daugiau 
rašysite, tuo daugiau minčių kils. 

Neigiamą vidinį pokalbį pakeiskite priešingu. Sąmoningai para- 
šykite ir pasakykite teigiamų dalykų apie save. Ištarkite tai gar- 
siai. Prieš veidrodį. Pažvelkite į save ir pradėkite matyti tai, kas 
jūsų gyvenime vertinga. Tai pasakykite. (Pratimą atlikite kartą 
per dieną — rytą, kai valotės dantis.) 

Prisiminkite vieną dalyką, kurio padaryti neleidžia menka savi- 
garba, ir šiandien tai atlikite. 

Šis žingsnis gali būti labai sunkus. Tada pradėkite nuo mažo 
dalyko. Ar galite sau leisti valandėlę pasivaikščioti parke? Nusi- 
pirkti žurnalą ir paskaityti? Stiprėjant savigarbai, pajėgsite žengti 


didesnius žingsnius, t. y. galėsite išreikšti save ir tuo džiaugtis. 


KETVIRTAS ŽINGSNIS: STIPAINKITE SAVIGARBĄ 


Kuo dažniau atliekame šiuos pratimus, tuo stipresni tampame. 


Nuolat treniruodamiesi sporto salėje kartais jaučiame skausmus. 


Šie pratimai irgi gali kelti skausmą. Pakentėkite. Tai tik augimo 


skausmai. 


Surašykite veiksmus, kuriuos atliktumėte, jeigu jaustumėtės geri 
tokie, kokie esate. 
Surašykite veiksmus, kurių neatliktumėte, jeigu save gerbtu- 


mėte. 

t. Atlikite vieną veiksmą iš A sąrašo ir atsisakykite vieno veiksmo 


iš B grupės. Pratimą kartokite, kol taip elgdamiesi pasijusite ge- 
rai. Paskui pereikite prie kito sąrašo punkto. Šį pratimą tiesiog 
pradėkite ir tęskite, Čia svarbu ištvermė. Tęskite nepaisydami 
savo jausmų, ir nejučia šie veiksmai taps įpročiu. Blogis pamažu 


ištirps ir gimsite iš naujo. 

DEVYNIOLIKTAS SKYRIUS 


KETURIOLIKTA DIENA 


APGAULĖ 


Nieko nėra paslėpta — 
Nuo seniausių laikų 
Viskas matyti kaip dienos šviesoje. 


SENAS DZENBUDIZMO POSAKIS 
— 


Daug skausmo ir kartėlio sukelia patirta išdavystė. Tai ne tik su- 
krečia santykius su kitais, bet ir gali pakirsti pasitikėjimą savimi. 
Išduotas žmogus dėl to kaltina save — esą dėl savo nenuovokumo ar 
nebrandumo negalėjo suprasti, kas iš tikrųjų vyksta. Apgaulė paker- 
ta pagarbą. Daugelis žmonių, kurie jaučiasi išduoti sutuoktinių, kitų 
šeimos narių ar bažnyčios, mokyklos vadovų, nustoja gerbti ne tik 
šiuos Žmones, bet jų atstovaujamas vertybes. Jie nusprendžia, kad visi 
išdaviko organizacijos nariai niekšai ir organizacija nieko neverta. 

Apgautas žmogus jaučia didelį kartėlį, jam netgi atrodo, kad 
gyvenimas neteko prasmės ir sunku eiti pirmyn. Jo pasitikėjimas 
pakirstas. Jis nenori daugiau taip nukentėti ir nebežino, kuo galėtų 
pasitikėti. 

Pasitikinti žmona Kamela nuoširdžiai augino vaikus. Kai vyras 
ėmė vis vėliau grįžti iš darbo, iš pradžių ji manė, kad padaugėjo dar- 
bo. Savaitgaliais, kai vyro nebūdavo namie, ji su vaikais lankydavosi 
pas gimines. Jos pasitikėjimo nedrumstė nė skambučiai vyrui vėlai 


vakare. Pagaliau po pusmečio Kamelos draugė, kuri sakėsi negalinti 

pakęsti šitokio moters kvailinimo, pakvietė ją kartu papietauti ir 
pasakė, kad vyras svetimauja. Kamela sėdėjo sukrėsta. 

— Aš kvaiša, — pagaliau pratarė ji. 

— Ne kvaiša, — patikino draugė, — o per daug patikli. 

Ši skaudi istorija baigėsi tuo, kad šeima iširo. Čia svarbu pasaky- 
ti, jog apgauta Kamela prarado pasitikėjimą ne tik savo sutuoktiniu, 
bet ir visais vyrais, santuoka, vyro ir moters draugyste ir galų gale 


savimi. Ji ilgai negalėjo išgyti. 


Apgaulės formos 

Apgaulė pasireiškia daugeliu atvirų ir slaptų formų. Viena dažniau- 
sių — partnerio neištikimybė. Daugelis to bijosi. Tačiau yra ir kitų 
ne mažiau pražūtingų apgaulės formų, kuriomis visi naudojamės 
ar nuo kurių nukenčiame. Ypač dažnas „lengvas, nekaltas“ melas, 
kuris daugeliui atrodo visai nereikšmingas. Žmonės mėgsta perdėti, 
pasakoti pramanytas istorijas, lyg tai būtų priimtina. 

Apgauna ir psichologiniai žaidimai, apsimetimas, melagingi pa- 
žadai. Šis, regis, įprastas elgesys irgi pakerta pasitikėjimą. Žaisdami 
psichologinius žaidimus apsimetinėjame ir sąmoningai arba nesą- 
moningai trikdome kitus žmones. Šios melo formos, kurias galbūt 
laikome menkniekiais, tampa elgesio įpročiais. Įsitvirtinę mūsų 
kasdienybėje jie tyliai mus nuodija, atima sveikatą ir gyvenimo pil- 


natvę. 


Veidmainystė 

Veidmainis sako viena, o daro kita, apsimetinėja. Savo apranga, 
veiksmais, žodžiais jis klaidina kitus ir kartu save. Užkietėję veid- 
mainiai netgi pamiršta, kas iš tikrųjų esantys. Kraštutiniu veidmai- 


nystės atveju matome apgavikus, sociopatus, kuriems įprasta vynio- 

ti kitus apie pirštą siekiant ką nors išvilioti. Jie paprastai trokšta 
garbės, pripažinimo, turto, padėties, kurios nenusipelnė. O iš tiesų 
mėgina visa tai pavogti iš kitų nė nesuvokdami, ką gauna. Saugoki- 


tės veidmainių ir neveidmainiaukite. 


Melas 

Sau ir kitiems meluojame daugeliu būdų. Labai svarbu tai išsi- 
aiškinti, nes meluodami rizikuojame užmiršti, kas iš tiesų esame, 
kokia mūsų paskirtis ir kaip rasti gyvenimo džiaugsmą ir prasmę. 
Meluodami įkaliname save fantazijų tvirtovėje, ilgainiui pametame 
savo kryptį ir sveiką nuovoką. Tada klimpstame vis gilyn į melą ir 
iliuzijas, nebeskiriame jų nuo tikrovės. Taip tampame vis pavojin- 
gesni sau ir kitiems. 

Melas yra ne tik netiesos sakymas, bet ir perdėjimas, painių ži- 
nių skleidimas, klaidinančios užuominos. Meluoti galima ne tik 
žodžiais, bet ir veiksmais, nenuoširdžiais poelgiais. Melas — tai ir 
nenoras bendrauti, užsisklendimas. Slėpdami tiesą apie save taip pat 
meluojame. 

Meluojame ką nors menkindami, ignoruodami, neigdami, ko 
nors neva nematydami. Dažnai šitaip apgaudinėjame save. 

Norint pažvelgti tiesai į akis ir atitinkamai elgtis, reikia daug 
jėgų ir drąsos. Stiprinant šiuos įgūdžius, melas ir jo poreikis trau- 


kiasi. 


Vagystė 

Vagystė yra dar viena įprasta apgaulės forma. Tai tiesioginė ap- 
gavystė ir antpuolis. Vagis, paimdamas tai, kas jam nepriklauso, 
pasikėsina į žmogų, kurį apiplėšia. Svarbu suvokti, kad įmanoma 


pavogti ne tik asmeninę nuosavybę. 

Galime pagrobti kito laiką, energiją, gailestį, dėmesį, partne- 
rystę, draugystę ir entuziazmą. Galime atimti kito žmogaus gerą 
nuomonę apie save, viltį, gyvenimo džiaugsmą. Vagystė pasireiš- 
kia daugybe formų. Veidmainis vagia kitų pagarbą ir meilę. Daug 
žmonių nenutuokia, kad yra vagys. O kiti kasdien apvagiami. Tai 


svarbu suprasti, kad nevogtume ir nesileistume apvagiami. 

ŠIANDIENOS DIETA 


Nustokite meluoti, gyvenkite tiesa 


Daugelis būgštaujame, kad tiesa mus sužlugdys. Netiesa — kaip tik sau 


ir kitiems sakomas melas, visų formų apgaulė, sekina, sunkina ir teršia 


gyvenimą. 


PIRMAS ŽINGSNIS: ATSISAKYKITE VIENO MELO PER DIENĄ 


Suvokę, kaip meluojate, ir dieną pragyvenę be melo, nustebsite dėl 


savo puikios savijautos. 


Surašykite visas melagingas žinias, kurias sakote sau ir kitiems. 
Prie kiekvieno melo parašykite, ko juo siekiate. 

Prie kiekvieno melo parašykite, kokį poveikį jis daro jums ir jo 
gavėjams. 

Nemeluokite. Bent šiandien. Tiesiog liaukitės melavę. 

Galbūt prireiks patylėti, keisti įsisenėjusį elgesį. Prisiminkite, 
kad tai truks tik šiandien. Taip elgdamiesi pastebėsite, kaip kiti 
jums meluoja. Jų nesmerkite. Tik stebėkite, kas vyksta. Matote, 
kaip visus apraizgo melo tinklas. Stebėkite, kaip jaučiatės iš jo 


išsivadavę. Giliai įkvėpkite. 


ANTRAS ŽINGSNIS: SĄŽININGA SAVIRAIŠKA 

Ko nors paklausti, užuot atsakę įprastu būdu, stabtelėkite ir pa- 
žvelkite į savo vidų. Ką iš tiesų apie tai manote? 

Atsakykite sąžiningai. (Tai nereiškia, kad privalu viską iškloti 
pašnekovui ar jį aprėkti. Atsakingai įvertinkite savo požiūrį ir 
tai pasakykite. Kalbėkite paprastai. Nieko nesureikšminkite. 


Tik sakykite tiesą sau ir kitiems.) 


128 | DR. BRENDA SHOSIHANNA 


Palaukite atsakymo. Nutilkite ir leiskite pašnekovui nuoširdžiai 
atsakyti. Atsakymą priimkite. Nesipriešinkite. Išsiaiškinkite tik- 


rąją pašnekovo savijautą ar požiūrį. 


TREČIAS ŽINGSNIS: GRĄŽINKITE TAI, KAS JUMS NEPRIKLAUSO, NEVOKITE 
Pamąstykite, ką savavališkai paėmėte iš kitų ir laikote neteisėtai. 
Sudarykite sąrašą. Įtraukite viską, kas ateina į galvą, ne tik daik- 
tus ar pinigus. 

Tai, ką paėmėte, grąžinkite savininkui. Raskite sau priimtiną 
būdą tai atlikti. Jeigu iš kito atėmėte gerą nuomonę apie save 
ar viltį, tai grąžinti galite įvairiais būdais: šį žmogų pagirkite 
ar padrąsinkite. Pažvelkite į savo vidų ir atrasite priemonių tai 
atlikti. 

Saugokitės imti tai, kas jums nepriklauso ar negaunate laisvai. 
Liaukitės taip elgtis. Įsisągmoninkite, kaip kitiems keliate neigia- 


mus jausmus. Nustokite taip elgtis. 


KETVIATAS ŽINGSNIS: SĄŽINĖS BIENORAŠTIS 

Šie užrašai tik jūsų. Daugiau niekas jų nematys. Užsirašykite 
savo įprastus melus (skirtus sau ir kitiems), savo apgaulės ir va- 
gystės formas, taip pat sąžiningo elgesio būdus. Rašykite kas- 
dien. Netgi viena dvi eilutės gali ką nors pakeisti. Aprašykite, 
kas darosi jums ir kitiems, kai atsisakote melo ir jį pakeičiate tie- 
sa. Galbūt taip pamėgsite šį dienoraštį, kad jis taps įpročiu. Tai 


nuostabus įprotis. Ir netrukus jis gali pakeisti kitus įpročius. 

DVIDEŠIMTAS SKYRIUS 


PENKIOLIKTA DIENA 


KARTOJIMAS IR PATAISOS 


KETURIŲ PRAĖJUSIŲ DIENŲ 
KARTOJIMAS 


PIRMAS ŽINGSNIS: SVARBIAUSIOS MINTYS 
Surašykite svarbiausias keturių praeitų dienų mintis. Kuo jos įsi- 


mintinos? 


ANTRAS ŽINGSNIS: SVARBIAUSI PRATIMAI 
Kurie pratimai jums reikšmingiausi? Kodėl? Gal norite juos pa- 
koreguoti? Gerai. Puiku pasirinkti tai, kas tinka, ir dar priderinti. 
Visi esame skirtingi. Mažos pataisos padės geriau įsisavinti med- 


žiagą. 


TBEČIAS ŽINGSNIS: SUNKIAUSI PRATIMAI 
Kurie pratimai buvo sunkiausi? Ar kurių nors negalėjote atlikti ar 
neatlikote? Nieko bloga. Taip gali būti. Tačiau labai svarbu juos 
prisiminti. Apie tai truputį pamąstykite. Kuo šie pratimai jums 
sunkūs ar nemalonūs? Ar suvokiate, kaip jie atlikti galėtų pakeis- 
ti gyvenimą? Ar norite nors vieną jų atlikti? Ar norite vieną jų 


atlikti šiandien? 

KETVIATAS ŽINGSMIS: BEIKŠMINGOS BENDRAVIMO SITUACIJOS 
Atlikdami pratimus patiriame naujų ir reikšmingų bendravimo si- 
tuacijų. Tai neišvengiama. Aprašykite, kas atsitiko. Apibūdinkite 
reikšmingas bendravimo situacijas. Kas dar atsitiko bendraujant 
su žmonėmis? Svarbu tai užsirašyti. Nagrinėjant šią programą, bus 


įdomu atsigręžti ir peržvelgti nueitą kelią. 


PENNTAS ŽINGSNIS: REIKALINGI PONYČIAI 
Aprašykite per šias kelias dienas į galvą atėjusias mintis apie reika- 
lingus pokyčius. Rašykite viską, ką galvojate. Nebūtina viską atlikti 
iš karto. Tik užsirašykite. Vien pripažinti permainų poreikį yra di- 
delis žingsnis į priekį. Tačiau daugelis į tai nekreipia dėmesio. Prisi- 


pažinkite, kad norite suvokti, kokių pokyčių jums galbūt reikia. 


ŠEŠTAS ŽINGSNIS: REIKALINGI VEINSMAI 
Atlikdami šiuos pratimus galime susivokti, kad ko nors nepamalo- 
ninome skambučiu ar dovana, ko nors nepabaigėme ar neįgyven- 
dinome svajonių. Pravartu tai užsirašyti. Tiesiog išvardykite. Nesi- 


graužkite. Tik viską surašykite. 


SEPTINTAS ŽINGSNIS: ĮVYKĘ POKYČIAI 
Atlikdami programą pastebime ir savaiminius, spontaniškus savo 
požiūrio pokyčius. Tai aprašykite. Juk nuostabu: daug kas keičiasi 


savaime. 


AŠTUNTAS ŽINGSNIS: ATLIKTI VEIKSMAI 
Savaime keičiantis gyvenimui veikiausiai atlikote daug naujų veiks- 
mų. Visa tai aprašykite. Atliktus dalykus lengva užmiršti. Jeigu jų 


neprisiminsime ir neaprašysime, jie dings. Kuo daugiau įvykių pa- 

stebėsime ir suvoksime, tuo didesnį poveikį jie padarys mūsų ir kitų 


gyvenimui. Be to, tai padrąsins ir įkvėps eiti tolyn. 


DEVINTAS ŽINGSNIS: GALIMYBĖS 
Dabar galime surašyti, kokius žingsnius norime žengti. "Tinka bet 
kas iš visų gyvenimo sričių. Atliekant šią programą gali kilti naujų 
troškimų, tikslų, vilčių ir galimybių. Nepaleiskite jų iš rankų. Ko- 


kias naujas galimybes regite? Užsirašykite. Įgyvendinkite. 


DEŠIMTAS ŽINGSNIS: PAŽADAI 
Ar šiandien norite sau ką nors pažadėti? Šis stiprus pasiryžimas 
jums labai svarbus. Pažadai turi galios, o dar didesnės — jų tesėji- 
mas. Duokite pažadą, kurį galėsite tesėti. Pastebėkite, kaip jaučiatės 


jo laikydamiesi. 


VIENGOLIKTAS Žin6sNiS: LAIMĖJIMAI 
Dabar surašykite laimėjimus savo gerovei. Sąmonė natūraliai neigia 
pokyčius, pažangą ir atliktus darbus. Prisimindami, kas vyksta, ir 
tai taisydami šį procesą keičiame. Suvokiame savo elgesį ir jo pa- 
darinius savo gyvenimui. Tai atlikdami su nuostaba atrasite, kiek 
daug laimėjote. Dalykų, į kuriuos kreipiate dėmesį, daugėja. Kuo 
daugiau galvosite apie laimėjimus (ne apie netektis), tuo daugiau jų 


patirsite. 


Gero vėjo. 

DVIDEŠIMT PIRMAS SKYRIUS 


ŠEŠIOLIKTA DIENA 


VALDYMAS IR VIRŠENYBĖ 


Argi ne visuose dalykuose nuolankiausieji nugali narčiausiuosius? 


LAODZI 
——— 


Gyvenime gausu iššūkių, nusivylimų ir galimybių, todėl troškimas 
valdyti atrodo savaime suprantamas. Vadovaujamės iliuzija, kad 
valdydami įvykius, save ir kitus būsime saugūs, tvirti ir laimingi. 
Deja, tai netiesa. Kuo stipriau griebiame, laikome ir manipuliuoja- 
me, tuo mažiau galios turime. 

Ypač trokštame valdyti meilėje, nes jaučiamės pažeidžiami, ne- 
tvirti, priklausomi nuo emocijų. Iš pradžių kyla noras turėti partne- 
rį: trokštame žinoti visus jo veiksmus ir iš jo reikalaujame įmanomų 
ar neįmanomų dalykų. Noras turėti stiprėja ir užverda kova dėl ga- 
lios. Atrodo, kad partneris jums priklauso ir turite teisę daryti įtaką 
jo sprendimams ir gyvenimui. 

Abu partneriai — valdantis ir valdomas — netenka laisvės ir ge- 
rovės. Nors viršesnysis gali sakyti, kad viską daro iš meilės, rūpin- 
damasis partnerio gerove, šis santykis yra grįstas slapta baime ir 
pykčiu, kuris pasireiškia noru valdyti. Meilė visada gerbia ir aukš- 
tina kitą, leidžia jam būti savimi, laisvai ieškoti sprendimų ir juos 


priimti. Ji siekia ne paveržti kito gyvenimą, bet jį turtinti. 

Tačiau daugeliui patinka būti valdomiems. Jiems atrodo, kad 
valdingi partneriai jais rūpinasi. Tai pavojinga saviapgaulė. Valdy- 
damas kitą žmogus visada siekia savo naudos ir saugumo. 

Tara daugiau kaip metus draugavo su Robertu, kol suvokė, kad 
jos kalėjimo vartai stipriai užsitrenkė. Iš pradžių sulaukdavo atsitik- 
tinių klausimų apie tai, kaip sekasi darbe, su kuo kalbėjosi, su kuo 
iš kolegų bendravo bare, kai visi užėjo po darbo. Netrukus Robertas 
ėmė klausinėti daugiau ir įkyriau. Jis reikalavo iš darbo grįžti nu- 
statytu laiku. Tarai pavėlavus, jis niršdavo. Kartu su jo baime augo 
poreikis valdyti visą partnerės laiką ir veiksmus. 

Robertas sakė, kad taip elgiasi iš meilės, norėjo, kad kiekvieną 
akimirką Tara būtų šalia. Iš pradžių Tarai tai patiko. Bet vėliau 
ji jautėsi vis daugiau suvaržyta, bijojo išeiti iš namų nepaklaususi 
partnerio leidimo, nerimaudavo, kai bent keliomis minutėmis vė- 


luodavo grįžti. 


Valdingumo dinamika 
Vidinės pusiausvyros sutrikimas žadina norą valdyti kitą. Kito žmo- 
gaus ar situacijos valdymas leidžia pajusti savo galią, stiprybę, viršenybę 
ar vidinės pusiausvyros ir stabilumo iliuziją. Deja, ką nors tvirtai laiky- 
dami gniaužtuose, iš tiesų tai sutraiškome ir eikvojame savo jėgas. 
Troškimas valdyti ir pirmauti gali virsti liguista priklausomybe. 
Atrodo, viską laikome rankose, jaučiame savo jėgą, galią, po kojo- 
mis — visas pasaulis. Nereikia nė sakyti, kad valdingas individas, 
norėdamas jaustis pakiliai, vis labiau spaus kitus. Netrukus jis taps 
tironu, trokštančiu pavergti viską, ką mato. 
Tačiau anksčiau ar vėliau jo valdžia žlugs. Galų gale jam teks 
pripažinti, kad jaučiasi silpnas ir nekenčiamas. Be to, jis gali jaustis 


pasimetęs padrikame ir nesuvaldomame pasaulyje. 

Viršesniųjų baimė 

Kitas stiprus troškimą valdyti žadinantis veiksnys yra viršesniųjų 
baimė. Nenorime būti valdomi. Nenorime, kad kiti kontroliuotų 
mūsų gyvenimą. Daugelis trokšta kitų pripažinimo ir palankumo, 
tačiau bijo būti jų pavergti. Šis konfliktas sprendžiamas siekiant ki- 
tus valdyti. Manoma, kad valdžia suteiks galios ir apsaugos nuo bet 
kokių pinklių. Tačiau šie žmonės iš tiesų supančioja patys save, t. y. 


prisiriša prie tų, kuriuos trokšta valdyti. 


Saugumo troškimas 

Saugumo ir tvirto pagrindo troškimas žmonėms įgimtas. Padary- 
tume kone viską, kad to pasiektume. Iš šio troškimo kyla ir noras 
valdyti. Dažnai skausmo, nerimo, depresijos ištakos yra vidinis ne- 
stabilumas. Tai patiriame nutolę nuo savo vidinės ašies. Gyvenimas, 
kurio pagrindas ir saugumo laidas yra ego, pinigai, santykiai, grožis 
ar nuosavybė, anksčiau ar vėliau nuvilia. Svarbu rasti tikrąjį savo 
saugumo šaltinį, kuris užtikrina stabilumą bet kokiomis aplinky- 


bėmis. 

ŠIANDIENOS DIETA 


Tegu viskas būna taip, kaip yra, - nustokite valdyti 


Šiandienos pratybos ypač malonios ir naudingos — daug malonesnės ir 


naudingesnės nei įsivaizduojate. Tai atlikdami pamatysite, kiek energijos 


susigrąžinate, kiek vidinių ir išorinių pančių atrišate, ir pajusite, kaip 


stiprėja tikrasis vidinis saugumas. 


PIRMAS ŽINGSNIS: KA VALDOTE2 
Surašykite visus, kuriuos valdote ar norite valdyti. 
Į šį sąrašą įtraukite ir save. Surašykite būdus, kuriais valdote ir 


kontroliuojate save. 


ANTBAS ŽINESNIS: NUSTOKITE VALDĘ KITUS 

Pasirinkite vieną asmenį iš sąrašo ir leiskite jam būti visiškai to- 
kiam, koks yra. Visiškai jį priimkite. 

Ar pasisekė atlikti A dalį? Aprašykite rezultatą. Kaip pasijutote? 
Kuo už tai sumokėjote? 

Įsivaizduokite, kad šiam žmogui paprasčiausiai leidžiate būti to- 
kiam, koks jis yra. Kaip dabar pasijutote? Kaip pasikeitė jūsų san- 


tykis su juo? Kaip pasikeitė jūsų energija ir savo gerovės pojūtis? 


TREČIAS ŽINGSNIS: UŽTIKAINKITE LAISVĘ IR SAU 

Atlikite šį pratimą su savimi. 

Leiskite sau būti tiesiog savimi. Liaukitės save prievartavę, smer- 
kę ir baudę už savo gyvenseną. Nusiimkite kilpą nuo kaklo. 
Kaip jaučiatės? Kokios naujos perspektyvos jums galbūt atsive- 


ria? Ką stabdė jūsų begalinis troškimas valdyti? 

KETVIATAS ŽINGSNIS: IŠSIAIŠKINKITE, KAS VALDO 


Skirtingi žmonės, atlikdami šį pratimą, prieis prie nevienodų išva- 


dų. Tai gerai. Šio pratimo tikslas yra atsakyti į klausimą. Pamąsty- 


kite: kas iš tiesų valdo jūsų ir kitų gyvenimus? Leiskite atsakymui 


ateiti. 


Kas iš tiesų valdo pasaulį? Pamąstykite. 

Nuo ko priklauso jūsų gyvenimas, kai esate padarę viską, ką 
galite? 

Ką laimite kovodami su gyvenimu? 


Ar galima reaguoti kitaip? 

DVIDEŠIMT ANTRAS SKYRIUS 


SEPTYNIOLIKTA DIENA 


KERŠTAS 


Darykite tik gera, venkite kenkti. 


BUDA 
—— 


Nors ši tema gali pasirodyti sunki, truputį pamąstykite ir suvoksite, 
kad visą gyvenimą persmelkia keršto troškimas. Įskaudinti, išduoti, 
įžeisti ar įpykę, dažniausiai nejučia norime atkurti pusiausvyrą, at- 
silyginti tuo pačiu — skriaudėjui suteikti skausmo, pakenkti, įrodyti 
savo teisumą, pasakyti, kad nukentėjome. Mes geri, jie blogi, taigi, 
turime teisę jiems keršyti. 

Kerštas pasireiškia daugybe formų — kraštutiniais atvejais tie- 
siogiai užpuolant tą, kuris padarė žalos. Kai kurios keršto formos 
įteisintos — tai bylos, skundai, teisinės sankcijos. Auka, neatlyginusi 
skriaudėjui iš karto, dažnai negali nurimti. Ji slapta rezga keršto 
planus ir budriai laukia tinkamos progos. 


Kartais kerštas rusena tyliai: atsukame nugarą, neatsakome į 


skambutį, skriaudėją apkalbame jo artimiesiems, siekiame, kad jis 


nebūtų pakviestas į pobūvį, negautų pelnyto paaukštinimo. Kartais 
įmanoma net išrūkyti jį iš darbo. 
Kiekviena keršto forma yra pražūtinga ir labiau kenkia tam, ku- 


ris jo trokšta, nei šio skriaudėjui. Visų pirma nepagalvojame, kodėl! 

„nukentėjome“. Kitą apkaltinti gali būti lengva ir patogu. Tačiau 
norint atsitraukti ir į situaciją pažvelgti iš toliau, reikia brandos, 
drąsos ir išminties. 

Henrį netikėtai paliko žmona. Ji daug kartų jam skundėsi esanti 
nelaiminga ir prašė kartu pamąstyti apie pokyčius, tačiau jis nie- 
kada į tai nekreipdavo dėmesio. Sakydavo, visos moterys mėgsta 
skųstis. Neįmanoma joms įtikti. 

Henris manė, kad žmonai davė viską, ką galėjo. Laikė save pa- 
vyzdiniu vyru. Daug dirbo, leido jai valdyti visą šeimos biudžetą, 
sau pasilikdavo tik truputį. Henris buvo ištikimas, punktualus, lai- 
ku grįždavo namo, neužsibūdavo ilgai su draugais, visada laikėsi 
žodžio. Jis puikiai sutarė su vieninteliu sūnumi Džeisonu, ištisus 
savaitgalius su juo žaisdavo. Tačiau nepasotinamas žmonos artu- 
mo poreikis jį trikdė. Ji norėjo daugiau laiko praleisti dviese, troško 
meilės, romantikos. Muilo opera, galvojo Henris. 

Vieną rytą žmonos neradęs, Henris ne tik sutriko, bet ir įtūžo. 
Jų neįmanoma patenkinti, bambėjo jis sau. Manė, kad jį paliko, nes 
buvo per silpnas. Gerai, daugiau jis nebus lepšis. Henris ėmė regzti 


kerštą. 


Kerštas ir bejėgiškumas 
Henris jautėsi apkvailintas. Žmonai išėjus, jį kamavo silpnumo ir 
bejėgiškumo pojūtis. Jam (kaip ir daugeliui) kerštas buvo priemonė 
susigrąžinti stiprybę, valdžią, įrodyti pasauliui, kad jis ne liurbis. Jis 
norėjo žmonai pasakyti, kad yra už ją stipresnis, viršesnis. Gausi tai, 
ką padarei man. Tada matysime, kas laimės. 

Tačiau keršto žaidimas niekam nesibaigia laimėjimu. Kerštas 
neatskleidžia jokios jėgos. Jis visada kyla iš silpnumo, bejėgiškumo 


jausmo, ir rodo, kad kerštautojas nežino kitų būdų savigarbai ap- 

ginti. Kerštą palaiko tik pyktis, suteikiantis jėgos pojūtį. Bet pyktis 
iš tiesų yra tik automatiška, nevaldoma reakcija į skausmą, bejėgiš- 
kumą ir netektį. Kerštas niekada nėra konstruktyvus ir neištaiso 


blogio, tik keršytoją traukia žemyn, atima gyvenimo džiaugsmą. 


Priklausomybė nuo keršto 
Keršto troškimas dažnai tampa obsesija ar priklausomybe. Žmogus 
vis daugiau apie tai mąsto, ir ilgainiui mintys apie kerštą užgožia 
kitus interesus. Gyvenimas susiaurėja. Išsivysčius priklausomybei 
atrodo, kad už kerštą svarbesnio tikslo nėra. Nuo jo priklauso vidi- 
nė pusiausvyra. 

Dažnai tai patiria nužudytųjų artimieji, kurie gali pradėti sveik- 
ti tik tada, kai žudikas gauna „arpildą“. Iki to meto juos persekioja 
mintys apie mylimojo nelaimę ir kerštą, kurį jie suvokia kaip savo 


teisę. 


Kerštas visiems - perkėlimas 

Kitas baisus keršto troškimo padarinys yra jo perkėlimas. Tada 
keršto tikslas nuo kenkėjo savaime nukrypsta ir į nieko dėtus žmo- 
nes. Pavyzdžiui, nukentėjus nuo kitos rasės žmogaus, netrukus visi 
šios rasės atstovai gali atrodyti kalti. Keršto troškimas nukrypsta į 
bet kurį šios grupės atstovą, nepriklausomai nuo jo asmenybės ir 
gyvenimo. 

Kerštas aklas. Kerštas ne tik apakina keršytoją, bet ir smogia 
nekaltiems žmonėms. Praėjus metams po skyrybų, Henris vėl ėmė 
draugauti su moterimis ir jautė pikdžiugišką malonumą slapta jas 
apgaudinėdamas. Jis netesėdavo pažadų, joms meluodavo, vienu 
metu turėjo daug meilužių — elgėsi taip, kaip norėjo elgtis su žmo- 


na. Jis nusprendė, kad daugiau niekada neatsidurs kvailio vietoje. 

"Tai tęsėsi kurį laiką. Henrio žmona laimingai draugavo su kitu 
vyru, o Henris vis dar liepsnojo pykčiu ir nuo to kentėjo moterys, su 
kuriomis jis dabar bendravo. Jis keršijo visoms moterims. Deja, pa- 


našių istorijų ne taip jau maža. Taip elgiasi daugelis vyrų ir moterų. 


Kerštas ir psichikos liga 

Pagrindinė psichikos sutrikimų (ir kūno ligų) priežastis ir veiksnys 
yra keršto troškimas. Nuolat rusenantis ir kurstomas pyktis yra ti- 
kras nuodas. Užuot nuo jo valęsis, nelaimingasis jį puoselėja savo 
viduje. Keršto ištroškęs žmogus prisiekia sau neužmiršti to nelemto 
įvykio ir neleisti jam pasikartoti. Taigi jis laukia naujos progos nu- 
kentėti ir smogti atgal. 

Ši pykčio forma žlugdo pasitikėjimą, slopina spontaniškumą, 
meilę, atvirumą, tada užanka vidinis kūrybingumo šaltinis. Žmo- 
gus negali pamatyti ir naudoti daugelio vidinių išteklių ir kurti 
naujo gyvenimo, sutvirtinto prasminga patirtimi. Keršto troškimas 
įkalina skausmingoje praeityje, neleidžia jos užmiršti ir įkvėpti švie- 


žio oro. 

ŠIANDIENOS DIETA 


Atleiskite visiems (įskaitant save). Atleidimo procesas 


Daugelis jau nagrinėtų knygos pratimų buvo atlaidumo formos. Šian- 
dien tiesiogiai mokysimės atleisti. Ši sąvoka plačiai vartojama ir kartais 
suprantama klaidingai. Daugeliui atlaidumas nepriimtinas, nes jie ne- 
tinkamai jį supranta. 

Kai kas mano, kad atleidimas suteikia teisę elgtis kaip anksčiau ir 
atleidžia nuo atsakomybės. Kitiems atrodo, kad užtenka tik pasakyti „at- 


leisk“, ir padaryta žaizda užsitrauks, o skausmas praeis. Dažniausiai to 


neužtenka. Daugelis sako: „Atleidau, bet vis tiek jaučiuosi prastai.“ 


PIRMAS ŽINGSNIS: KAS YRA ATLEIDIMAS 
Atleidimas yra procesas. Paprastai jis užima laiko (kartais ne). Rei- 
kia atlikti tam tikrus veiksmus, ir jei tai padarysime nuoširdžiai, 
atleidimo malonė ateis savaime. Apie tai sužinosime pajutę vidinę 
laisvę, lyg nusimetus naštą. Pajusime džiaugsmą, sveikatą, opti- 
mizmą. Imsime save labiau mėgti. Būsime pasiruošę žengti pir- 
myn. 

Pradedant atleidimo procesą, reikia pamąstyti, ką manote apie 
atlaidumą ir kaip jis veikia jūsų gyvenime. 
A. Ką jums reiškia atleisti? Parašykite. 
B. Kokius atleidimo padarinius matote? Parašykite. 


e. Kas atsitiko, kai kam nors atleidote? 
ANTRAS ŽINGSNIS: KAM REIKIA ATLEISTI2 
A. Kam turėtumėte atleisti? (Kam norite keršyti? Arba kam slapta 


jaučiate nuoskaudą?) Jus apstulbins toks ilgas sąrašas. Vis tiek 

rašykite. Jūsų gyvenime rutuliojantis atleidimo procesui, sąrašas 
savaime trumpės. 

B. Parašykite, už ką turite atleisti kiekvienam žmogui. Rašykite 
glaustai ir konkrečiai. Nepasakokite visos istorijos. Ji tik atgai- 
vins skausmą. 

t. Prie kiekvieno asmens parašykite, ką jis galėtų padaryti, kad 
jums padėtų atleisti. Kas turi atsitikti, kad galėtumėte atleisti? 
Jeigu „nieko“ - gerai, taip parašykite. Jeigu atrodo, kad šis žmo- 
gus visiškai nepataisomas, taip rašykite. Sąžiningai. Stebėkite, 


kaip šis požiūris veikia jus ir jūsų gyvenimą. 


TREČIAS ŽINGSNIS: UŽ KĄ REIKĖTŲ ATLEISTI JUMS 
Šį žingsnį norėtume praleisti. Paprastai esame linkę kaltinti kitus 
ir retai susimąstome, kad patiems taip pat reikėtų atleisti ir kaip 
galėtume sąmoningai ar nesąmoningai to siekti. 

Be to, kai kurie vengia apie tai galvoti nukreipdami dėmesį į 
jiems padarytą žalą. Jie užsidengia akis, kad nematytų savo pada- 
ryto blogio. Nemaloniame įvykyje visada dalyvauja dvi pusės. Nors 
šis žingsnis gali atrodyti sunkus, labai naudinga pamąstyti apie savo 
veiksmus. (Tai ne aukos kaltinimas. Nieko nekaltiname, tik prisi- 
mename, kaip įsitraukėme į šį šokį.) 

A. Parašykite, už ką reikia atleisti jums. 
8. Kas turėtų atleisti? 
t. Ar atsiprašėte, ar paprašėte atleisti? 


n. Ar atleidote sau? Ko reikia, kad galėtumėte sau atleisti? 
KETVIRTAS ŽINGSNIS: SUSITAIKYMAS 
Šis žingsnis pradeda gydymą, kurį vadinu susitaikymu. Kai kuriems 


žmonėms užtenka vien šio žingsnio: jie ką nors pamato, priima, 

užjaučia ir išvysta bendrą vaizdą. Šis žingsnis žadina ne kaltę, bet 

išmintį. Atveria akis. 

a. Parašykite, kokiais trimis būdais jūs galėjote prisidėti prie kiek- 
vieno jums pakenkusio žmogaus kaltės. (Pavyzdžiui, Henris ga- 
lėtų parašyti, kad neišklausė žmonos ir nepaisė jos prašymų.) 

B. Parašykite, kaip galėjote pasielgti kitaip. 

t. Surašykite tris gerus dalykus, kuriuos esate gavę iš šio žmogaus. 

B. Surašykite tris puikius šio žmogaus bruožus. 

E. Paminėkite tris atvejus, kad šis žmogus kentėjo ar patyrė sunku- 
mų, ką reikėjo jam įveikti. 

t. Parašykite tris dalykus, kurie jus sustiprino šioje situacijoje. 

6. Parašykite tris dalykus, kuriuos išmokote iš nemalonios situaci- 
jos. 

W. Parašykite, kas atsitiktų, jeigu amžiams atsikratytumėte šio pykčio. 

L Nustokite rašyti ir nekęsti. Įsivaizduokite šį žmogų laimingą ir 
gerą. 

I. Įsivaizduokite save laimingą ir gerą. 


PENNTAS ŽINGSNIS: TOMGLEN — PASIŲSKITE ŠVIESOS IR MEILĖS 

Tibeto budistai atlieka gražų Zonglen pratimą, kurio antroje dalyje 
pasiunčia šviesos ir meilės — kitiems žmonėms, jausmams, situaci- 
joms ir sau. Pirmoje dalyje įkvepiame savo skausmą ar bėdą — nuo 
to nebėgame, viską priimame. Antroje dalyje iškvepiame šviesą ir 
meilę. Atliekant pratimą nebūtina jausti šių emocijų. Reikia tik su- 
sitelkti į asmenį, situaciją ir pan. ir pasakyti: siunčiu tau šviesos ir 
meilės. Šį pratimą vis kartokite. Jis vienas veiksmingiausių. Vienas 
meilės lašas išgydo daug. Mums užtektų meilės visai planetai išgy- 
dyti, tik dėl šykštumo ja nesidalijame. 


Dabar keiskite elgesį. Juk nieko neprarasite, tik sielvartą. 

DVIDEŠIMT TREČIAS SKYRIUS 


AŠTUONIOLIKTA DIENA 


SMURTAS SANTYKIUOSE 


Mūsų polinkis skaudinti vieniems kitus atskiria vieną gyvenimą nuo kito. 


PAUL TILLICH 
—— 


Šis skyrius tęsia praeito skyriaus temą ir su juo glaudžiai siejasi. Vi- 
sas smurtas tarp partnerių pagrįstas noru keršyti. Individas partnerį 
(bendradarbį ar draugą) skaudina dabar, bet jo keršto troškimo šak- 
nys — giliau. 

Keršto troškimą paprastai sukelia koks nors praeities įvykis (ar 
daug įvykių), o dabartinė smurto auka (dažniausiai vienaip ar kitaip 
priklausoma nuo smurtautojo) yra tik ledkalnio viršūnė. Smurtau- 
tojas pagaliau rado atpirkimo ožį savo kerštui išlieti. Liūdna tiesa 
yra ta, kad smurtautojas dažniausiai kenkia artimam žmogui, kuris 
juo pasitiki ir jį myli. 

Nelaimei, į smurtinius santykius žmonės įsipainioja ir juos palai- 
ko įvairiais būdais nė nesuvokdami savo tikrosios padėties. Dažnai 
šie santykiai primena jų santykius su tėvais vaikystėje. Todėl jie at- 
rodo patogūs ir pažįstami. Vaikystėje tėvų smurtą patyrę individai 
bausmę, valdingumą ir menkinimą painioja su meile. Galbūt tėvai 
juos bausdami sakydavo: „Taip elgiuosi iš meilės tau.“ Tad dabar jie 


smurtą sieja su meile. 

Andrius jautė poreikį tenkinti kiekvieną viršininko norą. Stro- 
pus darbuotojas visus viršininko reikalavimus įvykdydavo netgi su 
kaupu. Darbe Andrius labiau už viską troško pripažinimo ir saugu- 
mo. Jis manė, kad kuo daugiau duos, tuo daugiau galimybių turės 
savo poreikiams patenkinti. 

Viršininkas, suvokęs pavaldinio troškimą būti pripažintam, ėmė 
krauti jam papildomus darbus, liepdavo dirbti viršvalandžius, netgi 
prašydavo asmeninių paslaugų. O Andrius nemokėjo nustatyti ribų 
ir negalėjo pasakyti ne. Iš pradžių jis net nesuvokė, kad daugelis 
vadovo reikalavimų neteisėti. 

Andrius pasijuto prastai tada, kai viršininkas ėmė ieškoti prie- 
kabių. Andrius niekuo negalėjo jam įtikti. Kad ir kaip pavaldinys 
stengdavosi, vadovas visada menkindavo jo pastangas ir pasiekimus. 
Netrukus viršininkas ėmė Andrių užgaulioti prie kolegų ir netgi ant 
jo rėkti. 

Nereikia nė sakyti, kad Andrius įsipainiojo į smurtinius santy- 
kius. O jo pripažinimo troškimas ir meilė darbui neleido jam duoti 


teisingo atsako. 


Įvairios smurto formos 
Smurtas gali pasireikšti daugybe formų. Dažnai jis prasideda nuo 
menkniekio ir ilgainiui išauga. Keletas smurto formų yra nuolatinė 
kritika, viešas gėdinimas, neteisėti ar neįvykdomi reikalavimai, sie- 
kis valdyti ir kontroliuoti kitą žmogų, kaltinimas įžeidimu. Smurtas 
yra ir nenoras išklausyti, patyčios, atsisakymas patenkinti pagrįstus 
partnerio poreikius. Be to, smurtu galima laikyti Airtą viešumoje ar 
kitus būdus, kurie partneriui kelia nesaugumo jausmą. 
Smurtaujančio partnerio auka netruks pastebėti, kad jos savigar- 


ba gerokai sumažėjo. Šis žmogus ims jaustis nepatrauklus, menkas, 

kvailas ar nevertingas kokiu nors kitu atžvilgiu. Aukai, ilgai palai- 


kiusiai smurtinius santykius, gali būti sunku susigrąžinti savastį. 


Priklausomybė nuo smurto 

Deja, kai kurie žmonės tampa priklausomi nuo smurtinių santykių. 
Baigę vienus, įsipainioja į kitus. Šią bausmę jiems užtraukia menka 
savigarba ir neapykanta sau. Daugelis žmonių labai prisiriša prie 
smurto. Savo poreikį kentėti jie patenkina kasdieniame bendravime 
ir netgi lytiniuose santykiuose. Nepatirdami smurto jie nesijaučia 
mylimi ar sujaudinti. Šis reiškinys — mėgavimasis kančia — moksliš- 
kai vadinamas mazochizmu. 

Kai kurie žmonės jaučiasi stiprūs galėdami ištverti partnerio 
smurtą, didžiuojasi savo ištverme. Jie mano, kad pakeltas skausmas 
sustiprina ar nuplauna nuodėmes. Taigi savo kančią ir patiriamą 
smurtą įprasminame daugeliu būdų. 

Į smurtinius santykius įklimpę žmonės prisišaukia skriaudą ir 
kitokiais būdais. Ne vienas iš jų tvirtai įsitikinęs, kad priešingos 
lyties asmenys yra pikti, agresyvūs ar žiaurūs. Kaip tik ši nuostata 
ir traukia tokius žmones, be to, ja pagrįstas ir smurto aukų elge- 
sys su kitais. Šie žmonės dažnai sako, kad malonūs partneriai jiems 
nuobodūs. Malonų žmogų jie ignoruoja kaip nevertą jų dėmesio ir 
laiko. Jis nekelia iššūkio, be to, jie nenori pripažinti, kad priešingos 
lyties individas gali būti geras. Užuot buvę laimingi, jie įsikibę lai- 


kosi neigiamo požiūrio į kitus. 


Lalmės baimė 
Kai kurie žmonės siekia patirti smurtą ir nenutraukia smurtinių 
santykių, nes mano, kad yra to verti. Malonus elgesys juos skaudi- 


na - galbūt todėl, kad jo nematė tėvų santykiuose, o gal dėl to, kad 

patys nešiojasi įsisenėjusią kaltę. Kai kurie vengia laimės bijodami, 
kad ji gali pasibaigti nepakeliama išdavyste. 

Daugeliui laimė atrodo nuodėminga. Geriau kentėti kaip visi. Jie 
būgštauja, kad už pernelyg didelę laimę jiems bus atlyginta kokia 
nors neganda. Žvelgiant atidžiau, paaiškėja, kad visiems žmonėms 


atrodo, jog privalu būti vertiems palaimingos meilės ir'laimės. 

ŠIANDIENOS DIETA 


Atmeskite bet kokį smurtą, ugdykite savigarbą 


Savigarbos ugdymas tapatus bet kokio smurto atsisakymui. Menkos savi- 


garbos žmogus nė nesuvokia, kad yra smurto auka. O tai suvokus galima 


pradėti išsilaisvinimo kelią ir pakeisti įsisenėjusį elgesį. 


PIRMAS ŽINGSNIS: IŠTIAKITE SANTYKIUS 
Pamąstykite, kokie jūsų santykiai jums atrodo destruktyvūs, jums 
žalingi ir jus žeminantys. 
A. Aprašykite, kuo šie santykiai jums kelia nepasitenkinimą. 
B. Nieko neteisinkite. Tik aprašykite. Turime teisę išsiaiškinti, kas 


mus tenkina ar netenkina. 


ANTRAS ŽINGSNIS: KAS JUMS ATRODO SVEIKA 
Daugelis neatkreipiame dėmesio į tai, dėl ko santykiai mums atro- 
do naudingi ir geri ir kuo jie mus iš tiesų tenkina, tačiau pastebime 
mums nepatinkančius dalykus ir stengiamės juos pašalinti (ar pa- 
kęsti). Atkreipdami dėmesį į tikruosius savo norus pradėsime atsi- 
naujinimo procesą. Visada išsiaiškiname tai, ko nenorime. O dabar 
leiskime sau įsivaizduoti trokštamą gyvenimą. 
A. Aprašykite savo trokštamą padėtį santykiuose su žmonėmis. Kas 
jums atrodo sveika? 
B. Kada patyrėte sveiką partnerystę? Apie tai pamąstykite. 
t. Dabar aprašykite, kas turėtų atsitikti, kad jūsų dabartiniai san- 
tykiai būtų sveiki. Rašykite net tai, kas atrodo neįmanoma. Tai 


padės jums pažinti save, savo poreikius ir dabartinę situaciją. 

TREČIAS ŽINGSMIS: IMKITE TINKAMAI ROPINTIS SAVIMI 

Sveikatą galima pasirinkti. Įmanoma rasti jėgų ir išminties, kuri pa- 

dėtų išeiti iš žalingos situacijos. Pasaulis didelis - daugybė žmonių 

ir galimybių. Tik atsiverkite. 

A. Pasižadėkite sau tinkamai rūpintis savimi. 

a. Dabar pradėkite tinkamai rūpintis savimi visais įmanomais 
būdais (kai kurie būdai gali nepriklausyti nuo jūsų santykių). 
Mankštinkitės, sveikai maitinkitės, bendraukite su draugais, 
bendradarbiaukite, iškylaukite. 

e. Numatykite kelis kartus per savaitę užsiimti sveika, sau naudin- 
ga veikla. Tai padės suprasti, kad ne vien partneris gali paten- 
kinti visus jūsų troškimus ir poreikius. Pradėkite tenkinti savo 
poreikius. Bendraukite ir su kitais žmonėmis, iš kurių galėtumė- 


te gauti tai, ko trokštate. 


KETVIRTAS ŽINGSNIS: NAUDINGAS BENDRAVIMAS 

A. Savo norus ir poreikius išsakykite partneriui. 
Bendraujant su smurtaujančiu partneriu, neverta verkšlenti, aša- 
roti, kaltinti ar reikalauti. Atsisėskite tiesiai ir ramiai praneškite, 
koks elgesys jums priimtinas ar nepriimtinas. Jo sutikimas visai 
nesvarbu. Jūs žinote, kokį elgesį jūs galite priimti. 

B. Nustatykite ribas ir jų laikykitės. 
Kad bendravimas būtų naudingas, reikia nustatyti ribas. Kiek- 
vienas turi teisę pasirinkti savo gyvenimo ribas ir vertinimo kri- 
terijus. Jeigu partneris jų nesilaikys ar iš jų šaipysis, to netoleruo- 


kite. Tai reiškia, kad jis jums netinka. 

PENKTAS ŽINGSNIS: IŠSISKYRIMAS 


Kai santykių problemų išspręsti neįmanoma ar smurtas tęsiasi, lieka 
tik išsiskirti. 


A. Išeikite oriai. 


Praneškite partneriui, kad jį paliekate, ir paaiškinkite priežastis. 
Nereikia jo kaltinti ar klausytis priekaištų. Nesivelkite į vaidus, 
priekaištus ir nepasiduokite maldavimui pasilikti. Smurtautojas 
gali lengvai pažadėti pasikeisti, tačiau ne taip paprasta prisiimti 
atsakomybę už savo elgesį ir ieškoti pagalbos, kuri būtina norint 
iš tiesų pasikeisti. Jeigu jis to nepadarys, veikiausiai smurtas tę- 
sis. 

Nutraukę smurtinius santykius padėsite ne tik sau, bet ir smur- 
tautojui. Tai jį pažadins. Nebeleisite jam destruktyviai elgtis. 
Padėsite jam suvokti, kad elgesys turi padarinius ir kad anks- 
čiau ar vėliau jis privalo liautis siautėjęs ir pripažinti savo vidinę 


bėdą. 

DVIDEŠIMT KETVIRTAS SKYRIUS 


DEVYNIOLIKTA DIENA 


ELGESYS SU PRIEšAIS 


Mylėkite savo priešus. 


NAUJASIS TESTAMENTAS 
—— 


Daugelio žmonių gyvenimo centras yra priešai. Jie pavojingi, kelia 
grėsmę gerovei ir saugumui. Norėdami apsisaugoti nuo priešų žmo- 
nės visą gyvenimą rezga kovos planus ar stengiasi bent jų išvengti. 
Užuot gyvenimą grindę savo svajonėmis ir vertybėmis, jie susitelkia 
į galimus gynybos būdus. Pagrindinis jų gyvenimo tikslas — užtik- 
rinti savo saugumą. 

Didelį dėmesį priešams skiriantys asmenys bijo rizikuoti, išmė- 
ginti naujoves, megzti pažintis, mokytis, augti ir tobulėti įvairiose 
srityse. Gyvenimas sustoja vietoje. O pavojaus nuojauta nedingsta — 
grėsmė visur tyko. Netgi tada, kai regimo pavojaus nėra, pusiausvy- 
rą sutrikdyti gali net menkiausia kliūtis. 

Po daugelio pažinčių Tami pagaliau sutiko Piterį, trokštamą 
vyrą — patrauklų, protingą, lydimą sėkmės ir, pasak jos motinos, ti- 
krą lobį. Iš pradžių Tami su juo buvo nepaprastai laiminga. Ji gyrėsi 
draugams apie savo santykius ir dėkojo už juos kiekvieną dieną. 

Ilgainiui, kai partneriai vienas su kitu apsiprato, Piteris grįžo 


prie kai kurių senų įpročių: per savaitę vieną ar du vakarus iš darbo 

grįždavo vėliau. Jis su draugais po darbo nueidavo išgerti vieną kitą 
taurę — jam tai atrodė visai nekalta pramoga. Žinoma, Tami šiuose 
pobūviuose nedalyvaudavo. Nė vienas nesivesdavo draugės ar žmo- 
nos. Kai Piteris su Tami dalyvaudavo pobūviuose kartu, jis, kaip 
buvo pratęs, daugiausia bendraudavo su svetimomis moterimis. Pi- 
teris buvo iš prigimties draugiškas žmogus ir jam toks elgesys atrodė 
savaime suprantamas. Tačiau Tami dėl to sunerimo. Netrukus ji 
pastebėjo, kad jis flirtuoja su kitomis moterimis, ir galų gale ėmė 
graužtis dėl savo netobulumo. 

Kadaise buvusi gyvenimo meilė pamažu virto priešu. Tami ėmė 
manyti, kad partneris nori ją sugluminti, pažeminti, ir jos nerimas 
pamažu augo. Priešu virto ne tik mylimasis, bet ir jo kolegės, visos 
moterys, tykančios jį paveržti. Nesaugumas vertė Tami visur matyti 
priešus. 

Būsena, kai visur rodosi grėsmingi priešai, gali lengvai virsti 
paranoja. Netrukus nebelieka nė vieno patikimo žmogaus. Būtina 
nuolat saugotis. Žmogus nebegali mylėti, duoti ir pasitikėti. Netgi 
manydamas, kad nugali priešus, jis iš tiesų pralaimi — netenka lais- 


vės, sveikatos ir geranoriškumo. 


Kas yra priešas? 
Visi priešus matome išorėje — tai koks nors asmuo, jėga, liga, grės- 
minga valstybė. Tačiau daugelio žmonių priešas yra pats gyveni- 
mas — iš pradžių jis patenkina visus troškimus, o paskui visas dova- 
nas atima. Kiti jaučia poreikį kovoti su liga ar senatve, dar kitiems 
didžiausias priešas yra mirtis, atimanti patį gyvenimą. 

Svarbu išsiaiškinti, ką laikome savo priešais ir kokios žalos iš jų 
tikimės. Taip pat turime suvokti, kaip šis požiūris mus veikia, kaip 


ginamės ir nukertame gyslą, maitinančią mūsų gyvenimą. 

Elgesys su priešais 
Įprasta manyti, kad su priešais reikia kovoti. Juos siekiame pergud- 
rauti, demaskuoti, nužudyti, apgauti, išduoti, be to, reikia nuo jų 


gintis. Dėl priešų kyla karai, liejasi kraujas, vaikai lieka našlaičiai, 


išyra šeimos, žūva mylimieji. Kaip tik todėl ši įsigalėjusi nuostata“ 


sutrikdo mūsų ir kitų ramybę. 

Būtina stabtelėti ir pamąstyti apie veiksmus, kuriuos, rūpinda- 
miesi savo saugumu, :u7ime atlikti pasirodžius priešams. Koks šių 
veiksmų poveikis 221252 Kokios mintys, jausmai ir poelgiai užpildo 
mūsų kasdienybę? Ar galime būti laisvi nuo pykčio, kai visas mintis 
ir visą gyvenimą užima priešų žvalgymas ir kova su jais? 

Priešai eikvoja mūsų laiką, dėmesį, jėgas, trikdo gerovę ir netgi 
laimę. Negana to, keistu būdu priešų vis daugėja: nugalėjus vieną, 
iš karto atsiranda dešimt. 

Regis, žmogui įgimta džiaugtis priešais. Mums patinka nuga- 
lėti pavojų ir tamsą. Gyvenimą džiugiai įsivaizduojame kaip didelį 
mūšį, kuriame visada reikia būti pasirengus kovoti. Tai stiprina ego 
ir savo galios pojūtį. Jei galiu nugalėti priešą, esu už jį stipresnis, 
protingesnis ar išmintingesnis. Tai reiškia, kad esu geresnis ir galiu 
valdyti savo gyvenimą. Ar tikrai? Net jeigu laimite kiekvieną kovą, 
ar galite valdyti savo priešą? O gal poreikis kovoti ir laimėti valdo 


jus? 


Būkite artimi su draugais, o dar artimesni su priešais. 
—— 


Išmaniausias, paprasčiausias ir lengviausias būdas atsikratyti prie- 


šų — susidraugauti su jais. Tai užtruks tik akimirką. Paklauskite 

savęs, kas nusprendė, kad šis žmogus ar situacija yra mano prie- 
šas? Jūs. Dabar pakeiskite sprendimą — tarkite, kad šis žmogus jūsų 
draugas. Galite nuspręsti susidraugauti su šiuo žmogumi (situacija 
ar būsena). Be to, savo sprendimu galite nustoti kovoti ir pamilti, 
galite įžvelgti kitus šio žmogaus aspektus, kurie jums nepriešiški. Jei 


nutrauksite šį šokį, kaipgi priešas galės jums pakenkti? 


Tikrasis jūsų priešas 

Dabar, jei esate pasiruošę šiam žingsniui, giliai įkvėpkite — sužinosi- 
te, kur slypi tikrasis priešas. Kas iš tiesų nuolat jaukia jūsų gyveni- 
mą? Kas geriausiai padėtų atkurti pusiausvyrą? 

Atėjo metas suvokti, kad jūsų tikrasis priešas slypi jūsų viduje. 
Jus trikdo neapykanta, pyktis, baimė ir liūdesys. Tikrasis priešas yra 
mūsų polinkis savo pyktį ir baimę projektuoti išoriniame pasauly- 
je — priskirti tai žmonėms bei situacijoms, o paskui su tuo kovoti. 
Kol neatsikratysime pykčio, baimės ir tamsių fantazijų, priešų neat- 


siginsime. Jie yra ne kas kita, o mūsų minčių ir jausmų padariniai. 

ŠIANDIENOS DIETA 


Susidraugaukite su savo priešu 


Nors šiandienos pratimas gali pasirodyti neįveikiamas, iš tiesų jis vienas. 


lengviausių. Reikia tik noro. Turite bent akimirką panorėti padėti kardą 
ir pamąstyti, galbūt jūsų priešas nedaug kuo skiriasi nuo jūsų. Juk jis nori 


tų pačių dalykų ir tikriausiai bijo jūsų ne mažiau už jus. 


PIRMAS ŽINGSNIS: KASDIEN PRISIMINKITE 
Pasakykite sau: „Mano priešas kaip ir aš trokšta būti laimingas ir 
saugus. Kaip ir aš jis yra kentėjęs ir nenori patirti skausmo. Kaip ir 


aš mano priešas vieną dieną susidurs su netektimi ir mirtimi“ 


ANTRAS ŽINGSNIS: KAS YRA JŪSŲ PRIEŠAS 

A. Išvardykite žmones (ar situacijas), kuriuos laikote priešais. (Gali- 
te nustebti sužinoję, kad jus gąsdina net jus mylintys žmonės.) 

B. Surašykite tris vertingas priešo savybes. 

t. Parašykite tris dalykus, kuriuos gavote dėl pažinties su šiuo žmo- 
gumi. 

n. Surašykite tris dalykus, kuriais įskaudinote savo priešą. 


t. Parašykite, ko reikia, kad šis priešas virstų draugu. 


TREČIAS ŽINGSNIS: SUVALGYKITE ŠEŠĖLĮ 
Pasak garsaus psichologo Roberto Bly'aus, šešėlis yra mūsų vidinė 
tamsa, kurios negalime pripažinti ir priimti ir kurią projektuojame 
kitame žmoguje. Tada šis žmogus atrodo turintis visas blogybes, 
kurios slypi mumyse. R. Bly siūlo „suvalgyti šešėlį“. Tai reiškia, mes 


susigrąžiname savo projekciją, prisiimame atsakomybę už savo tam- 

są, kurią matome ir kituose. Ši mintis gali priblokšti, vis tiek apie 

tai pamąstykite. Kai aiškiai suvokiame šį procesą, jis tampa šviesos 

ir galios šaltiniu. 

a. Kam priskiriate daugiausia blogio? 

B. Dėl ko šis žmogus toks nepriimtinas? 

t. Ar pastebite tokių pat savo savybių? 

n. Ar galite bent akimirkai priimti šias savo savybes? (Tai nereiškia, 
kad reikia jas išreikšti elgesiu, tik priimkite jas tokias, kokios 
yra.) 

Kai išvysime ir priimsime bent dalį savo tamsos, nebereikės jos 
projektuoti išoriniame pasaulyje ir su ja kovoti. Suvokdami savo 
vidinę tamsą įgyjame galimybę ją išsklaidyti. Nebereikia jos per- 
duoti kitiems ir pasaulį dalyti į blogį ir gėrį. Suprasime, kad visi 


turime tiek vieno, tiek kito ir kad iš tiesų įmanoma išgyti. 


KETVIRTAS ŽINGSNIS: SUSIGRĄŽINKITE GALIA 
Projektuodami savo tamsą labai silpstame. Bijome nukentėti nuo 
kitų žmonių. Nerimaujame, kad jie gali būti pavojingi ir stipresni. 
Kitaip nei bergždžia kova su vėjo malūnais, noras pajusti ir patirti 
tikrovę sustiprina. 

Be to, susigrąžinę galią, tikroviškai matome kitus žmones. Su- 
prantame, kad visi esame žmonės ir turime panašių poreikių. Ga- 
lime išspręsti bendravimo konfliktus ir pradėti gražų ir naudingą 
susidraugavimo procesą. 

A. Susigrąžinkite galią. Pamatykite, ką su priešu turite bendra, kuo 
esate panašūs. 

B. Priešui pasiūlykite pagarbos dovaną. 

t. Nuoširdžiai išklausykite ir pažinkite priešą. 


». Nustokite jį smerkti. Leiskite jam būti savimi. 

t Duokite priešui tai, ko jis nori ar ko jam reikia. Bent vieną kartą. 
t. Padarykite tai dar kartą. 
6. Matote, kaip gera. 


PENKTAS ŽINGSNIS: KUR DABAR YRA PRIEšAS2 
A. Surašykite, kuo skiriatės nuo savo priešo. 
B. Surašykite, kuo esate panašūs. 


t. Kaip jaučiatės gyvendami draugų pasaulyje? 

DVIDEŠIMT PENKTAS SKYRIUS 


DVIDEŠIMTA DIENA 


KARTOJIMAS IR PATAISOS 


KETURIŲ PRAĖJUSIŲ DIENŲ 
KARTOJIMAS 


PIRMAS ŽINGSNIS: SVARBIAUSIOS MINTYS 
Surašykite svarbiausias keturių praeitų dienų mintis. Kuo jos įsi- 


mintinos? 


ANTRAS ŽINGSNIS: SVARBIAUSI PRATIMAI 
Kurie pratimai jums reikšmingiausi? Kodėl? Gal norite juos pako- 
reguoti? Gerai. Puiku pasirinkti tai, kas tinka, ir dar priderinti. Visi 


esame skirtingi. Mažos pataisos padės geriau įsisavinti medžiagą. 


TREČIAS ŽINESMIS: SUNKIAUSI PRATIMAI 
Kurie pratimai buvo sunkiausi? Ar kurių nors negalėjote atlikti ar 
neatlikote? Nieko bloga. Taip gali būti. Tačiau labai svarbu juos 
prisiminti. Apie tai truputį pamąstykite. Kuo šie pratimai jums 
sunkūs ar nemalonūs? Ar suvokiate, kaip jie atlikti galėtų pakeisti 
gyvenimą? Ar norite nors vieną jų atlikti? Ar norite vieną jų atlikti 


šiandien? 

NETVIRTAS ŽINGSNIS: REIKŠMINGOS BENDRAVIMO SITUACIJOS 
Atlikdami pratimus patiriame naujų ir reikšmingų bendravimo si- 
tuacijų. Tai neišvengiama. Aprašykite, kas atsitiko. Apibūdinkite 
reikšmingas bendravimo situacijas. Kas dar atsitiko bendraujant su 
žmonėmis? Svarbu tai užsirašyti. Nagrinėjant šią programą bus įdo- 


mu atsigręžti ir peržvelgti nueitą kelią. 


PENNTAS ŽINGSNIS: REIKALINGI POKYČIAI 
Aprašykite per šias kelias dienas į galvą atėjusias mintis apie reika- 
lingus pokyčius. Rašykite viską, ką galvojate. Nebūtina viską atlikti 
iš karto. Tik užsirašykite. Vien pripažinti permainų poreikį yra di- 
delis žingsnis į priekį. Tačiau daugelis į tai nekreipia dėmesio. Prisi- 


pažinkite, kad norite suvokti, kokių pokyčių jums galbūt reikia. 


ŠEŠTAS ŽINGSNIS: REIKALINGI VEIKSMAI 
Atlikdami šiuos pratimus galime suvokti, kad ko nors nepamaloni- 
nome skambučiu ar dovana, ko nors nepabaigėme ar neįgyvendino- 
me svajonių. Pravartu tai užsirašyti. Tiesiog išvardykite. Nesigrauž- 


kite. Tik viską surašykite. 


SEPTINTAS ŽINGSNIS: ĮVYKĘ POKYČIAI 
Atlikdami programą pastebime ir savaiminius, spontaniškus savo 
požiūrio pokyčius. Tai aprašykite. Juk nuostabu: daug kas keičiasi 


savaime. 


AŠTUNTAS ŽINGSNIS: ATLIKTI VEIKSMAI 
Savaime keičiantis gyvenimui veikiausiai atlikote daug naujų veiks- 
mų. Visa tai aprašykite. Atliktus dalykus lengva užmiršti. Jeigu ne- 


prisiminsime ir neaprašysime, jie dings. Kuo daugiau įvykių paste- 

bėsime ir suvoksime, tuo didesnį poveikį jie padarys mūsų ir kitų 


gyvenimui. Be to, tai padrąsins ir įkvėps eiti tolyn. 


DEVINTAS ŽINGSKIS: GALIMYBĖS 
Dabar galime surašyti, kokius žingsnius norime žengti. Tinka bet 
kas iš visų gyvenimo sričių. Atliekant šią programą gali kilti naujų 
troškimų, tikslų, vilčių ir galimybių. Nepaleiskite jų iš rankų. Ko- 


kias naujas galimybes regite? Užsirašykite. Įgyvendinkite. 


DEŠIMTAS ŽINGSNIS: PAŽADAI 
Ar šiandien norite ką nors pasižadėti? Šis stiprus pasiryžimas jums 
labai svarbus. Pažadai turi galios, o dar didesnės — jų tesėjimas. 
Duokite pažadą, kurį galėsite tesėti. Stebėkite, kaip jaučiatės jo lai- 


kydamiesi. 


VIENUOLIKTAS ŽINGSNIS: LAIMĖJIMAI 
Dabar surašykite laimėjimus savo gerovei. Sąmonė natūraliai neigia 
pokyčius, pažangą ir atliktus darbus. Prissmindami, kas vyksta, ir 
tai taisydami šį procesą keičiame. Suvokiame savo elgesį ir jo pa- 
darinius savo gyvenimui. Tai atlikdami su nuostaba atrasite, kiek 
daug laimėjote. Dalykų, į kuriuos kreipiate dėmesį, daugėja. Kuo 
daugiau galvosite apie laimėjimus (ne apie netektis), tuo daugiau jų 


patirsite. 


Gero vėjo. 


PYKČIO DIETA | 161 


DVIDEŠIMT ŠEŠTAS SKYRIUS 


DVIDEŠIMT PIRMA DIENA 


PYKTIS ŠEIMOJE 


Visa žmonija yra viena šeima, viena tauta. 


MAHOMETAS 
—— 


Pyktis dažniausiai prasiveržia šeimoje, kur pasėjamos ir jo sėklos. 
Artimieji, su kuriais gyvename, prie kurių prisirišame ir nuo kurių 
priklausome, gali stipriai paveikti mūsų širdis ir protus. Šeimoje 


gynybinės sienos yra plonesnės, o lūkesčiai ir reikalavimai didesni. 


Šeimos vaizdiniai 
Aiškiai įsivaizduojame, kaip „turėtų“ elgtis tėvai, broliai, seserys ar 
vaikai. Manome turintys teisę iš šeimos narių reikalauti meilės ir dė- 
mesio. Tėvai įsitikinę, kad vaikų pagarbos ir paklusnumo nusipelno 
vien savo padėtimi (nesvarbu, kaip elgiasi su vaikais). Vaikai dažnai 
mano panašiai. Visi trokšta „laimingos šeimos“, kurios visi nariai 
dalijasi meile, rūpesčiais ir sunkumais. Deja, ši svajonė dažnai lieka 
neįgyvendinta. Daugeliui laimingos šeimos mitas netampa tikrove. 
Šeimose dažnai vyrauja nesantaika, pyktis, brolių ir seserų var- 
žybos, pavydas, netinkami lūkesčiai ir reikalavimai, nesupratingu- 
mas. Vis dėlto tai puiki vieta išmokti įveikti daugelį sunkumų, tapti 


savarankiškiems, išmokti mylėti ir priimti kitus bei save. 

Klėja ne vienerius metus psichoterapeutui skundėsi dėl mamos. 
Ši buvo silpna, pasyvi, bejėgė, negalėjo pasipriešinti tėvui, kuris 
engė ne tik ją, bet ir visą šeimą. Pasak Klėjos, motina gyveno tuš- 
čiai: švaistė laiką parduotuvėse ir grožio salonuose. Už tai duktė jai 
negalėjo atleisti. Klėja negailestingai kaltino motiną už kiekvieną 
klaidą. Mama esanti kalta dėl to, kad Klėją palieka visi vaikinai ir 
ji niekada neištekės. Klėja tvirtino, kad motina nusikalto jai neduo- 
dama moters elgesio pavyzdžio. Klėja nenorinti elgtis kaip motina 
ir todėl dabar nežinanti, kas esanti. 

Iš tiesų čia buvo kalta ne motina, o rusenantis Klėjos pyktis, 
kurio ji laikėsi ir kuris laikė ją. Ji nenorėjo priimti motinos tokios, 
kokia ji yra, ir nesuvokė, kad gali tapatintis su daugybe kitų mo- 
ters pavyzdžių. Klėjai kliudė jos pačios gilus apmaudas dėl to, kad 
neturi „svajonių motinos“. Visi puoselėjame idealių tėvų ar vaikų 
vaizdinius. Kai tikrovė jų neatitinka, pyktis ir nusivylimas sutrikdo 
mūsų augimą ir neleidžia susikurti šeimos ir gyvenimo pagal savo 


vertybes ir dabartinę viziją. 


Tapatumas ir šeima 

Pagrindinis veiksnys, trikdantis šeimos ramybę ir keliantis pyktį, 
yra polinkis tapatinti šeimos narius, tarsi jie būtų vieni kitų atspin- 
džiai. Tėvai vaikus laiko savo atspindžiais, priskiria jiems savo ydas 
ar nori, kad vaikai kartotų tėvų klaidas ir nusivylimus. Šeimos na- 
riai natūraliai yra linkę manyti, kad visi yra panašūs ir panaši gy- 
vensena ar pasiekimai padarys visus laimingus. Tai didelė klaida, 
sukelianti daug skausmo. Įdomu pastebėti, kad daugumoje šeimų 
skirtumai mažai toleruojami. Dauguma mano, kad tobuloje šeimo- 
je visi yra panašūs, o vaikai noriai priima tėvų siūlomus mąstymo 


ir elgesio modelius. 

Individuacija [tapsmas savimi) 

Vienas svarbiausių šeimoje vykstančių procesų yra individuacija. 
Augantis vaikas (ar kartu gyvenantys sutuoktiniai) gali pažinti 
save, atsiskirti nuo mylimų žmonių ir būti savitas. Tačiau kai ku- 
riems tai nepakenčiama. Jie į šeimos narių skirtumus reaguoja kaip 
į atsiskyrimą ar net atstūmimą. Jie nesupranta, kad šeimos nariai, 
netapę savimi, nesubrendę kaip individualybės, negalės mylėti. Kyla 
daug pykčio, apmaudo, skausmo. (Tai ypač išryškėja santykiuose 
su paaugliais, kai formuojasi naujas jų tapatumas ir jie aštriausiai 
maištauja prieš šeimos požiūrį ir vertybes.) Vis dėlto šiame raidos 
tarpsnyje kaip ir kituose dauguma šeimos narių labiausiai trokšta 
būti išgirsti, suprasti ir pripažinti tokie, kokie yra. Kaip tik tai yra 


meilės patyrimas. 


Šeimoje nepatenkinti poreikiai 
Tam tikrame raidos etape šeimos nariai išeina į išorinį pasaulį ir tam- 
pa kitų grupių nariais. Šios grupės dažnai būna tarsi naujos šeimos. 
Nereikia nė sakyti, kad šiose grupėse žmonės nesąmoningai ima kar- 
toti pirmoje šeimoje išmoktus elgesio modelius. Jeigu joje daug porei- 
kių liko nepatenkintų, žmonės siekia juos patenkinti dabar. Pernelyg, 
reiklių tėvų vaikai, besivadovaujantys senais įpročiais, linkę priešintis 
reikalavimams ir naujoje grupėje (arba elgiasi priešingai, patys kelia 
kitiems panašius reikalavimus). Romantiniuose santykiuose jie daž- 
nai kartoja tėvų bendravimo modelius arba elgiasi šiems priešingai. 
Vienaip ar kitaip pirma šeima lieka svarbiausias pavyzdys. 
Konfliktus, reikalavimus, nepatenkintus poreikius būtina sieti 
su jų ištakomis šeimoje ir ten įveikti šiuos sunkumus. Anksčiau ar 
vėliau privalu susitaikyti su savo šeima, priimti ją tokią, kokia yra. 


Tik tada galėsime kurti naują ir sveiką gyvenimą. 

Pasirinktos šeimos 

Susitaikę su savo šeima, galime „pasirinkti“ žmones ir santykius, 
kurių norime ir kuriuos vertiname. Nors pirmoji šeima lieka ta pati, 
visada galime rinktis draugus ir su jais megzti santykius, kuriais iš- 
reiškiame save ir savo troškimus. Dabar galime sukurti naują šeimą, 
atitinkančią mūsų norus ir svajones. Tai nereiškia, kad reikia išsiža- 
dėti senosios šeimos, — būtina iš jos mokytis, vis dar ją puoselėti ir 


kartu žengti į priekį, kurti gyvenimą pagal savo norus. 

ŠIANDIENOS DIETA 


Susitaikykite su savo šeima 


Suvokus, kad velkame sunkų, kadaise įgytą elgesio modelių šleifą, lengva 
pradėti iš jo vaduotis. Kol nesusitaikysime su savo šeima, neišvengiamai 
liksime praeityje. Vėlgi ne kartą išgyvensime kadaise šeimoje patirtą at- 
stūmimą, trokšime meilės ir pripažinimo, kaip troškome tada, ir to ne- 
tinkamai reikalausime iš dabartinio gyvenimo. Net jei ir gausime, tai 
neužpildys gilios tuštumos, kuri atsivėrė vaikystėje nepatenkinus šio po- 
reikio. Vienintelis būdas ją užpildyti — pripažinti šio poreikio ištakas. 
Pradėję susitaikymo su šeima procesą, sau ir šeimos nariams padovanosite 


brangiausią dovaną. 


PIRMAS ŽINGSNIS: PRIPAŽINIMAS 

A. Aprašykite kiekvieną šeimos narį: ko norėjote iš jo ir koks jis, 
jūsų manymu, turėjo būti. 

. Kiekvieną šeimos narį pripažinkite tokį, koks yra. 

t. Kiekvienam šeimos nariui leiskite būti tokiam, koks yra. Įsisą- 
moninkite, kad tai nėra jūsų atspindys. 

n. Apibūdinkite save šeimoje. 

t. Leiskite sau būti visiškai tokiam, koks buvote, nepriklausomai 
nuo kitų nuomonės apie jus. 

r. Aprašykite, ką gavote iš kiekvieno šeimos nario ir kaip jie jus 
rėmė. 


6. Aprašykite, ką davėte jiems. 

ANTRAS ŽINGSNIS: PADĖKONKITE 

a. Kiekvienam šeimos nariui parašykite formalų padėkos laišką už 
kokį nors svarbų gautą dalyką. 

B. Ar norite jiems ką nors padovanoti? Šiandien padovanokite vie- 


ną dovaną. 


TREČIAS ŽINGSNIS: ATSIPAAŠYKITE 

Jeigu ištaisėme klaidas, vadinasi, praėjome ilgą pykčio atsikra- 
tymo ir savęs priėmimo procesą. Kitaip nei įprasta manyti, norint 
jaustis laisviems ir laimingiems ir žengti pirmyn, ne tiek svarbu su- 
laukti kitų atsiprašymo, kiek būtina atsiprašyti patiems. 

A. Užuot mąstę apie kitų padarytas skriaudas ir savo nusivylimus, 
pagalvokite, ar neturėtumėte vienaip ar kitaip ko nors atsiprašy- 
ti. Jei taip, atsiprašykite. Parašykite atsiprašymo žinutę. Papra- 
šykite atleidimo. Net jei skriaudą padarėte labai seniai, jums tai 
bus labai naudinga. Tai bus svarbu ir adresatui. 

a. Pamąstykite, kaip galėtumėte dabar atlyginti šią skriaudą. (Ga- 
lire paklausti nuskriaustojo arba sugalvoti būdą kompensuoti 
žalą.) Dabar tai atlikite. (Jeigu negalite to padaryti šeimos na- 


riui, galbūt įmanoma kam nors kitam.) 


KETVIRTAS ŽINGSNIS: SUKURKITE NAUJĄ ŠEIMĄ 
a. Aprašykite, kokios, jūsų nuomone, yra didžiausios šeimos verty- 
bės. Ką norėtumėte patirti šeimoje? 


B. Pasirinkite draugus ir pagal šias vertybes kurkite santykius. 

DVIDEŠIMT SEPTINTAS SKYRIUS 


DVIDEŠIMT ANTRA DIENA 


PYKTIS DARBOVIETĖJE 


Tas, kuris iš savęs reikalauja daug, o iš kitų mažai, 
niekada neužsitrauks pykčio. 


KONFUCIJUS 
——— 


Dažnai pyktis išsiveržia darbovietėje. Kartais subtilesniais būdais, o 
kitąsyk tiesmukesniais. Kraštutiniu atveju įširdę darbuotojai nužu- 
do kolegas, kuriuos kaltina dėl padarytos žalos. Laimei, pyktis pasi- 
reiškia gerokai subtilesnėmis formomis: konkurencija, atsiribojimu, 
valdingumu, galios žaidimais ir daugeliu kitokių elgesio modelių, 
kurie versle priimtini. Šiurkštus darbdavio elgesys su pavaldiniu 
gali būti visuomenėje priimtinas, vis dėlto tai yra ne kas kita, o pyk- 
čio raiška, kuri neigiamai veikia ir darbdavį, ir darbuotoją. 

Pyktis gavėjui numuša ūpą - slopina jo entuziazmą, kūrybin- 
gumą ir norą siekti geriausio rezultato. Anksčiau ar vėliau užgau- 
tas darbuotojas randa būdą viršininkui atsilyginti (dažnai padaryto 
darbo kiekiu ir kokybe). Viršesnysis, kuris leidžia sau valdyti ir už- 
gauti kitus, taip pat nukenčia — jis privalo gyventi su savo pykčiu — 
anksčiau ar vėliau jis paveikia kūną, protą ir gerovę. Taigi ant kitų 
išlietas pyktis neišvengiamai grįžta pačiam. 

Kara buvo puiki darbuotoja — stropi, atsidavusi, noriai dirbdavo 


ilgus viršvalandžius. Tačiau jos tiesioginei vadovei tai nepatiko. Ji 

pavydėjo Karai sėkmės ir kolegų dėmesio. Vadovei netgi atrodė, kad 
pavaldinė taikosi paveržti jos padėtį. Nesaugi viršininkė ėmė Karai 
sistemingai kenkti — pastebėdavo kiekvieną jos klaidą ir visada gru- 
biai priekaištaudavo, dažnai viešai. Kara netikėdavo savo akimis. 
Kad ir kaip stengdavosi, viršininkė visada ieškodavo priekabių ir 
nepriimdavo jos rezultatų. 

Netrukus Karai sėkmė ėmė slysti iš rankų. Ji vėluodavo į darbą, 
ilgiau pietaudavo ir rasdavo priežasčių išeiti anksčiau. Taip pat ėmė 
daugiau sirgti. Savaime suprantama, viršininkė turėjo vis daugiau 
pagrindo ją kritikuoti. Karos savijauta prastėjo, ji tapo išsiblaškiusi. 
Viršininkė pagaliau gavo siekiamą rezultatą — sumenkino Karą, su- 
trikdė jos pusiausvyrą ir gebėjimus. Netrukus Kara buvo atleista, ir 


viršininkė džiaugėsi pašalinusi pagrindinę konkurentę. 


Visuomenėje priimtinas pyktis 
Daugumos įstaigų hierarchija vadovui suteikia teisę į tam tikrą el- 
gesį su pavaldiniu. Vadovas turi „teisę“ prižiūrėti pavaldinių darbą 
ir užtikrinti tam tikrą produktyvumo ir kokybės lygį. Būtinybe 
kontroliuoti galima pateisinti viršininko šiurkštų toną, priekaištus, 
priekabiavimą ir kitas pykčio formas, nukreiptas į pavaldinį, ku- 
ris priklauso nuo viršininko geros nuomonės. Darbuotojai visada 
priklauso nuo savo vadovų ir, kad galėtų dirbti toliau, privalo juos 
patenkinti. Kitaip jie galbūt rizikuoja savo gerove. O viršininkas 
pasinaudodamas padėtimi gali nekliudomas reikšti savo valdžią, 
kontroliuoti, manipuliuoti ir išlieti savo pyktį. Kai kurie žmonės 
mano, kad šie nelygiaverčiai santykiai jiems suteikia galimybę iš- 
reikšti pyktį, kurio negalima išlieti kitur. 

Nereikia nė sakyti, kad svarbu suvokti ir pašalinti šiuose santy- 


kiuose slypintį pavojų. 

Pykčio perkėlimas 

Už socialiai priimtino pykčio, kuris gali pasireikšti darbovietėje, 
slypi gerokai sudėtingesnis reiškinys. Bendradarbiai vieni su kitais 
praleidžia daugiau laiko nei su savo šeimos nariais ar draugais. Šioje 
aplinkoje „perkėlimas“ neišvengiamas. Perkėlimas yra jausmų pro- 
jektavimas žmogyuje, kuris su jais nesusijęs. 

Pavyzdžiui, kiekviena grupė, kurios nariai daug laiko praleidžia 
kartu, panašėja į šeimą. Tada jie grupėje nesąmoningai ima taikyti 
savo šeimos elgesio modelius ir pajunta tai, ką jaučia savo šeimoje. 
Kai kurie žmonės darbe jiems pakeičia reikšmingus šeimos narius. 
Jie prisimena (sąmoningai ar nesąmoningai) tėvą, motiną, brolį ar 
seserį ir savo elgesiu kartoja kokį nors savo šeimos raidos tarpsnį. 
Dažnai tai vyksta nesąmoningai. 

Šis procesas gali išryškėti, kai kas nors neadekvačiai reaguoja 
į bendradarbio elgesį. Tokių ženklų turi valdžios baimė, perdėtas 
poreikis įtikti, nuolatinis įniršis, nerimas ar į ką nors nukreiptas 
perdėtas kritiškumas. Labai tikėtina, kad kadaise nepripažintas ar 
užgniaužtas pyktis vienokiu ar kitokiu būdu išsiverš darbinėje situ- 
acijoje, esant tarp žmonių, kurie daug laiko praleidžia kartu. 

Labai svarbu atskirti dabartinių aplinkybių sukeltą pyktį nuo 
praeityje patirto pykčio projekcijos. Pyktis iš praeities nenuslūgs, 
kad ir kaip stengsitės pataisyti dabartinę situaciją. Perkeliamas, arba 
projektuojamas, pyktis yra didelio nerimo, streso ir impulsyvaus el- 


gesio darbovietėje šaltinis. 


Sėkmės troškimas 
Kitas pykčio šaltinis yra intensyvi konkurencija, kuri dažnai palai- 
koma darbo vietoje. Kai kurie žmonės, perdėtai trokštantys laimėti, 


daugelį savo kolegų mato kaip grėsmę, kurią reikia vienaip ar ki- 

taip pašalinti. Jų žvilgsnis į kitus kupinas pykčio, klastos, troški- 
mo visiems, pastojusiems kelią, perkąsti gerkles. Nekontroliuojama 
konkurencija yra didelis pykčio šaltinis, kuris kelia grėsmę abiem 
varžovams. Daugelyje įmonių vyrauja požiūris, kad konkurencija 
lemia darbo produktyvumą ir kokybę. Tačiau jos visai nesirūpina 
darbuotojų gyvenimo kokybe, tik savo pelnu. Kitos organizacijos 
supranta, kad geriausią rezultatą galima pasiekti komandiniu dar- 
bu, kai laimi visi. Todėl svarbu perprasti įmonės kultūrą. Jeigu ji 
pagrįsta pykčiu ir didele konkurencija, čia dirbant teks sumokėti 


didžiulę kainą. 

ŠIANDIENOS DIETA 


Varžovą paverskite sąjungininku 


Nepaprastai naudinga stabtelėti ir įvertinti, kiek konkurencija ir pyktis 
kursto jūsų darbo įkarštį. Jeigu varo pirmyn sėkmės poreikis, svarbu išsi- 
aiškinti, kas jums yra sėkmė. Ar tai reiškia nurungti kitus ar išstumti juos 


iš žaidimo lauko? Ar tai jūsų gyvenimo varomoji jėga? Kokia jos kaina? 


PIRMAS ŽINGSNIS: RASKITE VARŽOVĄ 
Su kuo varžotės darbe? Pasirinkite varžovą, kuris jums kelia dau- 
giausia rūpesčių. Parašykite, ką norite laimėti. Aprašykite savo po- 
žiūrį į šį žmogų ir būdus, kuriais konkuruojate. Kas dažniausiai 


laimi? Kaip jaučiatės laimėję? 


ANTRAS ŽINGSNIS: LEISKITE LAIMĖTI KITIEMS 
Šiandien leiskite laimėti varžovui. (Jeigu tai klientas, su kuriuo de- 
ratės, duokite jam viską, ko nori.) Visą šią dieną būkite geranoriškas 
varžovams. Sugalvokite, kaip jiems padėti. Pasakykite jiems bent 
vieną dalyką, kuriuo jie pelno jūsų dėmesį ir pagarbą. Kaip šiandien 


jaučiatės? Kas tikrasis nugalėtojas? 


TREČIAS ŽINGSNIS: SĖKMĖ An ŽLUGIMAS 
Parašykite, ką jums reiškia sėkmė. O kas yra pralaimėjimas? Kaip 
turėtumėte jaustis laimėjęs? Ar iš viso kada nors laimite? O gal pra- 
laimite? Kaip dažnai nusprendžiate, kad pralaimėjote? Ar šie krite- 
rijai patikimi? Pamąstykite, ar į paskutinę nesėkmę galite pažvelgti 


kaip į laimėjimą. 

KETVIRTAS SKYRIUS: SUKURKITE APLINKĄ, KURIOJE LAIMĖTŲ VISI 
Pamąstykite apie situaciją, kurioje laimėtų visi. Kaip galima ją su- 
kurti? Įsivaizduokite tokią dieną ir ją aprašykite. Pamąstykite apie 


gyvenimo kokybę tokioje situacijoje. Ko ji verta jums? 

DVIDEŠIMT AŠTUNTAS SKYRIUS 


DVIDEŠIMT TREČIA DIENA 


PYKTIS ANT VALSTYBĖS 
VALDZIOS IR ORGANIZACIJŲ 


Kelionėje žmogus nori sekti savo vedlį. 


CHEŠBON NEFEŠ 
— 


Jau išsiaiškinome, kad nepažintą, nepripažintą ir neišreikštą pyktį 
užgniaužiame. Užgniaužtas pyktis yra tarsi tiksinti laikrodinė bom- 
ba, kuri neišvengiamai sprogsta. Dažniausiai individas savo pyktį 


projektuoja išoriniame pasaulyje. 


Pykčio projekcija 
Žmonės, patiriantys užgniaužto pykčio sukeltą įtampą, gyvena 
pavojų, žiaurumo ir nekenčiamų dalykų pilname pasaulyje. Už- 
gniaužtas pyktis randa daugybę vietų, atvejų ir organizacijų, kurios 
atrodo visiškai vertos neapykantos. Pykčiui išlieti sugalvojama daug 
dingsčių — jis sužlugdo vyriausybes, organizacijas ir asmenis. De- 
monstracijas, politines bylas, šmeižtą ir pan. dažnai įžiebia ne kas 
kita, o asmeninis pyktis ir keršto troškimas. 

Nesakome, kad negali būti pagrįstų priežasčių demonstracijoms, 
politinėms ir kitokioms byloms kelti. Svarbu suvokti skirtumą tarp 
tinkamos ir pagrįstos reakcijos į visuomenines bei politines proble- 


mas ir tam tikrų asmenų užgniaužto įniršio pakurstytos reakcijos. 

Tėvas daug metų šiurkščiai elgėsi su Rėjumi ir jo broliais bei se- 
serimis. Kaip vyriausias vaikas jis jautėsi ypač atsakingas už šeimos 
narių kančias. Tėvas kiekvienam grasindavo, visus mušdavo, aprėk- 
davo ir visada sakydavo, kad yra viršiausias ir už viską atsakingas. 
Pasyvi ir priklausoma motina negalėjo pasipriešinti tėvui, apginti 
vaikų ir savęs. 

Visą gyvenimą Rėjus svyravo tarp siaubo ir bejėgiškumo jausmo 
ir svajonių apie kerštą tėvui ir apie savo pergalę prieš jį. Jis įsivaizda- 
vo, kad perima šeimos valdymą ir rūpinasi jaunesniais vaikais. Kol 
Rėjus gyveno namie, šios fantazijos buvo tik svajonės. Atrodė, kad 
stipriam tėvui pasipriešinti neįmanoma. Tačiau vos paliko namus, 
Rėjus savo rusenantį teisingumo troškimą nukreipė prieš valstybės 
valdžią. Jis įsitraukė į politines bylas ir nesivaržydamas viešai kriti- 
kavo įvairius politikus, kurie, jo manymu, piktnaudžiavo rinkėjų 
pasitikėjimu. Rėjus naršydavo žinias apie pasaulio garsenybes, to- 
kias kaip įvairių šalių aukšti politikai. Jam labai patiko dalyvauti 
demonstracijose, ypač jei galėdavo tikėtis riaušių. 

Akivaizdu, kad Rėjus jausmus tėvui nukreipė į valstybės valdžią. 
"Turėdamas savo politinės grupės paramą, jis jautėsi pajėgus veikti, 


pateisinti savo elgesį ir galų gale atsikratyti bejėgiško įniršio. 


Ne įasmenį nukreiptas pyktis 

Rėjaus atvejis gali pasirodyti kraštutinumas, tačiau tai puikus savo 
pykčio projektavimo valstybės valdžioje ir įvairiose organizacijose 
pavyzdys. Tokiems žmonėms kaip Rėjus patogu ir atrodo pagrįs- 
ta pyktį nukreipti į abstrakčias struktūras. Jie nepažįsta Žmonių, 
kuriuos puola, tik žino jų viešą personą. Tai puiki galimybė pro- 
jektuoti pyktį ir viską, ką nori. Valdžios atstovus jie retai susitinka 


asmeniškai, todėl gali likti neatpažinti. Galbūt Rėjus žino ir tiesos 

kruopelytę, tačiau ši tiesa nepagrįstai perdėta ir ją sukūrė jo paties 
prisiminimai apie patirtą smurtą. 

Visi viešieji asmenys gali lengvai tapti projekcijomis ir dažnai 
tai atsitinka. Ne tik asmenys, bet ir valdžia ar organizacijos, ku- 
rių atstovaujamos vertybės yra priešingos individo nuostatoms arba 
palaiko veiksmus, kurie individui atrodo smerktini, dažnai tampa 
užgniaužto pykčio taikiniu. 

Vėlgi netvirtiname, kad iš viso nėra pagrindo pykti ar imtis tam 
tikrų veiksmų, tačiau kai reakcija yra perdėta ar pyktis prasiveržia 
aklai, neatsižvelgiant į situaciją, faktus ar bendrą valdžios ar organi- 
zacijos vaizdą, yra pagrindo manyti, kad veikia projekcija. 

Galima pridurti, kad ir žmonių nerimas dėl naujos valdžios 
dažnai yra projektuojama vaikystėje patirta baimė. Iš šeimos tiki- 
mės saugumo ir rūpinimosi mūsų poreikiais. Kai šis pasitikėjimas 
susvyruoja, kai pasijuntame nesaugūs ar susiduriame su neteisybe, 
seni jausmai kaipmat atgyja, ir juos nukreipiame į organizacijas ar 


valdžią, kuriai taip pat priskiriame gynėjo vaidmenį. 


Pyktis ant valdžios 
Perdėto pykčio ant valdžios ar organizacijų pagrindinė priežastis 
dažniausiai yra asmeninis konfliktas su autoritetais. Didelį povei- 
kį daro kadaise namuose, mokykloje ar bažnyčioje patirtas auto- 
riteto valdingumas, priespauda, pažeminimas ar smurtas. Lieka 
žaizdos, kurios vėliau trikdo suaugusiojo gyvenimą. Didelį pyktį 
ir juo pagrįstą nepasitikėjimą valdžia sukelia patirta išdavystė ir 
nusivylimas. 

Todėl vaikams svarbu teigiami autoritetai. Jiems reikia pavyz- 
džių, didvyrių, kuriuos gerbtų, mylėtų ir su kuriais tapatintųsi. 


Vaikai natūraliai linkę pasitikėti suaugusiaisiais (autoritetais) ir šį 

pasitikėjimą reikia branginti. Netekęs pasitikėjimo ar nukentėjęs, 
nusivylęs vaikas ne tik ima nekęsti visų autoritetų, jam paskui sun- 
ku pačiam tapti autoritetu. Taip pat sunku arba neįmanoma visiškai 
subręsti ir prisiimti visas suaugusiojo pareigas. Visas šio žmogaus 
gyvenimas lieka maištas. Jam autoritetas yra ne vedlys, padėjėjas 
ar įkvėpėjas, bet priešas, grasinantis atimti laisvę, kūrybingumą ir 


asmeninę teisę būti savimi. 


Tapklte savo gyvenimo autoritetu 
Autoritetų garbinimas ir nekentimas yra vienos monetos pusės. Abu 
polinkiai kyla iš prisirišimo prie išorinių autoritetų ir iš negalėjimo 
būti savo gyvenimo autoritetu. Ir viena, ir kita žalinga — abu polin- 
kiai individą įkalina vaikystėje, kada jam reikia priežiūros. 
Brendimo procese svarbu jaustis lygiaverčiam autoritetui, susi- 
grąžinti jame projektuotą savo galią ir galiausiai išmokti prisiim- 
ti atsakomybę už savo gyvenimą. Kai tai tampa įmanoma, pyktis 
kitiems gerokai nuslūgsta ir galima laisvai naudotis savo energija, 


konstruktyviais ir sveikais būdais kurti savo gyvenimą ir vertybes. 

ŠIANDIENOS DIETA 


Tapkite savo autoritetu 


Kai susigrąžiname galias ir prisiimame atsakomybę už savo veiksmus, 
jaučiamės gerai ir gyvenime atsiranda naujų galimybių. Tačiau daugelis 
žmonių dar nežengė šio žingsnio - nesvarbu kiek metų jau gyvena. Dau- 
gelis lieka nesąmoningai prisirišę prie organizacijų ir autoritetų, kurie jų 


nesustiprina, ir kursto savo nesąmoningą pyktį. 


PIRMAS ŽINGSNIS: KAS JŪSŲ GYVENIMO AUTORITETASD 
Prisiminkite ir išvardykite savo gyvenimo „autoritetus“. Kam ati- 
duodate galią? Ką gerbiate? Svarbiausias klausimas: ar šie autoritetai 
jums naudingi? Ar tai padrąsinimo, sveikatos ir įkvėpimo šaltinis? 
O gal jie skatina save nuvertinti ir bausti? 

(Į autoritetų sąrašą galite įtraukti žmones, nuostatas, organiza- 


cijas, valdžią ir kt.) 


ANTRAS ŽINGSNIS: ATSISAKYKITE NEIGIAMŲ AUTORITETŲ 
Šis žingsnis gali pasirodyti sunkus, tačiau toks nėra. Reikia tik ati- 
džiai išnagrinėti kiekvieno autoriteto poveikį, kurį paririate. Tai 
aprašykite. Pasirinkite vieną neigiamą autoritetą ir surašykite visus 
būdus, kaip jis trikdo jūsų gerovę. 

Daugelis vadinamųjų autoritetų iš tiesų yra neigiamos jėgos, 
prisidengusios ypatingos galios, išminties ar tinkamumo kaukėmis. 
Viena iš pagrindinių brendimo užduočių yra atidengti šiuos neigia- 
mus autoritetus ir pakeisti juos teigiamais ir naudingais. 

Tiriant įvairių autoritetų poveikį, lengva atpažinti destrukty- 


viuosius ir juos pakeisti. Atliekant šį pratimą, pyktis ant valdžios ir 

organizacijų gerokai sumažės ir ims reikštis tinkamomis formomis. 


Nustosime projektuoti neigiamus savo gyvenimo autoritetus. 


Juos pažinsite iš vaisių. 


NAUJASIS TESTAMENTAS 
— 


TREČIAS ŽINGSNIS: UŽTIKAINKITE TEIGIAMĄ ĮTAKĄ 
Iš neigiamų autoritetų sąrašo po vieną autoritetą per dieną pakeiski- 
te teigiama įtaka — asmeniu, nuostata ar veikla, kurią vertinate. Tuo, 
kas turtina jūsų gyvenimą. 

Tai atlikdami atimate galią iš neigiamų autoritetų ir prisiimate 
atsakomybę už savo vertybes, kurios puoselėja jūsų gyvenimą. Dau- 
giau nebesijausite aplinkybių 242. Dabar galite pasirinkti savo ver- 
tybes. Tai svarbiausias brandumo pranašumas, kurio neturi vaikai 


ir pykčio valdomi žmonės. 

DVIDEŠIMT DEVINTAS SKYRIUS 


DVIDEŠIMT KETVIRTA DIENA 


IŠANKSTINĖS NUOSTATOS 


(1 KITĄ LYTINĘ ORIENTACIJĄ, 
RASĘ AR RELICIJĄ NUKREIPTAS PYKTIS) 


Bičiulio garbę brangink kaip savąją ir lengvabūdiškai nepykink. 


JOHANANAS BEN ZAKAI 
—— 


Nelaimei, mūsų auklėjimas ir švietimas įskiepija daug išankstinių 
nuostatų. Ieškodami vertybių ir tapatumo tampame kokios nors 
atskiros, iš kitų išsiskiriančios grupės dalimi. Taip ne tik jaučia- 
mės atskiri ir išskirtiniai, bet ir visus pranašumus ir dorybes pri- 
skiriame savo grupei, o neigiamus aspektus dažnai atmetame ir 
savo baimę bei neapykantą priskiriame kitiems. O kitos grupės 
pavojingos, todėl jas turime pažeminti ir joms parodyti jų vietą. 
Šios grupės savaime yra visuomenės atmatos, tiesiogine ir perkelti- 
ne reikšme. Jų reikia vengti ir jokiu būdu negalima įsileisti į savo 
gyvenimą. Be to, tai tinkamas atpirkimo ožys ir visokio smurto 
objektas. Tokios nusikaltimų iš neapykantos ištakos. Taip prasi- 
deda ir karai. 

Redžinaldas buvo doras, garbingas pilietis, gerai žinomas ben- 
druomenėje, kurioje užaugo ir į kurią grįžo baigęs koledžą. Jis jautė 
stiprią priklausomybę savo rasei, religijai ir šeimai, o visų kitų, kurie 
neatitiko jo patogaus pasaulio mastelio, netoleravo. Jis netgi slapta 


nekentė kitos rasės, religijos ir kultūros atstovų dėl to, kad jie nesi- 

laikė jo papročių ir išpažino kitokias vertybes. Jis dažnai puse lūpų 
murmėdavo, kad šie žmonės „barbarai“, nepakankamai pažengę, 
kad būtų verti dėmesio. 

Kai Redžinaldo kaimynystėje kitos rasės ir religijos žmonės nu- 
sipirko būstą, jis ėmė nerimauti, jautėsi lyg užpultas ir nesaugus. 
Jis neleido šiai šeimai dalyvauti įvairiose organizacijose ir bendruo- 
menėje. Redžinaldas naktimis tvirtai užsisklęsdavo duris ir su šiais 
kaimynais nesisveikindavo. Galų gale gyvenimas jam taip apkarto, 


kad jis, pardavęs būstą, su šeima išsikraustė. 


Išankstinės nuostatos ir tapatumas 

Redžinaldo reakcijos priežastis buvo ne tik socialinis išmokimas ir 
klaidingas savo viršenybės suvokimas, bet ir silpnas jo tapatumas. 
Iš tiesų jis nežinojo kas esąs. Nesuvokė savo vietos gyvenime ir ne- 
sijautė saugus. Redžinaldas susikūrė dirbtinį tapatumą, t. y. apsi- 
juosė siena, kurios pamatas — tapatumas su savo grupe. Norėdamas 
gyventi mėgstamame pasaulyje jis užsidarė belangiame kalėjime, iš 
kurio negalėjo išeiti ir į kurį niekas negalėjo įsiveržti. 

Kaip Redžinaldas nepažino savęs, taip jis negalėjo perprasti kito 
žmogaus. Projektuodamas kraštutinumus, jis žmones matė tik kaip 
simbolius. Tokiu požiūriu Redžinaldas ignoravo kitų ir savo žmo- 
giškumą. Jis neturėjo natūralaus ir lankstaus tapatumo, o tik susi- 


kurto priimtino savivaizdžio simbolį. 


Šešėlio projektavimas 

Kitas esminis bet kokių išankstinių nuostatų dėl skirtingų religi- 
jų, rasių ar lytinių orientacijų aspektas yra vadinamasis šešėlio pro- 
jektavimas. Šešėlis yra individui nepriimtina jo asmenybės dalis. 


Pavyzdžiui, užslėprą pyktį žmogus projektuoja tuose individuose, 

kurie yra „tariamai“ kitokie — kitos religijos, rasės ar lytinės orien- 
tacijos. Projektuojant šešėlį, kitos grupės atstovai atrodo pikti ir 
pavojingi. Tačiau iš tiesų pavojų kelia tik užgniaužtas pyktis, tad 
jo atsikratome projektuodami jį kituose. Atstumdami šią grupę, 
atmetame savo vidinį pyktį. Taip projektuojame ne tik pyktį, bet 
ir šykštumą, lytiškumą ir visus gyvenimo aspektus, kurie atro- 
do nepriimtini. Homofobai dažnai gėjuose projektuoja baimę ir 
neapykantą savo homoseksualiems potraukiams. Šaipydamiesi iš 
gėjų ir juos skriausdami, homofobai atsikrato savo nepriimtinų 
jausmų. 

Nereikia nė sakyti, kad šis procesas labai išryškėja susiduriant 
skirtingų religijų atstovams. Daugelis šventraščių kalba apie „Die- 
vo priešus“. Visiškai paprasta taip žvelgti į žmones, kurie nesilaiko 
grupės nuostatų ir vertybių. Kaip tik todėl daug žudynių, žiaurumo 
ir nelaimių pateisinama Dievo valia. Kitos religijos atstovas apšau- 
kiamas Dievo priešu, ir tai yra pakankamas pagrindas taikyti bet 
kokį smurtą ir žiaurumą. 

Atidžiai panagrinėję bet kokį šventraštį, nesunkiai suvoksime 
mūsų bendras vertybes ir pažinsime tikrąjį Dievo priešą — tai su- 


maištis ir skausmas mūsų gyvenime. 


Šešėlio suvalgymas 
Šį terminą sugalvojo garsus psichologas Robertas Bly. Užuot savo še- 
šėlį projektavę kituose, pažvelkite vidun ir išvysite, kad visa išorėje 
regima tamsa slypi ir viduje. Kai įžvelgiame savo neigiamą pusę, pri- 
siimame atsakomybę už ją ir ją paleidžiame, tada ne tik patys, bet ir 
kiti žmonės gali būti pripažinti vertingi tokie, kokie yra. 

"Tampa įmanoma visiems gyventi taikoje ir darnoje. Individų ir 


grupių skirtumai kelia ne pavojų, o pasigėrėjimą, ir pastebime daugy- 

bę įvairių mūsų bendro žmogiškumo formų. Kaip tik tai sako tikroji 


visų šventraščių žinia. 


Mylėk savo artimą kaip save. 
SENASIS TESTAMENTAS 
——— 

ŠIANDIENOS DIETA 


Pažinkite žmogų, apie kurį turite išankstinių nuostatų 


Užuot gyvenę projekcijomis, šiandien pradėsime nuostabų darbą — nu- 
stimsime kaukes. Kai kurie apstulbs sužinoję, į ką iš tiesų nukreipia iš- 
ankstines nuostatas. Daugelis slapta puoselėja išankstinės nuostatas, kurios 
kelia baimę bei pyktį ir kurios nemato dienos šviesos. Šis pyktis savaime 


pasireiškia kitais būdais, kurie sujaukia gyvenimą. 


PIRMAS ŽINGSNIS: ATSKLEISKITE SAVO IŠANKSTINES NUOSTATAS 
Išvardykite jums nepriimtinas grupes. Jeigu jų nežinote, pagalvoki- 
te apie Žmones, kurių nelaikote draugais ar su kuriais negalėtumėte 


draugauti. Būkite sąžiningi su savimi. Niekas nematys, ką čia rašote. 


ANTRAS ŽINGSNIS: NUSIIMKITE KAUKĘ 
Nuoširdžiai paklauskite savęs, kuo šių grupių atstovai jums nepa- 
tinka. Aprašykite, kaip įsivaizduojate vieną iš šių Žmonių. 

Dabar aprašykite save panašiu aspektu. Ar matote judviejų pa- 
našumų? Gal kai kuriuos jų išreiškiamus dalykus jūs slepiate? Kodėl 
šios savybės tokios nepriimtinos? Šiam klausimui skirkite daugiau 


laiko. Jis gali atverti daugybę durų. 


TREČIAS ŽINGSNIS: PAŽINNITE ŽMOGŲ, PRIEŠ KURĮ ESATE NUSISTATĘ 
Tai stulbinamai paprastas ir puikus pratimas. Mačiau, kaip jis pa- 
keitė daugelio gyvenimus. Reikia tik truputį pabendrauti su žmo- 
gumi, prieš kurį esate nusistatę. Nueikite į šių žmonių susirinkimą. 
Paskaitykite jų laikraštį. Apsipirkite jų parduotuvėje. Pabūkite jų 
pasaulyje. 

Susitikite su žmogumi ir truputį pasišnekučiuokite apie jo gyve- 
nimą ir jam svarbius dalykus. Šios užduoties tikslas yra rasti bendrų 
žmogiškų bruožų tarp judviejų ir įžvelgti savo projekcijas. 

Jeigu ir netęsite užmegztų santykių, šis pratimas jus gerokai iš- 
laisvins. Suprasite, kaip sąmonė geba iškreipti, paslėpti tikrovę ir 


paversti ją iliuzija. Tai kelias į laisvę. Tai tikrasis gyvenimo priešas. 

TRISDEŠIMTAS SKYRIUS 


DVIDEŠIMT PENKTA DIENA 


KARTOJIMAS IR PATAISOS 


KETURIŲ PRAĖJUSIŲ DIENŲ 
KARTOJIMAS 


PIRMAS ŽINGSNIS: SVARBIAUSIOS MINTYS 
Surašykite svarbiausias keturių praeitų dienų mintis. Kuo jos įsi- 


mintinos? 


ANTRAS ŽINGSNIS: SVARBIAUSI PRATIMAI 
Kurie pratimai jums reikšmingiausi? Kodėl? Gal norite juos pako- 
reguoti? Gerai. Puiku pasirinkti tai, kas tinka, ir dar priderinti. Visi 


esame skirtingi. Mažos pataisos padės geriau įsisavinti medžiagą. 


TREČIAS ŽINGSNIS: SBNKIAUSI PRATIMAI 
Kurie pratimai buvo sunkiausi? Ar kurių nors negalėjote atlikti ar 
neatlikote? Nieko bloga. Taip gali būti. Tačiau labai svarbu juos 
prisiminti. Apie tai truputį pamąstykite. Kuo šie pratimai jums 
sunkūs ar nemalonūs? Ar suvokiate, kaip jie atlikti galėtų pakeisti 
gyvenimą? Ar norite nors vieną jų atlikti? Ar norite vieną jų atlikti 


šiandien? 

KETVIRTAS ŽINGSNIS: REIKŠMINGOS BENBRAVIMO SITUACIJOS 
Atlikdami pratimus patiriame naujų ir reikšmingų bendravimo si- 
tuacijų. Tai neišvengiama. Aprašykite, kas atsitiko. Apibūdinkite 
reikšmingas bendravimo situacijas. Kas dar atsitiko bendraujant 
su žmonėmis? Svarbu tai užsirašyti. Nagrinėjant šią programą, bus 


įdomu atsigręžti ir peržvelgti nueitą kelią. 


PENNTAS ŽINGSNIS: REIKALINGI POKYČIAI 
Aprašykite per šias kelias dienas į galvą atėjusias mintis apie reika- 
lingus pokyčius. Rašykite viską, ką galvojate. Nebūtina viską atlikti 
iš karto. Tik užsirašykite. Vien pripažinti permainų poreikį yra di- 
delis žingsnis į priekį. Tačiau daugelis į tai nekreipia dėmesio. Prisi- 


pažinkite, kad norite suvokti, kokių pokyčių jums galbūt reikia. 


ŠEŠTAS ŽINGSNIS: REIKALINGI VEIKSMAI 
Atlikdami šiuos pratimus galime suvokti, kad ko nors nepamaloni- 
nome skambučiu ar dovana, ko nors nepabaigėme ar neįgyvendino- 
me svajonių. Pravartu tai užsirašyti. Tiesiog išvardykite. Nesigrauž- 


kite. Tik viską surašykite. 


SEPTINTAS ŽINGSNIS: ĮVYKĘ POKYČIAI 
Atlikdami programą pastebime ir savaiminius, spontaniškus savo 
požiūrio pokyčius. Tai aprašykite. Juk nuostabu: daug kas keičiasi 


savaime. 


AŠTUNTAS ŽINGSNIS: ATLIKTI VEIKSMAI 
Savaime keičiantis gyvenimui veikiausiai atlikote daug naujų veiks- 
mų. Visa tai aprašykite. Atliktus dalykus lengva užmiršti. Jeigu ne- 


prisiminsime ir neaprašysime, jie dings. Kuo daugiau įvykių paste- 

bėsime ir suvoksime, tuo didesnį poveikį jie padarys mūsų ir kitų 


gyvenimui. Be to, tai padrąsins ir įkvėps eiti tolyn. 


DEVINTAS ŽINGSNIS: GALIMYBĖS 
Dabar galime surašyti, kokius žingsnius norime žengti. Tinka bet 
kas iš visų gyvenimo sričių. Atliekant šią programą gali kilti naujų 
troškimų, tikslų, vilčių ir galimybių. Nepaleiskite jų iš rankų. Ko- 


kias naujas galimybes regite? Užsirašykite. Įgyvendinkite. 


DEŠIMTAS ŽINGSNIS: PAŽADAI 
Ar šiandien norite ką nors pasižadėti? Šis stiprus pasiryžimas jums 
labai svarbus. Pažadai turi galios, o dar didesnės — jų tesėjimas. 
Duokite pažadą, kurį galėsite tesėti. Pastebėkite, kaip jaučiatės jo 


laikydamiesi. 


VIENUOLIKTAS ŽINGSNIS: LAIMĖJIMAI 
Dabar surašykite laimėjimus savo gerovei. Sąmonė natūraliai neigia 
pokyčius, pažangą ir atliktus darbus. Prisimindami, kas vyksta, ir 
tai taisydami šį procesą keičiame. Suvokiame savo elgesį ir jo pa- 
darinius savo gyvenimui. Tai atlikdami su nuostaba atrasite, kiek 
daug laimėjote. Dalykų, į kuriuos kreipiate dėmesį, daugėja. Kuo 
daugiau galvosite apie laimėjimus (ne apie netektis), tuo daugiau jų 


patirsite. 


Gero vėjo. 

TRISDEŠIMT PIRMAS SKYRIUS 


DVIDEŠIMT ŠEŠTA DIENA 


PYKTIS ANT SAVĘS: 
SAVIZUDYBE 


Tikrasis mūšis yra vidinis, grumiasi ne kas kitas, 
o tikrasis ir idealusis žmogus. 
— M 


Savižudybė yra viena skaudžiausių ir sunkiausių pykčio formų. 
Ji padaro lemtingą žalą ne tik aukai, bet ir jos draugams bei arti- 
miesiems. Liūdna, kad šiomis dienomis kyla paauglių savižudybių 
banga. Ši nelaimė ne tik išjudina šeimos pamatus, bet ir stipriai su- 
krečia aukos artimuosius. Jie svarsto, kaip būtų galėję šios nelaimės 
išvengti, kas ją paskatino ir kokia jų kaltė. Po artimojo savižudybės 
kaltė gali nesitraukti ne vienerius metus, ji sužlugdo santykius ir 
gyvenimo džiaugsmą. 

Po paauglio sūnaus savižudybės Anos su vyru gyvenimas pašlijo. 
Abu dirbdavo visą dieną ir daug metų mažai būdavo namie. Jie kal- 
tino save dėl visko, ištisas valandas kalbėdavosi apie įvykusią nelaimę 
ir svarstė, kaip būtų galėję jos išvengti. Galų gale jiedu išsiskyrė (po 
vaiko savižudybės išyra daug šeimų). Sutuoktiniai nebegalėjo vienas 
kito matyti, nes vienas kitam priminė lemtingą įvykį. Ana pradėjo 
lankyti terapiją, kai jautėsi kone mirusi. Tik po kurio laiko ji ėmė 
suvokti, kad turi teisę gyventi toliau, nors ir be sūnaus. Taip pat pa- 


juto poreikį padėti kitoms šeimoms išvengti panašios nelaimės. 

Nors apie savižudybę kalbėti sunku, vis tiek svarbu atsiverti ir 
pamėginti išsiaiškinti veiksnius, kurie ją priartina. Taip pat būtina 
pamąstyti, kaip laiku jiems užkirsti kelią. Savižudybė yra pykčio 


viršūnė, kuriai buvo leista kyšoti per ilgai. 


Kodėl žudomasi? 

Savižudybė pakerta natūralų biologinį poreikį išgyventi, rūpintis 
kitais ir savimi. Iš pažiūros atrodo, kad ji gali įvykti retai, kraštuti- 
nėmis aplinkybėmis. Daugeliui sunku suvokti, kodėl šis drastiškas 
elgesys dabar taip paplito. 

Iš pradžių reikia suprasti, kad yra daugybė skausmo formų — 
fizinis, psichinis, emocinis, socialinis ir dvasinis skausmas. Kai 
skausmas tampa nepakeliamas, dažnai kyla iliuzija, kad savižudybė 
jį nutrauks. Taip pat vyrauja požiūris, kad savižudis parodo kitiems, 
jog jį nuskriaudė, ir priverčia gailėtis — taip kiti turės atkentėti už 
aukos skausmą. 

Kai pyktį išreikšti nepriimtina, kai privalu laikytis tobulumo 
reikalavimo, kai nėra kam išklausyti ir priimti žmogų tokį, koks jis 


yra, savižudybė tampa išeitimi. 


Savižudybė ir kerštas 

Kalbėdami apie savižudybę negalime nepaminėti įniršio, kuris slypi 
už šio elgesio. Savižudybė ir žmogžudystė yra dvi monetos pusės — 
žmogus trokšta žudyti. Kadangi negali žudyti kitų ir neįstengia savo 
pyktį išreikšti priimtina forma, pyktį nukreipia į save. Daugeliui sa- 
vižudybė yra būdas įskaudinti kitus, jiems atkeršyti. Be to, tai dėme- 
sio ir pagalbos šauksmas. Daugelis savižudybės aukų jautė bejėgiš- 
kumą ir negalėjo gauti trokštamos pagalbos iš pasaulio. Joms atrodė, 


kad savižudybė užtikrins geidžiamą dėmesį, ramybę ar atpildą. 

Savižudybė ir manipuliacija 
Savižudybė gali būti kraštutinė valdymo forma. Kai kurie potenci- 
alūs savižudžiai desperatiškai trokšta valdyti. Jie nori daryti poveikį 
kitiems ir to siekia „grasindami“ savižudybe. Vieni žada nusižudyti, 
kai nori pakeisti jiems nepriimtiną artimųjų elgesį. Tai kraštutinė 
manipuliacija — savižudybe naudojamasi kaip šantažu. 

Kitiems savižudybė yra būdas manipuliuoti savo gyvenimu. Kai 
individas daugiau neturi ko valdyti, jis gali kontroliuoti bent savo 
gyvenimą ir mirtį. Savižudybe jis praneša, kad nėra vėjo blaškoma 


šakelė ir turi galios savo asmeniniams įvykiams. 


Savižudybė ir vienatvė 

Daugelis savižudžių yra skaudaus vienišumo, susvetimėjimo ir be- 
prasmybės jausmų aukos. Jie nesijaučia priklausantys prasmingam 
glaudžios bendruomenės gyvenimui ir nesupranta, kaip patys gali 
pakeisti savo padėtį. Gyvenimas jiems atrodo bevertis ir tuščias. Gi- 
lią šių žmonių vienatvę egzistencinės psichologijos atstovas Rollo 
May pavadino užsisklendimu (s4u+ upnes). Šie žmonės užsisklen- 
dę savyje, atsiskyrę nuo pasaulio, negali niekam apie save pranešti. 
Kartais tokiam nelaimėliui užtenka vienintelio žmogaus, kuris, re- 
gis, jį tikrai mato ir girdi ar kuriam jis gali padaryti poveikį, padėti, 


ir mintys apie savižudybę pasitraukia. 


Savižudybė ir dėmesys 

Kartais savižudybė yra vienintelis būdas gauti trokštamo dėmesio. 
Užuot suvokę tikrą planuojamo poelgio padarinį, šie žmonės įsi- 
vaizduoja, kaip kiti juos ras, raudos ir galų gale supras, kokio svar- 
baus žmogaus neteko. Įsivaizduoja savo laidotuves ir artimuosius, 


svarstančius, ką turėjo daryti kitaip. Panašių fantazijų pagrindas 

yra noras gauti dėmesio, meilės, ko neįmanoma pasiekti gyviems. 
Tačiau planuojamo poelgio ir įvykio tikrovės šie žmonės visai ne- 


suvokia. 


Įsnėjamieji ženklai 

Dažnai būsimi savižudžiai apie savo ketinimą praneša ženklais, 

tačiau niekas jų nepastebi ar nesupranta. Svarbu suvokti, kad šie 

įspėjamieji signalai yra pagalbos prašymas. Negalima į juos numoti 
ranka. Netgi vienas žmogus, laiku įsikišęs, gali viską pakeisti. 

A. Užsisklendimas. Žmogumi, kuris užsisklendė, gerokai daugiau 
laiko nei anksčiau praleidžia vienas ir tampa nekalbesnis, su- 
sirūpinkite. Šią būseną dažnai sukelia bejėgiškumo jausmas ir 
nepatenkintas poreikis būti išklausytam. Be to, tai rodo, kad 
individas traukiasi iš gyvenimo ir nyra į savo svajones. 

B. Savižudybės įsivaizdavimas. Jeigu žmogus kalba apie savižu- 
dybę, apie tai nuolat mąsto ir tuo grasina, susirūpinkite. Gali 
pasirodyti, kad jis juokauja, tačiau tokios kalbos atskleidžia jau 
bręstantį ketinimą. Šiam žmogui reikia ypatingo dėmesio, laiko, 
rūpesčio. 

t. Miego ir mitybos sutrikimai. Paprastų gyvybinių funkcijų sutri- 
kimai rodo ne tik depresiją, tai gali būti ir noro nusižudyti žen- 
klai. Šis žmogus jaučia didelį nerimą ir vidinį diskomfortą ir jam 
reikia atidžios priežiūros. 

n. Netektis arba didelė nesėkmė. Kai kurie žmonės skaudžiai rea- 
guoja į netektį, ypač pasikartojusią, į didelę nesėkmę ar neviltį. 
Jie pasijunta menki ir neverti gyventi. Jiems gali atrodyti, kad 
be prarasto žmogaus gyventi neįmanoma, o mirus artimajam jie 


irgi nori išeiti. 


192 | DR. BRENDA SHOSHANNA 


ŠIANDIENOS DIETA 


Atkreipkite dėmesį į supančius žmones 


Siandienos dieta žadina atidumą supančių žmonių kančiai ir ugdo ge- 
bėjimą pastebėti bręstančias pavojingas situacijas, ypač pranašaujančias 


savižudybę. 


PIRMAS ŽINGSMIS: ATSIMERKITE IR ĮSIKLAUSYKITE 
Stenkitės pastebėti ir išgirsti jus supančius žmones. Gal neseniai kas 
nors patyrė didelę netektį? Ar kieno nors artimieji serga? Ar paste- 
bėjote, kad pažįstamas užsisklendė ir nebendrauja? 

Susisiekite su šiuo žmogumi. Praneškite jam, kad galite padėti. 
Pasikalbėkite su juo, pakvieskite pietų ar vakarienės. Su juo ben- 
draukite. Dažnai gali pagelbėti vien žinojimas, kad kam nors rūpi- 


me ir turime į ką atsiremti. 


ANTRAS ŽINGSNIS: NEPABĖMITE 
Kam nors prašnekus apie didelę kančią ar savižudybę, nesąmoningai 
norime pabėgti ar žmogų pralinksminti. Tačiau tai dar pablogina jo 
savijautą — jam atrodo, kad niekas jo negirdi ar į jį rimtai nežiūri. 

Jeigu kas nors šitaip elgiasi, išklausykite. Leiskite suprasti, kad 
išgirdote jo skausmą ir kad įmanoma gauti pagalbos. Paskui visomis 
išgalėmis stenkitės įspėti jo šeimą ar suteikti jam tinkamą pagalbą. 
Jam gali būti sunku susirasti gerą psichoterapeutą ar psichiatrą. Pa- 
darykite šią paslaugą. Pasiūlykite ne vieną galimybę. Parūpinkite 
reikalingas priemones ir prireikus pasisiūlykite palydėti. Atkreipkite 
dėmesį į aukščiau išvardytus įspėjamuosius signalus. Dėmesiu ir rū- 


pestingumu galite išgelbėti gyvybę. 

TREČIAS ŽINGSNIS: PADĖKITE ŠEIMAI 
Supraskite, kad savižudžio artimiesiems skauda taip pat, kaip ir 
aukai prieš savižudybę. Dabar metas parodyti jiems dėmesį ir pa- 
siūlyti pagalbą, kurią jie galėtų priimti. Didelę paramą suteiksite 
vien pabuvę šalia ir išklausę. Daug nekalbėkite apie savižudybės 
priežastis. Iš pradžių šeimai tik reikia, kad kas nors pabūtų šalia ir 
išklausytų nesmerkdamas ir neaiškindamas. Dažniausiai savižudžių 
artimiesiems geriausiai padeda to paries likimo šeimos, kurios gerai 


supranta šį skausmą. 

TRISDEŠIMT ANTRAS SKYRIUS 


DVIDEŠIMT SEPTINTA DIENA 


PYKTIS ANT DIEVO 
AR VISATOS 


Vienas žodis išlaisvina mus nuo visų gyvenimo sunkumų ir skausmo. 
Tas žodis yra meilė. 


SOFOKLIS 
— 


Šią temą nagrinėti nelengva, nors pyktis ant Dievo arba ant Visatos 
persmelkia kai kurių žmonių gyvenimą. Visi jų veiksmai byloja apie 
viduje verdantį mūšį arba apmaudą ant Dievo ir Visatos. Šie žmonės 
jaučiasi esą žaislai ar marionetės Dievo rankose. Viskas priklauso 
nuo Dievo, o žmogus neturi beveik jokios galios valdyti įvykių. Be 
to, kai kurie mano, kad nesilaikydami visų Dievo įsakymų gali pel- 
nyti rūsčią bausmę. Nesvarbu, ką nuveiktum ir koks geras būtum, 
niekada nebus gana. Ir laimėti neįmanoma. 

Uoli krikščionė Berta nuolat vaikščiojo į bažnyčią, skaitydavo 
Bibliją, aukojo labdarai ir priklausė vargšams pagalbą teikiančioms 
organizacijoms. Ji gyveno kukliai ir dorai, elgėsi taip, kaip, jos ma- 
nymu, privalėtų elgtis. Gyvenimo viduryje, apie 40 metus, ją paliko 
sutuoktinis, susižavėjęs kita moterimi. Negana to, vienas iš jos vai- 
kų įklimpo į narkomaniją, o pamokslininkas, nuo kurio ji priklau- 
sė, žuvo avarijoje. 

"Tada ne tik susvyravo Bertos tikėjimas, jai kilo didelis įniršis. 


Nors draugai sakė, kad ji patyrė išbandymą, ši mintis jai nepagel- 

bėjo. Berta mąstė apie visą savo padarytą gėrį ir apie savo bėdas, 
kurių nenusipelnė. Ji vis svarstydavo, kaip Dievas galėjo tai leisti? 
Be to, Berta ėmė galvoti, kad vykdydama Dievo valią prarado daug 
puikaus laiko ir galimybių. 

Bertos gyvenimą užplūdo pyktis ant Dievo už patirtą skriaudą. 
Ji niršo ir ant savęs dėl to, kad negalėjo numatyti bėdos. Berta jau- 
tėsi apvilta. Ji nesvarstė savo sampratos apie Dievą ir bendresnės šių 
įvykių prasmės, tik manė esanti naivi auka. Paskui ji nusprendė, 


kad tai bausmė, tačiau nesuprato už ką. 


Dievo ar Visatos suvokimas 

Pagrindinės mūsų idėjos apie Dievą ar Visatą lemia mūsų požiūrį 
ir reakciją į daugelį mūsų gyvenimo įvykių. Žmogus, kuris jaučia 
didelę sumaištį ir neįžvelgia ryšio tarp savo veiksmų, minčių ir gy- 
venimo įvykių, linkęs dėl visko kaltinti Dievą. 

Iš vienos pusės, Dievas įsivaizduojamas kaip griežtas baudėjas, 
kuris nuolat stebi bei vertina mūsų mintis ir elgesį ir skiria pelnytą 
atpildą. Vyraujant šiam požiūriui, mūsų elgesys ir santykis su Dievu 
pagrįstas baime. Baisų Dievą gali būti sunku mylėti ir priimti kaip 
artimą. Tada gali būti sunku mylėti kitus žmones ar būti natūra- 
liems ir spontaniškiems, nes visada bijome suklysti. 

Šis Dievo suvokimas remiasi dualistine Visatos samprata: mes 
atskirti nuo Dievo, jis valdo mūsų mintis ir gyvenimus, visada esa- 
me bandomi ir nuolat dalyvaujame gėrio ir blogio kovoje. Jeigu taip 
suvokiame Dievą, tada nekeista, kad jaučiame pyktį, grėsmę ir pra- 
žūties nuojautą. 

Kitokia Dievo samprata ir santykis su juo kitaip veikia gyveni- 
mą. Jeigu Dievą ar Visatą laikome geranoriška ir gailestinga ar gero- 


vės ir malonės šaltiniu, jaučiame gerokai mažiau pykčio ir sielvarto. 

"Tada Dievas yra besąlygiškai mylintis tėvas, pas kurį visada galime 
sugrįžti. Mūsų klaidos nebūtinai yra nuodėmės ir nusikaltimai, vei- 
kiau progos pasimokyti. Jas galime suprasti, pripažinti ir ištaisyti. 
Tada sau neatrodome iš esmės blogi. Turime teisę kvėpuoti, mylėti, 


būti čia ir dabar. 


Santykis su Dievu, savimi ir kitais 

Mūsų gyvenime išryškėja trys skirtingi santykiai: su Dievu ar Visa- 
ta, su savimi ir kitais. Tačiau daugiausia šiuos santykius painiojame 
ir ši painiava sukelia tuštumos jausmą, nerimą ir pyktį. Kiekvieną 
santykį supratus ir išsiaiškinus, ko kiekvienu atveju galime tikėtis ir 
ką turime duoti, pyktis ir skausmas nuslūgsta. 

"Tada iš kitų nesitikime to, ką parūpina Dievas, iš Dievo nepra- 
šome to, ką esame skolingi sau, ir iš savęs nereikalaujame to, ką tu- 
rėtume gauti iš kitų. Kai poreikiams tenkinti pasirenkame tinkamą 
šaltinį, lengva rasti pilnatvę. 

Berta, apie kurią kalbėjome, kaltino Dievą dėl bendravimo su 
žmonėmis bėdų, kurias turėjo įveikti pati: suprasti situaciją, ben- 
drauti, duoti ir imti. Sėkmė priklausė nuo jos sprendimo dėl to, kas 
teisinga ir neteisinga. Šių veiksmų ir pasirinkimo negalima papras- 
čiausiai perduoti Dievui. 

Nežinome Bertos santuokinio gyvenimo smulkmenų, tačiau 
gali būti, kad ji iš vyro norėjo stiprybės, kurios reikėjo ieškoti Dieve 
ir savyje. Svarbu skirti dėmesio sau. Reikia save pažinti, išgirsti savo 
širdies kalbą ir rasti laiko patenkinti jos troškimus. Taip pat reikia 
skirti laiko Viešpačiui Dievui, priimti jo šviesą, išmintį, meilę ir 
palaimą — visa tai mums būtina. Vienas santykis negali pakeisti 
kito. Kai tai atsitinka, dėl savo klaidų lengvai apkaltiname Dievą 


ar Visatą. 

Savižina 

Kiekvienam žmogui pridera išsiaiškinti savo gyvenimo tikslą ir jo 
siekti. Turime atrasti vertybes ir gyvenimo gaires, kuriomis išreikš- 
tume tikrąjį save. Aklai plaukdami pasroviui tik išsisukinėjame nuo 
svarbiausios gyvenimo užduoties. 

Kaip nėra dviejų vienodų pirštų atspaudų, taip nėra dviejų žmo- 
nių, kurių gebėjimai, pastangos, pranašumai ir pareigos visiškai su- 
taptų. Nepažinę savęs ir savo paskirties, neturėdami tvirto pagrin- 
do, lengvai pasiduodame pykčiui, pagiežai ir žiaurumui. 

Pyktis ant Dievo ar Visatos dažnai yra pykčio ant savęs projekci- 
ja: pyktį nukreipiame į Dievą arba į savąją Dievo sampratą. Pyktis 
ant Dievo yra dažnas savęs ir savo paskirties nepažinimo padarinys. 
Užuot tyrinėjus savo kasdienį gyvenimą, mąstymą, elgesį, lengva 


apkaltinti tolimą Dievą. 


198 | DR. BRENDA SHOSHANNA 


ŠIANDIENOS DIETA 


Susidraugaukite su Dievu ir Visata 


Sukūrus asmeninį santykį su Dievu ar Visata, bergždžias pyktis ant gy- 


venimo išsisklaido. 


PIRMAS ŽINGSNIS: PABOKITE su DiEVU AR VISATA VIENOMOJE 
Daug laiko skiriame įvairiems dalykams ir žmonėms, bet retai pa- 
būname vienumoje su Dievu ar Visata. Tam skirkite laiko šiandien: 
sustokite, valandėlei užsisklęskite ir pabūkite su Dievu ar Visata. 
Garsiai kalbėkitės, medituokite Jį, prašykite vesti, paskaitykite 
šventraštį ar kitos jums reikšmingos dvasinės literatūros. Atsiribo- 
kite nuo nesibaigiančių kasdienių rūpesčių ir susisiekite su savo gy- 


venimo šaltiniu ir esme. 


ANTRAS ŽINGSNIS: ATLEISKITE BiEvu! An ViSATAI Už VISAS SAVO KANČIAS 
"Tai puikus pratimas, net jeigu sąmoningai nelaikote Dievo ar Vi- 
satos savo kančių priežastimi. Atleiskite Dievui, nustokite pykti ir 
kaltinti ir ištieskite alyvos šakelę. Pamąstykite, ko reikia, kad galė- 


tumnėte tai atlikti. 


TREČIAS PRATIMAS: PABŪKITE VIENUMOJE SU SAVIMI 
Pabūkite vienumoje su savimi. Pažvelkite savo vidun ir įsiklausyki- 
te. Įsijauskite į savo pojūčius ir stebėkite savo kvėpavimą. Supraski- 
te, kas vyksta viduje. Susidraugaukite su savimi. Priimkite tai, ką 
jaučiate, mąstote ir matote. Nustokite save teisti ir save pripažinkite. 


Nėra geresnio būdo atsikratyti pykčio kaip atsigręžti į save ir su 

savimi susitaikyti. Kuo dažniau tai atliksite, tuo mažiau pyksite ant 


viso pasaulio. 


KETVIRTAS ŽINGSKIS: AUKOMITE 
Pamąstykite, ką galite ir norite paaukoti Dievui ar Visatai. Dažnai 
galvojame apie tai, ką norėtume gauti. Daugumai mūsų veiksmų 
būdingos derybos. Dabar pagalvokite apie tai, ką norite paaukoti. 
Aukokite besąlygiškai. 

TRISDEŠIMT TREČIAS SKYRIUS 


DVIDEŠIMT AŠTUNTA DIENA 


PYKTIS ANT LIKIMO 


Veikia natūralus magnetizmas, 
kuris kiekvienam atrenka tai, kas jam priklauso. 


R. W. EMERSONAS 
—— 


Kai kurie individai savo pyktį ant gyvenimo nukreipia į likimą. 
Jiems atrodo, kad smogė pati lemtis ir neįmanoma nieko pakeisti. 
Kad ir ką darytų, kad ir kaip trokštų pokyčio, kad ir kaip stengtųsi, 


jie pasmerkti žlugti. Visas gyvenimas yra likimo rankose. 


Daugybė likimo veidų 

Paklausti, kas yra /žkimas, kai kurie nurodo savo genetiką. Jie mano, 
kad yra paveldėję tam tikras fizines, biologines savybes, kurios le- 
mia jų galimybes ir gyvenimo įvykius. 

Šios savybės susiformavo dar prieš gimstant, todėl beveik nieko 
neįmanoma pakeisti. 

Kiti likimą sieja su sėkme. Viską lemia atsitiktinumas. Jis vy- 
rauja šių žmonių gyvenime. Triušio koja ir kiti amuletai gali atneš- 
ti sėkmę. Vis dėlto žmogaus elgesio padariniai beveik nepriklauso 
nuo jo veiksmų. Tokio požiūrio žmonės linkę į pasyvumą ar neviltį, 
liūdesį arba yra ypač valingi ir valdingi — taip priešinasi savo bejė- 


giškumo jausmui. 

Iš tų, kurie pripažįsta, kad gyvenimas turi tvarką, o veiksmai 
sukelia padarinius, kai kurie tiki karma. Ji remiasi priežasties ir pa- 
darinio ryšiu. Ką pasėsi, tą pjausi. Mintys, kalbos ir veiksmai yra 
karmos sėklos. Tam tikromis sąlygomis gali išdygti netgi praeitame 
gyvenime pasėtos sėklos. Karma ne visada pasireiškia nedelsiant, 
priežasčių ir padarinių grandinė su švelninančiomis sąlygomis gali 
būti gerokai sudėtinga. Karmą pripažįstantys žmonės atsakingiau 
žvelgia į savo mintis, žodžius ir veiksmus, nes tiki, kad vieną dieną 
patirs padarinius. 

Dar kiti mano, kad jų likimas ir lemtis yra Dievo rankose. Jų 
gyvenimą valdo dieviškasis protas. Jie ne tik atskaitingi Dievybei, 
bet ir savo gyvenimu turi būti verti Dievo malonės. Nors kai kam 
atrodo, Dievo malonės pelnyti neįmanoma, šiuos žmones veda sti- 
prus tikėjimas į Dievą, atoveiksmio baimė ir gyvenimo šventumo 


potyris. 


Kai likimas nukrypsta prieš mus 

Ana buvo ištekėjusi tris kartus, bet visos santuokos baigėsi nesėk- 
mingai. Iš pradžių viskas klodavosi puikiai, pora būdavo laiminga. 
Maždaug apie trečiuosius bendro gyvenimo metus visi sutuoktiniai 
tapdavo neramūs, imdavo bodėtis Ana ir susirasdavo kitą moterį. 
Didelei Anos nuostabai, vis kartojosi ta pati situacija. 

„Toks mano likimas, — nusprendė ji. — Esu pasmerkta būti pa- 
mesta moterimi.“ 

Šis įsitikinimas Aną paralyžiavo. Ji daugiau nebandė megzti pa- 
žinčių su vyrais. Nustojo svarstyti savo vaidmenį šiuose įvykiuose. 
Išgirdusi, kad galbūt prie tokios pabaigos veda jos įsitikinimai, nesą- 
moningos nuostatos ir elgesys, ji nenorėjo nė klausyti. Taip pat ji ne- 


panoro išsiaiškinti, ko išmoko iš patirties. Visą kaltę suvertė likimui. 

Nors neigdama kaltę Ana laikinai nusiramindavo, šis požiūris 


pavertė ją auka ir atėmė galią valdyti savo gyvenimą. 


Kodėl viskas vyksta taip, kaip vyksta 

Mes linkę ieškoti prasmės, trokštame suprasti. Pasąmoninis klau- 
simas, kodėl viskas vyksta taip, kaip vyksta, daugeliui neduoda ra- 
mybės. Mūsų atsakymas lemia mūsų elgesį ir reakciją į gyvenimo 
įvykius. Tai labai priklauso nuo kasdienio mūsų pykčio lygio ir dva- 
sios ramybės. 

Daugeliui atrodo, kad, jeigu žinotų atsakymą į šį klausimą, ga- 
lėtų valdyti kai kuriuos įvykius. Tada savo energiją naudotų pro- 
tingai, pasirinktų tinkamai ir pasuktų į teisingą kelią. Kadangi 
nežinome, kas atsitiks ar kodėl tai vyksta, normalu jausti nesau- 
gumą. Nesaugumas daugelį verčia visaip aiškinti savo gyvenimo 
įvykius. 

Jeigu manome, kad viskas atitinka Dievo tvarką ir įvyksta tai, 
kas turi įvykti, tada ne pagal mūsų lūkesčius susiklosčiusių įvykių 
nelaikome asmenine nesėkme. Jeigu pripažįstame karmą, tada sun- 
kumus laikome savo veiksmų, minčių ir darbų padariniais. Taigi 
įvykius suprantame platesniame kontekste — patirta bėda atsveria 
blogą praeities karmą ir atkuria pusiausvyrą. Tokiu būdu blogybė 
virsta gėriu. Jeigu manome, kad į pasaulį atėjome ko nors išmokti, 
tada į visus gyvenimo įvykius žvelgiame su teigiama nuostata - kaip 


į progas pasimokyti ir sustiprėti. 


Aktyvumas ar pasyvumas 
Vienokie požiūriai lemia teigiamą, aktyvų gyvenimo būdą, kito- 
kie veda prie depresijos, sumaišties ir nihilizmo. Jeigu pripažįstame 


Dievo tvarką ar karmą, užuot jautęsi vėjo blaškomais lapeliais ar 

pavojingų jėgų aukomis, į sunkumus galime reaguoti konstrukty- 
viai. Be to, poelgiais susikuriame naują karmą ir palankias sąlygas. 
Žinodami, kad blogi veiksmai anksčiau ar vėliau grįš patiems, el- 
giamės atsakingai. Tačiau jeigu manome, kad viskas priklauso nuo 
atsitiktinumo ir sėkmės, į sunkumus galime reaguoti pykčiu ir siel- 


vartu, neatsakingu, palaidu elgesiu, agresyvumu. 

ŠIANDIENOS DIETA 


Susidraugaukite su savo likimu 


Daugelis nesusimąstome apie savo likimą ir savo požiūrį į jį, nesigiliname 
į savo gyvenimo įvykių priežastis. Tačiau tai išsiaiškinę galime daug suži- 
noti ir laimėti. Pakeitus požiūrį į likimą, slaptas pyktis dėl patirtų likimo 
smūgių galbūt gerokai nuslūgs. Požiūris į gyvenimo įvykių priežastis taip 


pat gali suteikti daug stiprybės. 


PIRMAS ŽINGSNIS: KODĖL VISKAS VYKSTA TAIP, KAIP VYKSTA 
Atsisėskite ir keliais puslapiais aprašykite, kodėl jūsų gyvenimo įvy- 
kiai klostėsi būtent taip. Tikybos sistemos, kurių daugelis išmoko- 
me, į šį klausimą atsako įvairiai. Šiuo pratimu išsiaiškinsite, ką jūs 
manote apie tai - ne ko išmokote. (Dažnai mokymą priimame są- 
moningai, bet tikrasis mūsų požiūris nuo jo skiriasi.) Dabar svarbu 


būti su savimi nuoširdiems ir išsiaiškinti savo tikrąsias nuostatas. 


ANTRAS ŽINGSNIS: KAM ATSISKAITOTED 
Kam esate atskaitingas už savo gyvenimą? Ar manote, kad jūsų 
veiksmai turi padarinius? Ar kas nors vertina jūsų elgesį? Apie tai 
pamąstykite. Kai jaučiamės kam nors atskaitingi ir negalime įtikti, 


viduje tvyro pyktis ir tuštuma. 


TREČIAS ŽINGSNIS: ATLAIDUMAS 
Ar norite priimti atleidimą už savo klaidas? Ar turite ką nors pada- 
ryti, kad atkurtumėte pusiausvyrą ir galėtumėte priimti atleidimą? 
Ar padarysite? 


Ar norite atleisti sau ir kitiems? 

Atlaidumas yra geranoriškumo, gydymo ir kūrybiškumo pa- 
grindas. Kai galime susitaikyti su skausmo, nevilties ir išdavystės 
patirtimi, už tai atleisti ir į tai pažvelgti naujai, gyvenimas įgyja 
naujų galių. Nėra geresnio vaisto už atleidimą ir nėra baisesnio nuo- 


do nei viduje užgniaužta nuoskauda ir pyktis. 

TRISDEŠIMT KETVIRTAS SKYRIUS 


DVIDEŠIMT DEVINTA DIENA 


KAI ESATE PYKČIO OBJEKTAS 


Tas, kuris suvaldo savo liežuvį, 
Yra didesnis už mūšio didvyrį. 


ŠIVANANDA 
— 


Daugelis bijo kritikos, atstūmimo, ostrakizmo, pažeminimo, apgau- 
lės ir kitokio antpuolio ir gyvena lyg visada būtų pasiruošę gintis. 
Kai nuolat apie ką nors mąstome (netgi kai mąstome, kaip ko nors 
išvengti), tai laikome sąmonėje. O dalykus, apie kuriuos dažnai gal- 


vojame (nesvarbu kaip — teigiamai ar neigiamai), pritraukiame. 


Baimė patirti žalą 

Baimė patirti žalą arba apgaulę ypač riboja gyvenimą. Ji skatina 
užsisklęsti, nepasitikėti, įtarinėti, būti savanaudžiais ir saugotis pin- 
klių. Toks gyvenimas primena tūnojimą belangėje. 

Mariją motina dažnai žemindavo gėdindama viešumoje ir šai- 
pydamasi iš jos klaidų. Kad ir ką Marija darė, sulaukdavo motinos 
patyčių. Užaugusi Marija nusprendė visomis išgalėmis vengti pa- 
našios patirties. Pyktis ant motinos virto sienomis, už kurių Marija 
slėpėsi. 

Marija niekam neatvėrė savo širdies, visiems rodė tik linksmą, 


žavų ir šaunų išorinį pavidalą. Tačiau giliai viduje ji nežinojo, kas 

yra draugystė. Iš tiesų ji niekam negalėjo patikėti jokio reikšmingo 
dalyko ir nepasitikėjo pati savimi. 

Kai atėjo laikas meilei, jos draugystės su vaikinais greitai nu- 
trūkdavo. Marija nesugebėjo išreikšti tikrųjų jausmų ir nieko nepri- 
sileisdavo arti. Skriaudos ir atstūmimo baimė ją kaustė ir pritrauk- 
davo tai, ko ji labiausiai bijojo. Vaikinai ją atstumdavo ir palikdavo. 


"Tariamu šaltumu ir neatidumu ji atgrasindavo ir kitus draugus. 


Geriausia gynyba nuo skriaudos 
Svarbu suprasti, kad, išskyrus fizinį sužalojimą, niekas negali įžeisti, 
jeigu skriaudos nepriimame. Kitų žodžiai ir veiksmai patys savaime 
nežalingi. Mus skaudina tik reikšmė, kurią jiems suteikiame. 
Geriausia gynyba nuo skriaudos yra pasitenkinimas savimi, su- 
sitelkimas į savo gyvenimo tiesą — į tai, kas esame, ką duodame ir 
kas yra mūsų tikroji vertė. Turime suvokti, kad žmogus, ką nors 
sakydamas apie mus, kur kas daugiau pasako apie save. Jeigu kas 
nors atstūmė, nereikia manyti, kad esame neverti meilės ir pagar- 
bos. Jis nutraukė santykius dėl savų priežasčių. Galbūt todėl, kad 
bijo artumo. Ar dėl tam tikros patirties, kuri dabar jam kliudo. O 
mes kenčiame ne dėl jo poelgio, o dėl savo požiūrio į jį - dėl to, kad 
priimame neigiamą nuostatą manydami, kad ji pagrįsta ir pelnyta. 
Užuot ją patvirtinę, galėtume pažvelgti į save, įsisąmoninti ir pri- 


imti savo savivaizdį. 


Kodėl mus įžeidžia kiti 


Žmogus, kuriam tiek daug daviau ir į kurį sudėjau didžias viltis, mane iš- 
davęs ir įžeidęs, tebūna man švenčiausias draugas. 


ŠANTIDEVA 


—— 

Dar kartą verta prisiminti šį puikų posakį. Kodėl mus didžiai 
nuvylusį žmogų turėtume laikyti brangiausiu draugu? Posakis siūlo 
įsigilinti į santykių esmę. Galbūt žmonės mus įskaudina todėl, kad 
nesuprantame gyvenimo esmės ir santykių paskirties. 

Ši citata padeda suprasti, kad mus įskaudina ne kiti, bet mūsų 
prieraišumas — nukenčiame „reikalaudami“ tam tikros santykių rai- 
dos. Daugelis iš kitų tikimės tam tikro elgesio ir tam tikro atpildo 
už savo gerumą. Kaip tik šie lūkesčiai, šie mūsų reikalavimai mus 
įskaudina. Užuot kiekvienam žmogui leidę būti savimi ir branginę 
su juo praleistą laiką, susikuriame ištisą kodeksą, reglamentuojantį 
su mumis bendraujančių žmonių savybes ir elgesį. Tai ne nuoširdus 
buvimas kartu, bet siekis kitu naudotis kaip daiktu. Šis požiūris į 
kitus anksčiau ar vėliau sukelia nusivylimą ir skausmą. 

Išmokus duoti bei gauti ir mylėti besąlygiškai ir žmogų vertinant 
bei branginant tokį, koks jis ateina ir išeina, skausmas išsisklaido. 


Geriausia gynyba visada yra meilė. 


Laikinumas 

Buda yra pasakęs, kad visi sudėtiniai dalykai turi suirti. Visi, kas 
susitinka, išsiskirs. Mylimieji turės vienas kitam pasakyti sudže. Tai 
žmogaus gyvenimo esmė. Suvokus pagrindinį gyvenimo ritmą ir 
nesistengiant išlaikyti laikinus dalykus, taip pat pripažinus kiekvie- 
no teisę būti savimi ir gyventi savo gyvenimą, skausmas, sielvartas 
ir pyktis gerokai nuslūgsta. Be to, tokiu būdu įsisaviname didįjį vie- 
novės dėsnį ir suprantame, kad bendra visų meilė niekur nedingsta, 


t. y. egzistuoja amžinai įvairiomis formomis. 

ŠIANDIENOS DIETA 


Žvelkite meilės akimis 


Suspaustas kumštis negali smogti į besišypsantį veidą. 
— 


Bijodami patirti žalą ir kituose matydami blogį, visa tai pritraukiame. 
O kada įžvelgiame kitų gėrį, atkreipiame dėmesį į tai, ką turime bendra, 
kaip galime padėti, ką galime duoti, tada paskatiname teigiamą atsaką. 


Kontroliuokite savo žvilgsnį į kitus. Išmokite ne reaguoti, bet atsakyti. 


PIRMAS ŽINGSNIS: NUSTOKITE AKLAI REAGUOTI 
Reaguodami automatišku, instinktyviu antpuoliu nepasieksite jo- 
kių gerų ilgalaikių rezultatų. Prisiminkite, kur ir kada esate linkę 
reaguoti aklai. Tai jūsų silpnosios vietos. Išmokite šiomis akimir- 
komis sustoti. Giliai įkvėpkite. Nusigręžkite nuo priešininko. Pa- 
sakykite sau: „Šis žmogus kaip ir aš nori laimės. Kaip ir aš jis bijo 
kančios.“ 

Palaukite tiek laiko, kiek jums reikia. Ši pauzė iš esmės pakeičia 


jūsų gyvenimą. 


ANTRAS ŽINGSNIS: ATSAKYKITE KITAIP 
Atsakomybė yra gebėjimas atsakyti. Tai žmogiškumo esmė ir gy- 
venimas, vedamas iškiliausios ir geriausios savo asmenybės dalies. 
Atsakydami pasirenkame norimą požiūrį į tam tikrą asmenį ar si- 
tuaciją. Gyvenime vadovaujamės ne kieno nors kito, o savo verty- 
bėmis ir kriterijais. 

Nuspręskite, kaip norite atsakyti ir kuo norite būti. Nuspręskite, 


kas jums reikšminga, - tebūnie tai jūsų gyvenimo pagrindas. 

TREČIAS ŽINGSNIS: ŽVELKITE MEILĖS AKIMIS 
Kad ir ką pasakytų ar padarytų mūsų mylimas žmogus, visada į ji 
žvelgiame kitaip nei į priešą. Visi turime įgimtą galią įžvelgti kito 
žmogaus gėrį, įsiklausyti ir išgirsti tai, ką jis nori pasakyti. Galime 
suteikti jam abejonės naudą, savo jausmus ir mintis perteikti švel- 
niai, nekaltindami ir nepuldami. Į šiurkštų antpuolį neprivalome 
atsakyti maloniai, tačiau visada galime nuspręsti, ar norime pasi- 
nerti į pyktį, ar į meilę. 

Užsimerkite. Pažvelkite į save jus mylinčio žmogaus akimis. Pas- 
kui pažvelkite į save savo akimis. Koks skirtumas? Kaip jaučiatės 
patyrę meilės žvilgsnį? 

Šį pratimą atlikite kasdien įsivaizduodami kokį nors žmogų. Pa- 
mąstykite, kaip jūsų požiūris į šį žmogų jį veikia. Sąmoningai ir 


rūpestingai pažvelkite į jį meilės akimis. 

TRISDEŠIMT PENKTAS SKYRIUS 


TRISDEŠIMTA DIENA 


KARTOJIMAS IR PATAISOS 


KETURIŲ PRAĖJUSIŲ DIENŲ 
KARTOJIMAS 


PIRMAS ŽINGSNIS: SVARBIAUSIOS MINTYS 
Surašykite svarbiausias keturių praeitų dienų mintis. Kuo jos įsi- 


mintinos? 


ANTRAS ŽINGSNIS: SVARBIAUSI PRATIMAI 
Kurie pratimai jums reikšmingiausi? Kodėl? Gal norite juos pako- 
reguoti? Gerai. Puiku pasirinkti tai, kas tinka, ir dar priderinti. Visi 


esame skirtingi. Mažos pataisos padės geriau įsisavinti medžiagą. 


TREČIAS ŽINGSNIS: SUHKIAUSI PRATIMAI 
Kurie pratimai buvo sunkiausi? Ar kurių nors negalėjote atlikti ar 
neatlikote? Nieko bloga. Taip gali būti. Tačiau labai svarbu juos 
prisiminti. Apie tai truputį pamąstykite. Kuo šie pratimai jums 
sunkūs ar nemalonūs? Ar suvokiate, kaip jie atlikti galėtų pakeisti 
gyvenimą? Ar norite nors vieną jų atlikti? Ar norite vieną jų atlikti 


šiandien? 

KETVIRTAS ŽINGSMIS: AEIKŠMINGOS BENDRAVIMO SITUACIJOS 
Atlikdami pratimus patiriame naujų ir reikšmingų bendravimo si- 
tuacijų. Tai neišvengiama. Aprašykite, kas atsitiko. Apibūdinkite 
reikšmingas bendravimo situacijas. Kas dar atsitiko bendraujant 
su žmonėmis? Svarbu tai užsirašyti. Nagrinėjant šią programą, bus 


įdomu atsigręžti ir peržvelgti nueitą kelią. 


PENKTAS ŽINGSNIS: REIKALINGI POKYČIAI 
Aprašykite per šias kelias dienas į galvą atėjusias mintis apie reika- 
lingus pokyčius. Rašykite viską, ką galvojate. Nebūtina viską atlikti 
iš karto. Tik užsirašykite. Vien pripažinti permainų poreikį yra di- 
delis žingsnis į priekį. Tačiau daugelis į tai nekreipia dėmesio. Prisi- 


pažinkite, kad norite suvokti, kokių pokyčių jums galbūt reikia. 


ŠEŠTAS ŽINGSNIS: REIKALINGI VEIKSMAI 
Atlikdami šiuos pratimus galime suvokti, kad ko nors nepamaloni- 
nome skambučiu ar dovana, ko nors nepabaigėme ar neįgyvendino- 
me svajonių. Pravartu tai užsirašyti. Tiesiog išvardykite. Nesigrauž- 


kite. Tik viską surašykite. 


SEPTINTAS ŽINGSNIS: ĮVYKĘ POKYČIAI 
Atlikdami programą pastebime ir savaiminius, spontaniškus savo 
požiūrio pokyčius. Tai aprašykite. Juk nuostabu: daug kas keičiasi 


savaime. 


AŠTUNTAS ŽINGSNIS: ATLIKTI VEIKSMAI 
Savaime keičiantis gyvenimui veikiausiai atlikote daug naujų veiks- 
mų. Visa tai aprašykite. Atliktus dalykus lengva užmiršti. Jeigu ne- 


prisiminsime ir neaprašysime, jie dings. Kuo daugiau įvykių paste- 

bėsime ir suvoksime, tuo didesnį poveikį jie padarys mūsų ir kitų 


gyvenimams. Be to, tai padrąsins ir įkvėps eiti tolyn. 


DEVINTAS ŽINGSNIS: GALIMYBĖS 
Dabar galime surašyti, kokius žingsnius norime žengti. Tinka bec 
kas iš visų gyvenimo sričių. Atliekant šią programą gali kilti naujų 
troškimų, tikslų, vilčių ir galimybių. Nepaleiskite jų iš rankų. Ko- 


kias naujas galimybes regite? Užsirašykite. Įgyvendinkite. 


DEŠIMTAS ŽINGSNIS: PAŽADAI 
Ar šiandien norite ką nors pasižadėti? Šis stiprus pasiryžimas jums 
labai svarbus. Pažadai turi galios, o dar didesnės — jų tesėjimas. 
Duokite pažadą, kurį galėsite tesėti. Pastebėkite, kaip jaučiatės jo 


laikydamiesi. 


VIENUOLIKTAS ŽinGSNIS: LAIMĖJIMAI 
Dabar surašykite laimėjimus savo gerovei. Sąmonė natūraliai neigia 
pokyčius, pažangą ir atliktus darbus. Prisimindami, kas vyksta, ir 
tai taisydami šį procesą keičiame. Suvokiame savo elgesį ir jo pa- 
darinius savo gyvenimui. Tai atlikdami su nuostaba atrasite, kiek 
daug laimėjote. Dalykų, į kuriuos kreipiate dėmesį, daugėja. Kuo 
daugiau galvosite apie laimėjimus (ne apie netektis), tuo daugiau jų 


patirsite. 


Gero vėjo. 

EPILOGAS 
PALAIKYMAS 


Rūpestingumas atgaivina visą pasaulį. 


DZENBUDIZMO POSAKIS 
——— 


Dauguma rytą neišeitume iš namų nenusiprausę, neišsivalę dantų, 
nesišukavę ir nepasiruošę susitikti su išoriniu pasauliu. Tačiau retai 
skiriame dėmesio savo širdžiai ir sąmonei apvalyti. Išeiname su pri- 
plėkusiais jausmais ir akimirkos nuotaikoms, impulsams leidžiame 
valdyti visą dieną. 

Knygoje pateikti pratimai turėtų tapti įpročiais. Nuolar atlieka- 
mi jie įauga į kaulus. Tada netrukus patiriame gyvenimo permai- 
nas, keičiasi ir savivoka. Todėl labai svarbu pratybų nenutraukti, kai 
kuriuos pratimus būtina atlikti kasdien. Jeigu patys nevaldysime 
savo minčių, jausmų ir veiksmų, tai noriai padarys kiti. 

Svarbu kasdien prisiminti pratimus ir pasirinkti keletą tai die- 
nai. Geriausia juos atlikti kasdien tuo pačiu laiku, kad pratybos 
virstų įpročiu. Ilgainiui jos taps tokia pat būtinybe kaip ir rytinė 
kava. (Žinoma, galima atlikti ir vakare.) 

Visą gyvenimą kasdienybėje susiduriame su begaliniais iššūkiais 
ir neigiamais potyriais. Reikia treniruoti savo sąmonę, kad sulaiky- 


tume aklą reakciją ir nepasiduotume blogiui. Norint išsiugdyti šią 

jėgą ir ją palaikyti, būtina rūpestingai atlikti šias pratybas. Netru- 
kus tai darydami jausitės taip nuostabiai, kad negalėsite įsivaizduoti 
savo gyvenimo su senaisiais įpročiais. 

Noriu pasiūlyti palaikomąją programą. Ją galite susigalvoti ir 
patys. Išmėginkite šiuos pratimus ir žiūrėkite, kokį poveikį paty- 
rėte. Pratybas naudinga atlikti su draugu (ar su grupe) — draugų 
parama yra puikiausias būdas palaikyti įkvėpimą. Galite susitikti 
kartą per savaitę, aptarti perskaitytą tekstą ir pratimus ir pasida- 
linti savo patirtimi. Arba galite savo pažangą aptarti su kokiu nors 
Pykčio dietos partneriu — reguliariai susitinkant ar susiskambinant. 
TIvarkykitės kaip norite, tačiau prisiminkite, kad į tikslą nukreiptą 


bendraminčių jėgą palaužti sunku. 

PALAIKYMO PROGRAMA 


Pirmas žingsnis. Baigę 30 dienų programą, padarykite dviejų trijų 
dienų pertrauką. Šiomis dienomis pildykite dienoraštį — aprašykite, 
kas vyksta jūsų gyvenime ir kokius jausmus tai sukelia. 

Antras žingsnis. Dabar grįžkite į Pirmą dieną. Pasirinkite vieną 
ar du pratimus ir vėl juos atlikite. Šį kartą daug kas bus kitaip. Jūs 
būsite pasikeitę ir tai patirsite. Dabar bus svarbesni kiti pratimai. 
Jus apstulbins daug naujų atradimų. 

Trečias žingsnis. Kartokite Dieną po Dienos pasirinkdami pra- 
timus, kurie atrodo reikalingi dabar. 

Ketvirtas žingsnis. RASKITE PYKČIO DIETOS PARTNERĮ. 
Susiraskite žmogų (ar grupę), kuris norėtų šią programą atlikti kar- 
tu. Ne tik abu smagiai praleisite laiką, bet ir sustiprėsite. 

Penktas žingsnis. Ženkite pirmyn. Pasižymėkite jums svarbiau- 
sius ir sunkiausius pratimus. Prie šių pratimų grįžkite po savaitės ar 
dviejų. Paskui vėl viską pradėkite nuo pradžių. 

30 dienų programą pakartojęs du ar tris kartus, tapsite kitu 


žmogumi. Parašykite man — papasakokite, kaip pasikeitėte. Daly- 

vaukite Pykčio dietos grupėje, kurioje daugiau žmonių kartu atlieka 
šiuos pratimus. Dirbkite kartu su draugu. Padovanokite sau nuosta- 


bų dalyką. Jūs to nusipelnėte. Nuėjote ilgą kelią. 


Kitų pažinimas yra išmintis, 
Savęs pažinimas yra šviesa. 
Norint valdyti kitus, reikia jėgos, 
Norint valdyti save, reikia stiprybės. 

Daugybė dietų žada grožį, jaunystę ir sveikatą, 
tačiau naudingiausia dieta, dovanojanti kūno ir 
dvasios harmoniją, iki šiol buvo nepastebėta. 


Psichologijos mokslų daktarė, religijų ir meditacijos žinovė 
Brenda Shoshanna knygoje Pykčio dieta pristato nuoseklią 
ir praktišką 30 dienų programą, kuri padeda apsivalyti 
nuo pražūtingiausio mūsų gyvenimo nuodo — pykčio. 
Savižudybės, smurtas, bendravimo problemos, savęs 
menkinimas, žalingi įpročiai, nutukimas ir depresija — visa 
tai visuomenę ir atskirų žmonių kasdienybę persmelkusio 
pykčio padariniai. Pykčio dietos programa nagrinėja įvairias 
pykčio formas, nurodo, kuo jas pakeisti, ir pateikia pratimų, 
kuriuos sistemingai atliekant galima išmokti valdyti pyktį. 


Į Pykčio dietos kelionę galima leistis vienam, su šeima ir 
draugais. Žingsnis po žingsnio patirsite, kaip sulig kiekviena 
diena grįžta jėgos, sveikata, gyvenimo džiaugsmas ir 
atsiveria naujos galimybės. 


Kitų pažinimas yra išmintis, 
Savęs pažinimas yra šviesa. 
Norint valdyti kitus, reikia jėgos, 
Norint valdyti save, reikia. stiprybės. 

